
Pentru autori o Pentru cetitori și abonați 
_ Manuscrisele primite la redacţie nu se Cei cari au primit No. 1—2—3 şi le-au 
inapoiază. 7 i aa reținut, sunt rugaţi să ne achite abo- 

Autorii, ale căror articole urmează să ţ tul 
se publice, vor fi încunoștiinţaţi despre namentul. 
aceasta. _ * ȘI * 

Extrase din articolele publicate în In loc să apărem lunar în 3 coale de 
revistă se pot face plătindu-se tipogra- i a t > 3 
fiei numai costul hârtiei și trasului. fipar, vom apărea la câte două luni în 

E 4 istel 6 coale. Am făcut-o aceasta pentru a 

O coală 16p. formatul şi hârtia reviste: E putea publica şi articole mai lungi, 

50 ex. Lei 320, 100 ex, Lei 550, 200 ex, Lei 870 cari, fărămițate în 2—3 numere de re- 
8 pag. vistă, pierd adeseori atât de mult. Ce- 
50 ex. Lei 230, 100 ex. Lei 320, 200 ex, tsi 550 || titoriinu vor fi scurtați deci cu nimic. 


Lucrările şi revistele primite la redacție 
vor fi amintite la „Bibliografia“ acestei reviste. 








Reproducerea, fără indicarea izvorului, este oprită. 


Revista apare cu sprijinul Primăriei şi al „Astrei“. Membrii redacției şi-au luat 
obligația de a lucra gratuit cel puţin o jumătate de an. 

Regentul G. Buzdugan 





Revista „Tara Bârsei“ își închină, îndoliat, steagul 
la mormântul proaspăt al celui care, ridicat prin propria 
sa vrednicie în cea mai înaltă strană a ţării, a știut să 
întrunească la postul de mare cinste dar și de mare 
răspundere, la care a fost chemat — rar caz în viața 
omenească — unanimitatea celei mai depline încrederi 
cât timp a fost în exercițiul funcției, a profundei îngri- 
jorări în zilele suferinței, a nefățăritei dureri în fata 
catafalcului. 

Fiul de răzeș din fosta praniță dintre frații uniţi 
la 18959, înfelegător al secularelor nedreptăți istorice — 
sociale și naționale — robul sentimentului de dreptate, 
fostul regent Gheorghe Buzdugan, a dus cu sine sub 
lespedea mormâftului dela Faraoni, pe lângă regrete 
unanime, și pilda vie a unei vieți de necurmată muncă 
bucuroasă, închinată, cu o rară modestie și distincţie 
sufletească, Ţării. 

Ardealul, recunoscător tuturor celor care au ştiut să 
se apropie, fără interes lăturalnic, de sufletul său și 
să-și plece urechea cu dragoste de frate la bătăile 
inimii sale, va păstra vie memoria celui care și în vârful 
piramidei sociale a rămas primul demnitar al justiției, 
supremul apărător al legalității. 

Un actor braşovean 


|. D. IONESCU 


Despre |. D. Ionescu, câte ceva legat, au scris, pre cât știu 
eu, numai lon Slavici și Sever Secula. 

Slavici, care l-a cunoscut pe când era student, a scris de 
mai multe ori; de ex. în 7impul, unde mai ales un foileton critic 
mult mi-a plăcut; dar foiletonul nu l-am regăsit. (Din Cluj, de 
unde scriu eu, nu poţi fi niciodată complet în astfe/ de teme!) 

Secula, funcţionar la Academie și la arhive, în București, 
apoi preot la noi, a scris în Tribuna Poporului, 1900, Nr. 158 din 
24 August (6 Septemvrie). 

Secula îl văzuse prin anul 1875(?) sburdalnic, ager, nomad, 
plin de spirit, cântând vioi cuplete de V. Alecsandri și Millo, C. 
A. Rosetti şi Macri și cuplete proprii. IL. D. lonescu le cânta cu 
un tenor simpatic. 

Secula știa că artistul se născuse în Brașov, că în 1899 era 
de-aproape 60 de ani, și că învățase în Braşov o (singură) clasă 
gimnazială. După Secula se născuse în anul 1840. Moartea l-a 
ajuns în Sinaia (1900). Însă, datele acestea trebuesc verificate și 
complectate.!) Pentrucă acel artist, despre care s'au scris pagini 
frumoase, merită a fi mai bine cunoscut. 

Nu-i chiar frumos, dar este simplu și sincer, că Secula, 
care-l văzuse des, scria: „lonescu a fost ce/ mai mare cântăref- 
cupletist al neamului nostru; şi ca atare, în istoria vieții culturale 
române, numelui său i se cuvine o frumoasă. pagină. Nu există 
meserie în care să nu poți fi mare!“ 

Pagina întradevăr îrumoasă nu se poate scrie fără cercetări 
mai îndelungate decât ale mele, căci eu le-am notat numai în- 
tâmplător, pe când credeam că odată voiu putea scrie o istorie 
a teatrului român în Brașov, în Ardeal. 

Ca să nu arunc în foc câteva notițe bune pentru... „Ţara 
Bârsei“, le depun aici. 


:) După o indicație din Federațiunea (1974, 30 Mai (11 lunie) Ionescu 
Sar îi născut în anul 1851 (2). 

L-am prins, așadar (de 'nceput), tocmai în Brașov. La anul 
1872, juca, cânta pe Vasile Alecsandri: Barbu Lăutaru, O chirios 
Gaitanis, Amploiatul scos din post şi pe Șoldan Viteazul, precuiii 
anunța Gazeta Transilvaniei (Nr. 67, pag. 4). Incepuse în 15/27 
August, la „redută“. În acea săptămână, dintr'o Marţi până într'o 
Sâmbătă, mai jucă și mai cântă pe Cocoana Chiriţa (canţonetă 
comică), Herșcu. boccepiul, von Kalikenberg-ul lui lanov, (publicat 
în Convorbiri), Țăranul de munte, Ciobanul la oi, Pandurul cer- 
șitor, două arii: Doi ochi am iubit în a mea viață (muzica lui 
Ventura, tatăl Venturei de astăzi) şi Adio la Brașov (m. lui 
Flechtenmacher din lași, amic al lui Alecsandri), o adaptare, (cred). 

Gazeta din 1872 știa că 1. D. |. va pleca în Ardeal și în 
Maramureș. 

Pe unde a colindat, însă, până prin Octomvrie nu știu. 

In 23, 25, 26 și 30 Octomvrie artistul, care pornise dela 
Galaţi (2), și soția lui se aflau în Deva, cu acelaș program, pe 
Care Gazela (Nr. 88) îl complectează și pe care, fiind ușor de 
gâcit, eu nu-l mai precizez: D-/ Stroosberg, Grecul, Paraponi- 
situl, Cocoana Chiriţa la Paris; — Ciobanul, Barbu Lăutarul, As- 
tronomul, Pandurul cerșitor; — Românul din munte, Mama An- 
gheluşa, Beţivul, Jidovui în garda naţională. La Deva |. D. |. a 
făcut impresia că este „mai mult decât artist, este bărbat cu o 
purtare exemplară“. 

Cum se spune că acolo a jucat pentru o școală de fete și 
pentru biserica română, se pot găsi (?) şi documente locale. 

Din cronica anului 1873 am notat drumurile din Banat. 
Izvor mi-a fost Gazeta, Nr. 13; Familia, anul LX, p. 10, 167, 20, 
247, 283; Albina, Nr. 27, 29, 39, 43, 96 și Federaţiunea, p. 253. 

În Brașov a jucat în 27 Februarie st. n. 

Trecuse prin Giula şi Arad (Decemvrie 1872). În Aprilie 
(9/21 — 12/24) jucase în Lugoj. Din Lugoj se va fi îndreptat 
spre Caransebeș, unde era să se .adune societatea pentru fond 
de teatru român (27 Aprilie?). Probabil va îi trecut prin Bocșa- 
română, unde-i semnalat din 23-27 Aprilie. Inainte de 27 Mai 
(8 lunie) a fost în Timișoara, unde a dat patru reprezentații. 
Aceleași izvoare-l constată apoi în Pecica, Nădlac, Sân-Nicolaul- 
mare, Banat-Comloș, Toracul-mare. Înainte de 10 lunie a fost în 
Oravița, unde a dat trei reprezentații. 

Este evident, că ideea lui |. era să deştepte interes în Banat, 
de unde — spuneau gazetele — acelaș efect avea să-l urmă- 
rească prin Bihor și Maramureș. 

Albina (Nr. 96) însemnă că |. a fost primul artist român 
ajuns pe-acolo, prin Banat! , 

Fost-a?, n'a fost?, va îi de cercetat. Sigur este, însă, că 
Federațiunea îl mai anunță (5 Oct./24 Sept.) din Sibiu, unde 
dusese „piesele cele mai succese, umoristice și instructive“. 

În timpul acesta trebue să se îi petrecut ceeace |. Slavici a 
povestit în broșura Românii din Ardeal (Biblioteca Minervei, Nr. 
86, p. 63), însemnând categoric caracterul de propagandă naţio- 
nală a brașoveanului cupletist. Slavici scria: 

„Inrâurire mare și foarte binefăcătoare asupra întregei so- 
cietăți române culte au avut reprezentaţiunile teatrale date de 
Pascali, de Milo și de alți actori ambulanți prin orașele din Ar- 
deal, din Banat și din Țara Ungurească. Mulţi Români înstreinați 
s'au întors în urma acestor reprezentaţiuni la matcă, și odinioară 
vestitul cupletist |. D. lonescu, care ani de zile de-arândul a dat 
reprezentațiuni până chiar și prin satele mai mari din Banat și 
Ţara Ungurească, a contribuit mult la deșteptarea conștiinței 
naţionale. 

„L-am găsit întrun rând, în timpul vacanţelor la Arad. Vă- 
zând efectul, pe care l-a produs asupra celor mai mult ori mai 
puţin înstreinați, am plecat cu el la Lipova şi de acolo am 
trecut de-alungul Podgoriei și peste Câmpie până la Giula (B6- 
kes Gyula), unde sunt vre-o 6000 Români risipiţi printre vre-o 
20.000 Maghiari. 

„Pretutindeni a fost primit co însuflețire oarecum bolnă- 
vicioasă. 

„La Giula ședeam în timpul reprezentațiunii la cassă, când 
a venit la mine un țăran bine îmbrăcat. 

„Să veniţi, — mi-a zis el în limba maghiară, — și la noi 
la Macău“. 

Ştiam că există la Macău o comună bisericească bine si- 
tuată, dar că parohienii din acea comună nu mai vorbesc ro- 
mânește. 

„Dar d. lonescu o să cânte în fața unei săli goale, căci 
d-voastră, cei dela Macău, nu știți românește“, — i-am răspuns eu, 

„Cât aţi încassat seara aceasta? — m'a întrebat măcăuanul. 

Incasasem o sută zece florini. 

El a scos portofelul și mi-a numărat pe masă o sută zece 
îlorini. 

„Am să stau eu la cassă, — a adăugat apoi,— și a mea 
să fie paguba, dacă voi încassa mai puțin, iar prisosul tot al 
d-lui teatrulist să-i vie“. 

„Două zile în urmă |. D. lonescu a jucat pe Barbu Lăutarul, 
pe Herșcu Boccegiul, pe Cocoana Chiriţa și pe Ciobanul în fața 
unei săli tixite. 

Nam avut în viața noastră nici eu, nici el emoţiunile, prin 
care am trecut seara aceea, și cu lacrămile în ochi 'mi aduc 
aminte de cele ce am văzut atunci. 

In localul din București al „Ligei“ e atârnat pe perete por- 
tretul unui tânăr îmbrăcat în costumul, pe care-l purta |. D. 
lonescu ca ciobanu. 

Intreaga reprezentațiune a fost un fel de sbuciumare, și 
actorul nu putea să-și reprezinte rolul decât rupt în bucăţi și 
stăruind mereu să înceteze publicul a-l întrerupe. Când a ieșit 
însă, om chipeș, îmbrăcat în costumul lui de cioban pe scenă, și 
a început, cântăreț bun, fost psalt la Brașov, să cânte doina, sa 
făcut o linişte fioroasă, câteva femei au început să plângă, bă- 
trânii mau mai putut nici ei să-şi stăpânească lacrimile. lonescu 
și-a eșit și el din rol și-și urma doina cu glas înnăbușit în 
vreme ce lacrămile îi curgeau peste obraji, și plângeam în cele 
din urină cu toții fără ca să ne dăm seama de ce-. 

„Nu! — își ziceau măcăuanii, — nu mai sunt nicăiri, oa- 
meni ca noi, nu mai are nimeni nici teatru, nici actori ca noi 
Românii !“ 

S'au făcut manifestațiuni sgomotoase, lonescu a fost purtat 
pe sus și s'a 'ncins o petrecere, care a ţinut până 'n ziua albă. 

Aşa era primit |. D. Ionescu pretutindeni pe la marginile 
pământului locuit de Români, și în fața acestui efect guvernul a 
luat dispozițiunea, că actorii streini n'au voie să dea reprezen- 
tațiuni teatrale în țările coroanei ungare, iară societatea maghiară 
a organizat trupe ambulante, care sunt subvenţionate, ca să dea 
reprezentațiuni ieftine, pe ici pe colo chiar gratuitate prin ținu- 
turile locuite de Români“. 

Și cu toate acestea apostolul teatral ajunse și în Pesta! 
Impresia lăsată aici confirmă textele lui Slavici. Pentrucă Fa- 
milia din anul 1874 (p. 10) scrie chiar religios, despre Ionescu: 
„— rugăm pe D-zeu să-l aibă în sânta sa pază; să-l conducă 
pretutindeni în pace, și să-i ajute a încălzi cu arta sa piepturile 
amorţite!“ 

În Pesta era cu el și soţia sa Epifania D. lonescu, artistă, şi ea. i 

Sub titlul Thalia română în Budapesta revista Familia (6/18 i: 
lanuarie 1874) raporta despre lonescu în Pesta: |. jucă în sala i 
Schechenyi“, în 7 și 8 lanuarie. 

In Budapesta lonescu stârni studențimea, dar și elita ungu- 
rească-ardelenească ce trăia în capitala țării. Ni s'au păstrat și 
numele ; erau doamnele: Goidu, Aldulean, Mihâlyi, Roman Rușca, 
Bejan, Cimponeriu, Stupa, Miculescu; erau domnişoarele: Mi- 
hălyi, Stupa, Babeș, Aldulean, Atanasieviciu, fireşte cu domnii... 

lonescu le cânta arii din Românul muntean şi le jucă: 
Grecul amorezat, Pandurul cerşitor, Chiriţa la Paris. Culminarea 
acolo pare a fi fost Mama Anghelușa și Evreul gardist. 

Despre acestea a scris și Albina (1874), Nr. 2, care pe 
soția lui |. o numește (prescurtat) Fany; și adaugă că soț de 
drum era și pianistul V. Enghiurliu. 

Fusese în a doua și a treia zi de Crăciun.!) 

Din Pesta, la Viena! 

La Viena, acelaș succes. Știrile despre Viena se află în 
Federațiunea, 1874, pag. 324 și 302; în Familia 1874, 27 lanuarie 
(8 Februarie), 3/15 Martie (pag. 108), în A/bina, Nr. 13. 

Jucase la Orpheu, în două seri (16 și 17 lanuarie): Mun- 
teanul, Pandurul cerșitor, Grecul amorezat, Herşcu (Seara 1), 
Ciobanul, Strovsberg (Seara Il). Familia (1874, pag. 47) spune 
că cea mai mare senzație a făcut-o Ciobanul. Apoi vin ştirile 
despre luna Martie, despre Coana Chiriţa, Von Kalikenberg. 
Despre Chiriţa, ziarul Federațiunea spune că în 1 Martie sa dat 
a 50-a oară. 

Despre timpul din Viena mai aflăm (din Federațiunea) că 
|. a avut un oaspe rar, de câteva ori, pe marele artist italian 
Rossi, care l-a și cunoscut pe |. și i-a lăudat arta! 

1 Vezi Familia, X, 9-10, 

Federațiunea (30 Mai/1!| lunie) citează niște foi cari s'au 
ocupat cu I. (Extrablatt şi Hon, aceasta din Pesta). 

Întors din Viena [. se opri în Pesta și jucă la „Lumea 
nouă“, într'o grădină. Ministrul Szapâry, o contesă Andrâssy, etc. 
binevoiră a-l asculta pe lonescu! 

Ca să lămurească lumea despre simpatica, plăcuta figură, 
stăpână pe o voce clară, sonoră, Federațiunea a dat câteva in- 
formațiuni, ce sunt de verificat: A studiat gimnaziul în Braşov; 
de zece ani joacă în România, mai ales cu Millo — ceeace ar 
indica legătura dintre teatrul moldovenesc și Brașoveanul nostru, 
— ba ziarul îl numește chiar „elev“ excelent al lui Millo. 

lonescu știa franțuzește și nemţeşte și ceva, puţin, ungu- 
reşte, adaugă ziarul. 

Ziarul mai spunea ceva, şi aceasta ne interesează mai mult: 
În Viena Chiriţa se dase de 100 de ori, Paraponisitul, Herșcu 
şi Jidanul gardist de zeci de ori, în Pesta de vreo lună, Chiriţa 
se dă în fiecare seară, la sfârșit fiind prelungită cu câte-o strofă 
nemțească și ungurească! 

Era, nu-i vorbă, Alecsandri care plăcea, era exotismul îigu- 
rilor și portul lor oriental, era însă mimus-ul acesta fără pereche. 

Federaţiunei nu-i stătea, așadar rău să ofteze (pag. 436): 
„Oh, pentruce mavem şi noi un teatru dincoace de Carpaţi!“ 
Ceeace constitue o confirmare nouă a bunelor amintiri scrise de 
Slavici. 

Federaţiunea mai anunţă că artistul, plecând din Pesta, va 
merge în Banat şi Transilvania. Sa și dus: În Arad (18, 20, 21 
lunie), în 7imişoara, (23, 24, 25 lunie st. n.), în Biserica albă (8, 
4, 5 lulie), cum reese din Familia (pag. 299), în Mehadia, în 
Orşova (Federaţiunea, pag. 464 și Albina, Nr. 42). Vezi şi Lu- 
mina din Arad, 1874, pag. 160. 

Trecuse pe-aici, spre apus; se întoarce tot pe-aici.!) 

La Pesta se petrecuse un fapt remarcabil: Înainte de-a 
pleca, artistului i se aruncase o cordea tricoloră, în 15 lunie 
1874 (Federațiunea, pag. 468). 


') Despre 1. în Zoracul-mare (unde-a dat pentru biserică 31 îl.) să se 
vază și Albina (1874), Nr. 1; despre anunțul din Lipova, tot Albina (1873), 
Nr. 102, privitor la 1, 4, 6, 7 Ianuarie 1874, în Lugoj și Caransebeș, ba și în 
Baia-mare (Federaţiunea, 1874, pag. 533). Fost-a, insă, în toate locurile? 

Animat de-atât entuziasm, pentru ce mar mai îi întârziat 
prin Banat?! Stdruința artistului bătea fierul până era cald. 

lată-l, însă, iarăși în București. Pantazi Ghica, frate cu 
lon, prietin cu V. Alecsandri, scrie pe seama lui |. Artistul cân- 
tăreţ, care se și joacă (Familia, 1875, pag. 23). Nu trece chiar 
mult şi-l vedem, la un prilej, asociindu-și pe Moceanu, mai apoi 
„bătrânul“ artist-gimnastic, un ardelean pe care cine dintre noi 
nu-l cunoscu în Bucureşti? În Ardeal veniseră ape mari și inun- 
daseră; |. cântă pentru inundați, iar Moceanu — jucă Călușerul, 
Bătuta, Ardeleana (Familia, 1879, pag. 625). 

În 1879 era după războiu: lonescu venia cu toată aureola 
țării sale de adopțiune. În zilele de 15/27 Mai — 20 Mai (2 
lunie), cinci zile 1. cântă în Brașov la „Hotel No. 1“. De sigur 
în sala cea mare! Raportorul Familiei (un R) spune că artistul 
a cântat cântece naționale-serioase, sentimentale și resboinice; 
dintre cele din urmă citează Fii qi României, care-a fost, de 
sigur, poezia lui |. Scipione Bădescu, (un amic al lui Eminescu). 

Raportul lui R., din Familia, 1879, pg. 222, se sfârșește cu raza: 
„Cred că D-Sa a plecat mulţâmit din locul său natal“. (Despre 
această venire la noi vezi și Gazeta din acelaș an, Nr. 30 şi 31). 

Pentru anul următor (1880) va fi de verificat dacă anun- 
țarea altei veniri (în Gazetă, Nr. 65, August) a fost realizată sau nu? 

-De venit, a venit în 188|. 

lonescu se pricepea să excite curiozitatea: Se anunță, deci, 
că va veni cu o parte din artiştii teatrului naţional din Bucu- 
reşti! (Gazeta, Nr. 61 și Familia, pag. 185, 254). Şi că va începe 
la Brașov. 

La Brașov a și început (Gazeta, Nr. 62 din 30 Mai/ll 
lunie). Cu piesele (așa anunțate): Pantalonul roșu, com. întrun 
act și Râmășagul țărănesc, vodevil, 1 act, de C. Negruzzi. Cu |. 
veniseră: artistele Nina Georgescu și L. Righetti; actorii Mano- 
lescu, Petrescu şi Alexandrescu, tinere celebrități. 

La Brașov ei jucară întâia oară în 31 Mai. 

De-acolo se anunță că trupa va continua la Sibiu, Blaj, 
Alba-lulia, Cluj, Arad, Timișoara, Lugoj, Caranseveș, Mehadia, 
(Gazeta, Nr. 63). 

Nu cunosc toate amănuntele acestei escursiuni artistice. Din 
câte am notat însemnez aici atâta; Dintre piesele jucate se mai 

citează: Doi surzi, Pilărița, Florin şi Florica, Paracliserul, Cri- 
mele lui Piperman, Doi procopsiţi, Ordinul de-a sforăi, Vivan- 
diera, Beţivul. 

Familia (1881, pag. 416) îl anunţă din Reșita, de unde 
scrie un cunoscut al lui lonescu (S. P.). In Reșița acesta sa 
aflat în 23-25 August st. n. Reșiţenii văzură atunci pe Chirifa, 
(Familia, pag. 416). Din Timișoara îl anunţase una dintre pu- 
ținele scriitoare ale epocei, d-ra Emilia Lungu (măritată Puhallo). 
Aici |. şi trupa-i aleasă jucară în „Arena de vară“, începând din 
28 Mai/9 lunie, jucând cinci zile. Emilia Lungu a crezut că tre- 
bue să dea și analize, cari se pot reciti din Familia, 188], 
pag. 384. 

La Biserica-albă a fost; şi în Bocșa-Montană a fost, aici 
înainte de-a trece înapoi, în ţară. 

Linia mare a distinsului artist trebuia — de sigur și după 
părerea sa — desvoltată. In sensul dela 1886! in acestan I. veni 
iarăși la Brașov, în August sau în Septemvrie. De-aici plecă în 
sate ; jucă în Săcele (de 2 ori), cu succes strălucit, în Zârnești 
(de 2 ori), și la Râșnov (?). Informaţia o am din Familia, (1886, 
pag. 434), și se poate controla uşor. 

Şi în 1889 1. veni în Braşov, pentru 2 reprezentațiuni (Fa- 
milia, pag. 418). Gazeta (Nr. 195) dă zilele: Il și 12 Sep- 
temvrie, și adaugă că și de astă dată a trecut pela Săcele. 


Dacă întoarcem ochii 'napoi, la cei 28 de ani din care am 
cules o serie de date — și 'n care alte date se vor putea in- 
tercala fără să fie de alt fel decât cele citate, — putem con- 
chide: Brașovul a dat naţiei un artist dramatic, a cărui putere 
nu a fost numai comicul, ci și lirismul muzical. 

Deşteptând dorul după o artă scenică superioară, el și-a 
împlinit și rolul de apostol cultural printre Românii trausilvă- 
neni, a căror nesulicientă recunoștință, până acum, este scrisul 
lui Slavici, lui Secula, lui Bogdan-Duică. 

Adaog că, fiind și un decor al grădinilor vesele din Bucu- 
rești, Ionescu a intrat și într'o comedie a lui |. L. Caragiale: 
lonescu dela „Union“, din Noaptea furtunoasă, este |. D. |., Bra- 
șoveanul. 


G. Bogdan-Duică. 

Scrisori Domnești 


de Ioan Prişcu, paroh 


În vara anului 1924, învitat de DI Julius Gross, fostul Rector 
al liceului săsesc Honterus din Braşov, studiasem câteva scrisori 
dela trei Domni Români, păstrate în colecţia de manuscrise Trausch 
din biblioteca liceului amintit. Scrisorile sunt: două dela Matei 
Basarab, una românească, alta ungurească; trei dela Constandin 
Șerban (Cârnul): una românească şi două ungurești; şi una un- 
gurească dela Gheorghe Ştefan Domnul Moldovei. Redau în în- 
tregime cele două româneşti dela Matei Basarab şi Constandin 
Șerban, iar conţinutul celor ungurești în Regeste și mai adaug din 
acelaş izvor o scrisoare nemţească iscălită de Em. Bass. Brankovân. 

Cele două scrisori româneşti dela Matei Basarab şi Const. 
Şerban, scrise cu chirilice, având și puţine texte slave, am fost 
silit să le transcriu cu litere latine, neavând tipografia toate cele 
de lipsă, privitoare la grafia chirilică. Astfel nu am putut reda 
abreviațiunile, slovele suprapuse la locul unde sunt în originale, 
nici diferitele semne de pe slove. Am susținut însă în copii pe a 
și pe n pentru valoarea lor fonetică, pe n chiar şi în textul româ- 
nesc al scrisorii | a lui Matei Basarab. Lângă textele slave am 
adaus traducerea. Scrisorile ungureşti dovedesc, că în cancelariile 
Domnilor fostelor Țări-Româneşti, erau de mult în slujbă pisari 
unguri, cunoscători şi ai limbei latine. Ceea-ce trebue remarcat la 
scrisul lor e, că maghiarizau câte odată chiar numele Domnilor, 
scriind Mathe în loc de Matei şi Sorban în loc de Şerban (scris. 
IV și V); dar Ţării-Românești și Moldovei, pe cari înşişi Domnii 
lor în scrisori, fie românești, fie siavoneşti, fie latine — le numeau 
numai feară, zemlia, ori terra (scris. 1, Il, VI) — pisarii unguri !e 
spuneau Regnum (scris. III, IV, V.) 


| 
Domnul Matei Basarab cătră Judele Braşovului Michael Hermann. 


++ lo Mateiu Bsmwrab Voivoda Bijiiu Mlstiiu Gspdrm znmii 
viaşcoi. Pişmmu Gvdmi Preavmzliublennomu i srd'nnomu i dobro 
Priiateliu jupan Herman Mihai soudțu velichi Grad Brașovscoe. 

(lo Matei Basarab-Voivod, din mila lui Dumnezeu Domn al 
Țării-Româneşti scriem Domniea-Mea preaiubitului din inimă și 
bunului prietin jupân Herman Mihai, Judeţului marei cetăți a Bra- 
şovului). 

Asnjdirea să vei întreba Dumneata şi de a noastră sănătate 
cu m(i)la lui Dumneznu şi cu nsrocul ci(n)stitului Î(mypărat suntem 
sănătoş și î(n)tru bună pac(e). de rândul veştilor dincoac har mi- 
I(o)stivului Dumneznu. despre toate părțnle iaste tot bine ş pac(e). 
alta nimic nam a scri dumnetal(e) numai știiud pre dumneata frate 
Şi vecin de aproape nam putut ținea ca să nu scriem dumnetal(e), 
ca să ştim de bună sănătatea dumnetal(e). alta pohtesc pre dum- 
neata că aciia la Braşov am trimes pre sluga domnii meal(e) Luca 
del!.) cu trebil(e) domnii a țărni domnimeal(e). ca să ne târguiască 
ce va trebui. cum are î(n)vățătură dela domneaa mea dec(i) să 
naibă vro opreal(ă) sau vro bântuial(ă) de cătră cineva, ci săș 
caute lucru. lar dumnetal(e) din ceț va fi pohta spre noi: aicea 
î(n) țară de toate deplin va îi șn mulțămivoi dumnetal(e) să fii 
dumneata sănătos pis. avg. 26. d. vl. 7156. 

(Scrisă în ziua de 26 a lui August 
în an. 7156 — dela Hs. 1648) 


Io Mateiu Voevod 


Scrisoarea nu ne spune unde a fost scrisă. Nu are mono- 
gram. A fost sigilată cu o mare pecete de ceară roşie de 5 cm. în 
diametru, care în mare parte fiind sfărâmată, a mai păstrat din 
legendă abia cuvintele Basarab- Voevod. Adresa: Preavazliublennomu 
i srdennomu blijnnomu i dobro priiateliu gsdvmi jupan Herman 
Mihai, soudțu velichi gradu Brașovscomu darovatisa va cistu (Prea 
iubitului din inimă şi bunului prietin de aproape al Domniei-Mele 
Jupân Herman Mihai, Judelui marei cetăți a Braşovului — să i se 
dea cu cinste.) 


1) Se poate ceti Luca dil, sau Luca del, cum în text de atâtea ori nu 
se face nici o deosebire între i şi e. În cazul prim am considera pe di/ ca o 
prescurtare a cuvântului diacul, şi am ceti Luca diacul. Un Luca logofătul 
dela Câmpina se pomenește în scrisoarea lui Matei Basarab din 14 Nav. 7153 
cătră „Pan Mihai“ (poate Mih. E6tv6s), lorga „Socotelile Brașovului sec. XVII“ 
pg. 95. Şi acolo cuvântul /ogofăt e prescurtat /o/. Admiţând cazul al doilea 
şi cetind Luca dei(a) — am presupune, că pisarul a uitat să scrie localitatea 
de unde era Luca. 

Mich. Herrmann sa născut la 13 August 1602 în castelul 
Muran din Ungaria de sus. A venit în 1626 cu suita principelui 
Gavr. Bethlen din Zips ca organist la Braşov, unde la 1641 de- 
venea senator, apoi Honn, Villicus Quăstor şi în 1646 Stadtrichter 
Judex etc. A murit în 28 August 1660 de ciumă, după-ce iusese 
15 ani Jude al Brașovului. (Friedr. Stenner: Die Beamten der Stadt 
Kronstadt. pg. 65). 


II 


Domnul Constandin Șerban cătră acelaş Jude, 


+ lo Costandin Sarban Voivod. Bjiieiu Mistieiu Gspdrg zemli 
vlaşcoe. Pişet nșemu dobro priiatel i blijnnomu sused Jupan Her- 
man Mihaiu velichii sedii!.) ot &sngo gradu Brașovscomu mnogo 
jivot i zdravie ot Gda Bega jilaet grdtsvti. 

(lo Costandin Şnrban Voivod. Din mila lui Dumnezeu Domn 
al Ţărei-Româneşti scrie bunului nostru prietin și vecin de aproape 
Jupân Herman Mihai marelui Jude dela cinstita cetate a Braşo- 
vului (şi) doreşte vieață îndelungată şi sănătate dela Domnul Dum- 
nezeu domniei-tale.) | 

Cătră acasta facem ştire dumnital(e) ca unui bun priiatnec şi 
vecin de aproape, că întracasta dat tâmplânduse petrecaniia de pre 
acast(ă) lume cinstitului părintelui nostru răposatului lu Matei Voi- 
vod fiind voia putearnicului și m(i)l(o)stivului Dumnezeu de neau 
învreadnicit pre noi la scaunul Mării Sal(e) cu poftă şi cu voia a 
toat(ă) ţara şi a mare şi a mic neau alcătuit pre noi la acesta 
scaun ci pentru acelaş lucru știind şi noi pre dumnea-voastră 
priiatneci bătrâni şi de aproap(e). nam putut lăsa ca să nu v(ă) 
cercetăm să putem ști de bun(ă) sănătatea?.) dumneavoastră. de 
alta poftim pre dumneata ca pre un daproap(e) vecin că acolo am 
trimes pre acest voinicu carel(e) iaste al nostru grădinar. pe(n)tru 
treaba a bogate feliuri de flori de carel(e) se află acol(o) la dum- 
neavoastră. fiind și noua cu voe a se afla şi aic la noi. ci pentru 
acesta lucru poftim pre dumneata să fii nevoitor șis(ă) fie cu po- 

1) Cuvântul a fost scris greșit cu „se“ în loc de „su“, ori „sm“. Asupra 
greşelii îmi atrăgea atenția încă la 1 Febr. 1925 Domnul Profesor Ilie Băr- 
bulescu dela Universitatea din lași, căruia îi mulțumesc și aici pentru toate 


bunele îndrumări. 
2) In original săntaeaa. 

runca dumnetal(e) pre acol(o) ca doar să ar afla flori de tot feliul 
şi s(ă) i s(ă) dea pre sama lui să le aducă ai€ la noi. că foarte 
ne trebuescu de trebuința casei noastre. lar noi încă de toat(e) ale 
dumnetal(e) trebi ce vei avea cătră noi. tot vom avea a umplearea 
pofta dumnetal(e) ca unui al nostru priiatnecu de acasta poftim 
pre dumneata să fii sănătos ot Hs Amin. 
pis. ap. 16 d. It 7162 
(scrisă april ziua 16 anul 7162=—1657). 


Ion Constandin Voivoda 


Fără indicarea localităţii unde s'a scris — fără monogram. 
Adresa: Nşimu dobro priiatel i blijnnomu Sused jupan Herman 
Mihai velichii Sazdii ot &snno Grad Braşovscomu. datis esnnoi 
va mnog zdravie ot Hs amin (— Bunului nostru prietin şi vecin 
de aproape Jupân Herman Mihai, marelui Jude dela cinstita Cetate 
a Braşovului. Să i să dea cu cinste şi cu multă sănătate dela Hris- 
tos. Amin.) Pecete mică (1'/, cm.) pe hârtie. Legenda lo Cos- 
tandin..... vod. 

Pe partea din afară a scrisorii — cineva — poate chiar Judele 
Herrmann scria în nemţeşte o însemnare de cuprinsul: „Anul 
1654 ziua 1 Mai: Cea dintâi scrisoare a noului Voivod Constandin. 
Dumnezeu să-i dea noroc la Domnie, să ne fie vecin bun“. 


III 


Matheus Baszaraba Dei gra(ti)a Princeps et Vayvoda D(omji- 
nusque Haeredilarius Regni Valachiae Transalpin(ae) — scrie Judelui 
Braşovului Mihael Eotves. 

Scrisoare ungurească. Domnul intervine, să i să restitue ro- 
şiului Vintilă din Satu jobagii fugiţi, după nume Ilie cu fii şi cu 
nepoții lui, (Vintillija nevii Rosiunk..... eiszokât jobaghi.... Jiliej 
az ed fiajval, egyszer-s-mind az e5 unokajvalis). 

Datum în Civitate nostra 2 february Anno D(om)ini 1652. 

Fără monogram. In dreapta iscălitura 
cu chirilice a Domnului 


ij I0 Mateiu Voevod 


Pecetea mare de ceară roşie, cu care a fost sigilată scri- 
soarea s'a nimicit. 

Michael Etvos, numit Goldschmidt şi numai Schmidt a fost 
4 ani Honn-villicus Quăstor și 14 ani Jude a! Brașovului. A murit 
bătrân de 80 ani în 1659. (Fr. Stenner o. c. pg. 51 și 52). 


IV 


Constantinus Sorban Dei gra(tia) Princeps et Vayvoda Regni 
Valachiae Transalpinae ac Dominus haereditarius — scrie Judelui 
Braşovului M. Hermann. 

Scrisoare ungurească. La început următorul salut unguresc: 
„Hogi In Kgldt io Egesseggel Kivansaga szerent meghaldja szibesl 
kivannyuk“. (Poftim din inimă, ca Dumnezeu să binecuvinte după 
dorință pe Domnia-ta cu bună sănătate). 

Apoi Domnul comunică Judelui, că Nemes Pal „şi răposa- 
tului întru fericire Matei Voevod şi Nouă ne-a slujit cu credință 
şi dreptate pănă Ja moarte“ (mind az Istenben lIdveziilt Mathe 
Vajdânak s minekenk holtăygh hiven s igazân szolgâltt). Văduva 
acestui Nemes Pâl a trebuit să vină la Brașov, să-şi caute și să-și 
strângă bunurile lăsate prin testament dânsei şi copilaşului ce are 
dela Nemes Pal, împrăştiate pe la atâți şi atâți din Braşov. Il 
roagă să-i stea într'ajutor, căci e femeie streină şi neajutorită 
într'ale judecăților — „să nu-i fie osteneala şi cheltuiala zadarnică 
şi fără folos“ („ne legien Fărattsâga Keltese heaba s haszontalan)“. 

Datum in Castro n(ost)ro ad Janovicza Pos. 

Die 5 Augh Anno D(omi)ni 1656. 


lo Costandin Voivod (cu chirilice). 


Fără monogram. Pecete mare pe hârtie, sub care ceară roşie. 
Legenda”: + lo Costantin Șerban Voevoda Gpdr zemlia vlaș. 


V 


Costantinus Sorban Dei gra(tija Princeps et Vayvoda Regni 
Valachiae Transalpinae Dominus haereditarius — scrie Judelui Bra- 
şovului Mich. Hermaan. 

Scrisoare ungurească, 

Comunică Judelui, că meșterilor, cari i-au făcut sicriul, le-a 
dat niște argint, ca să-i facă din el pahare. Să-şi ia osteneala să-i 
zorească, să termine cât mai repede și să-i facă cunoscut. („azoknak 
az Mester Embereknek a kik az koporsott czinăltak, attunk valami 

Eziisteot hogi Poharokatt czinălyanak szamunkra .......... 
„.„..„ kegld!). Tegien anny farattsăgott Ereteonk hogi Eredltesse 
rea Ekett had keszettezek el meinel hamarâăb ...... es kgld 
Tudosiczon beneonket feledle“). 


Datum in Curia n(ost)ra Tergovista 
Die prima January 1657 


lon Constandin Voivoda (cu chirilice) 


Fără monogram. Pecetea mare s'a pierdut. 

Sicriul, despre care se pomeneşte în scrisoare, e desigur 
cel dăruit de Domnul Constantin Șerban şi de soția sa Doamna 
Balașa pentru moaştele Sf. Grigore Decapolitul dela mănăstirea 
Bistrița. Domnul lorga bănuia din caracterul literilor inscripției de 
pe el, că a fost comandat la Saşii din Ardeal (N. lorga Ist. Rom. 
în chipuri și icoane pg. 217). 

Sicriul, potrivit relatării Diaconului Paul de Aleppo ar fi fost 
lucrat din argint și aur în Ungaria şi ar fi costat 1500 reali. Di 
Ştefan Meteş în „Rel. comerc. ale Țerii-Româneşti cu Ardealul“ 
etc. pg. 169, de unde am luat această dată, adaugă în paranteză 
(Braşov ori Sibiiu). 

Scrisoarea dă dovada absolut sigură, că sicriul a fost co- 
mandat și lucrat în Brașov. 

O notiță nemțească de pe scrisoare ne-a păstrat şi numărul 
paharelor comandate de Domn: douăsprezece și mai pomenește 
şi despre două sfeşnice. 


VI 


Gheorghe Ştefan Domnul Moldovei cătră Judele Brașovului 
M. Herrman. 

Scrisoare ungurească. 

Domnul se plânge de multe mâhniri şi alte ocupaţiuni („0c- 
cupatioink“) şi că mai zilele trecute i-ar fi ars casele, pe cari cu 
voia lui Dumnezeu le-ar acoperi cu ţiglă. Roagă deci pe Jude să-i 
trimită vre-o patru meşteri pricepuţi în facerea ţiglei. („az elmult 
napokban bazaink el Egenek, jmmaro ha Jntol engetetve leszen 


1) Kegyelmed. 


OBCU CLUJ 


— 322 — 


czereppel akarnok hiejazni, annak okaert kgdet keriuk aftele czerep 
czinalo mesterekât kiildeni ide be fizetessiinkre vagy negyet“). 
lass: dje 24 Mart. 1656 
Georgius Stephan 
Princeps terrae Mold: 
lo Gheorghi Ştefan Voivod (cu chirilice). 


Fără monogram. Pecetea mare de ceară roşie s'a pierdut. 


VII 


Wohlgebohrner Herr Secretaire! csedo. 

Ich hotie dass unserer Freundschait wegen kein Zweifel ist, 
daher ersuche Sie, wenn die Publication der Sache wegen der 
Waldung, so mit Dragusch streitig ist gemacht wird, mir auch 
freundlich eine widimirte Copie der hohen Entscheidung zu senden, 
wofiir ich die gebiihrende Auslagen mit Dank zu erlegen schuldig 
sein werde. Weil die Sachsen allzuviel Neid gegen mich zu zeigen 
nicht aufhăren, so habe Seiner Excellence den Umstand beschrieben, 
und bitte auch Sie Seiner Excellence vorzubringen um nicht 
weiters den Verlăumdungen der Sachsen Gehâr geben zu wollen. 
Zur Endigung meiner Processe wenn es die Wiiterung erlauben 
wird, so werde ich das Vergniigen haben Sie persâhnlich zu sehen, 
womit verharre. 

Hochachtend Eurem Wohlgeboren 

Kronstadt den 6-ten August 1808 

Ihr Freund 
Em. Bass de Brankovân 

Fără pecete. Fără adresă, care poate a tost pe fila a doua 
cu care să va fi închis scrisoarea, dela care acum lipseşte. 

Cel ce iscălea această scrisoare era Emanoil Brâncoveanu, 
strănepotul Domnului Constandin Brâncoveanu și tatăl marelui 
Ban Grigore Brâncoveanul, ctitorul, care a dăruit Bisericei grecești din 
Braşov moșiile Sâmbăta-de-sus, Poiana-Mărului, biblioteca și altele. 

Scrisoarea era adresată probabil secretarului gubernial din 
Cluj Ladislaus Csedi, dela care în baza pretiniei cerea să-i tri- 
mită o copie vidimată în cauza procesului pentru pădure cu cei 
din Drăguş. Se plângea de continua pismă a Sașilor. A scris Ex- 
celenței Sale în cauză, la care îl ruga şi pe dânsul să intervină. 
Dacă vremea va îngădui, va avea fericirea să-l cerceteze. 

Insemnările doctorului Chenot despre 
Românii și Sașii din Brașov (1756) 


In toamna anului 1755, doi ciobani din Şchei, Stan Fulga 
şi Stan Inaşul, întorcându-se de la păşnni, s'au infectat de ciumă 
la mănăstirea Sinaia. Deoarece asistaseră acolo la moartea şi în- 
groparea unui bolnav, nu fură admişi la lazaretul de la Timiş. Ei 
ajunseră totuşi în Șchei pe cărări ascunse. Peste câteva zile amândoi 
mutiră pe neaşteptate în întâiele săptămâni ale lui Noemvrie. In- 
fecţia trecu mai întâi la două fete ale lor, apoi la toate neamurile. 
Până la începutul lui Aprilie 1756 muriră peste 30 de inşi. Boala 
se întindea din ce în ce mai îngrozitoare. Numărul morţilor se 
ridică în Şchei la 1711, în „Cetate“, Blumăna şi Braşovul-vechiu 
la 51, în Săcele la 1589, în Zârneşti la 522, etc. 1) 

Temându-se de o întindere şi mai mare a flagelului, comisia 
sanitară a oraşului cere grabnice ajutoare medicale. La intervenţia 
împărătesei Maria Terezia, medicul Adam Chenot, vine întovărăşit 
de chirurgul sibian Kurtz, şi-şi stabileşte cartierul în Şchei. 

Doctorul Chenot a fost una din somitățile medicale ale vea- 
cului al XVIII-lea.2) Originar din Luxembourg, (născut în 1721), 
el a urmat facultatea de medicină din Viena şi a fost protejat de 
celebrul medic Von Swieten, la a cărui recomandare a fost trimis 
în 1755 în Ardeal pentru stingerea epidemiei de ciumă. După ce 
a reuşit să oprească flagelul, prin întâile luni ale anului 1757, 
Chenot, fu numit de împărăteasă, protomedic a! Transilvaniei. El 
rămase astfel legat de Sibiu, de unde fu chemat odată la laşi de 
Constantin Moruzi să-i îngrijească fiica bolnavă. Aceasta se în- 
tâmplă la 1780, dată după care Chenot pare să se fi reîntors la 
Viena, unde muri în 1789. 

EI a lăsat câteva lucrări importante asupra ciumei: Tracfatus 
de peste (Wien, 1766), Historia pestis Transilvaniae (Pest, 1799) şi 


1) Informații luate din Adam Chenot, Tractatus de peste, Viena, 1166, 
pp. 4, 5,26... i | 

) informațiile asupra vieţii lui Chenot le-am găsit în interesantul ar- 
ticol Adam Chenot (Chenotus) publicat de Dr. Edm. Knaff-Faber în „Buletin 
de la Societe des sciences mâdicales du Grand-duche de Luxembourg“ 1921. 
Acest articol mi-a fost pus la dispoziție de Doctorul Val. Bologa, căruia-i 
mulțumim și pe această cale. 

o scriere postumă: Die ărtztlichen und politischen Anstalten bei der 
Pestseuche, (Wien, 1798), lucrări cari după părerea specialiştilor 
uimesc și astăzi prin perspicacitatea şi darul de observaţie. 

In cea dintâi din aceste cărți am dat peste câteva pagini 
(53—58) cari nu mi s'au părut lipsite de interes. Ele cuprind o 
paralelă între cele două națiuni dominante în Brașov şi Ţara Bârsei, 
Românii şi Saşii. 1!) După cât ştim, nimeni nu a atras până astăzi 
atenția asupra interesantelor observaţii ale doctorului vienez. Le 
dăm deci în traducerea ce urmează, fără nici un comentar. 


lon Mușlea. 


„Am amintit în capitolul întâiu două naţiuni între cari s'a 
deslănţuit ciuma, Sașii şi Românii; cari se deosebesc unii de alții 
ca cerul şi pământul în ce privește temperamentul, firea, felul tra- 
iului şi obiceiurile. 

Dar fiind că se va vedea îndată că cunoştinţa acestor îm- 
prejurări este de mare importanță în vindecurea bolii, mar fi ne- 
potrivit şi nici fără folos să spunem mai înainte unele lucruri 
despre locuitorii acelui suburbiu (Șcheiul) care a fost întâiul şi 
principalul cuib al boalei. 

Sașii, cari fac abia a şasea parte a locuitorilor, sunt toți me- 
şteşugari, exercitând mai cu seamă meserii cari îi țin pe scaun sau 
nu cer nici 0 osteneală fizică. Le place carnea friptă, rar cea feartă 
şi slănina râncedă. Pe aceasta o fierb foarte des cu varză murată, 
cu mazăre şi cu fasole; condimentele lor mai cunoscute sunt ceapa, 
usturoiul, tarhonul, măgheranul, mărarul, piperul, ghimbirul, frun- 
zişoara, scorțișoara, şofranul, de cari se folosesc sau mai bine zis 
abuzează: căci nu pregătesc aproape nici o mâncare care să nu 
aibă din acestea mai mult chiar de cât ar trebui. Apă nu beau 
de cât când le merge foarte prost. Beau vin, spirt şi hidromel și 
între băutură îşi ațâță apetitul, fiecare în felul său, cu diferite 


') Pe Unguri îi amintește doar într'o notă de la pag. 53. lată conținutul 
ei: In suburbiu (Şcheiu) locuiesc și unguri, dar foarte puţini: și dintre ei 
am văzut molipsiţi pe câţiva. In aşa numitele patru sate (Satulung, Cernat, 
Turcheș, Bacifalu) sunt mai mulți la număr de cât Românii. In ce privește 
temperamentul şi datinele, stau la mijloc între Saşi şi Români, totuși, sunt 
mai săraci de cât ambii. Lucrează mai mult de cât Sașii, dar se desfătează 
mai mult de cât Românii, în bani, mâncări și beuturi spirtoase. 

mâncări sau condimente. La toate acestea se dedau încă din co- 
pilărie. l-am văzut îmbiind cu vin şi pe copiii de țâță. Mirodeniile 
le plac atât de mult, încât în grădinile lor abia mai cultivă și 
altceva de cât plante mirositoare. Obicinuesc, chiar şi cei mai săraci, 
dintre ei, ca în zile de sărbătoare să poarte în mână buchete făcute 
din frunzele şi florile acestor plante şi să le miroase mereu; apoi 
le țin în casă zilele următoare şi astfel trăesc întrun val continuu 
de parfumuri. Buchetele şi le fac mai ales din viorele, trandafiri, 
busuioc, iasomie, zambile, lăcrămioare, măgheran, micşunele, crini, 
garoafe, chiparoase şi chitră. | 

Temperamentul acestui popor este în general sanguinic- 
coleric !) „cum acrimonia oleoso-aromatica“. Carnea le e moleşită, 
structura nervilor foarte schimbăcioasă şi sensibilă. De aceea dacă 
îi apucă boala ori le atacă corpul şi sufletul, sunt răpuși îndată; 
şi astfel cu frica lor îşi aduc moartea care-i îngrozește. 

Resping cu desăvârşire medicamentele, dacă acestea nu sunt 
vin și spirtoase, ori cel puţin le disprețuesc ca ceva neplăcut și 
fără gust; la ceeace se mai adaogă şi lipsa lor de statornicie care-i 
împiedecă să se folosească de ele timp mai îndelungat și-i face 
ca ori să se abţină cu totul dela ele ori să ceară şi să primească 
mai repede ajutorul unei babe de cât al specialistului, ori să-şi 
născocească ei înşişi leacuri cari să le fie pe placul inimii. 

Românii se nutresc mai ales cu grâne. Drept pâine le ser- 
veşte făina de meiu amestecată cu apă şi miere şi prăjită în spuză; 
pe aceasta o înlocueşte uneori mămăliga pe care o pregătesc tur- 
nând încetişor făina de porumb în apă sărată clocotind şi meste- 
când-o cu un beţigaş până ajunge potrivit de tare. Această mă- 
măligă o amestecă apoi cu brânză. Rareori au la masă carne, foarte 
ades lapte, zăr şi corastă. Obicinuesc mai ales varză murată, linte, 
fasole, mazăre, usturoiu, ceapă, sfeclă şi ulei de in, mai cu seamă 
în zilele de post ori de ajun, când nu mănâncă nimic din ceeace 
aparține regnului animal, ne făcând excepție nici chiar cu laptele, 
pe care nu-l. dau nici copiilor de tot mici, chiar şi dacă ar fi 
bolnavi. 

3) Această caracterizare priveşte mai mult pe Sașii din suburbiu; şi 
mai cu seamă pe bărbați; tinerii şi sexul slab e de temperament simplu- 


sanguinic, cu aciditatea pe care le-o dă hrana. Cei cari locuesc Ia sate lucrează 
mai mult de cât cei de la oraș. (Nota lui Chenot). 

Băutura lor cea mai obicinuită este apa. Cei din suburbiul 

nostru (Şcheiu) s'au dedat şi cu o bere slabă (cerevisia) făcută din 
orz şi meiu, moale, nefermentată şi prin urmare care nu îmbată; 
nu. sunt nici împotriva vinului şi a spirtului, însă sărăcia lor îi 
face să bea mai rar și mai puțin. 
Sunt ciobani sau slugi (lucrători cu ziua). Imbrăcaţi doar atât 
cât e nevoe pentru a-şi acoperi trupul, îmbrăcămintea celor mai 
mulți fiind de lână; totuşi foarte des poartă şi cojoace. Căldura, 
frigul şi toate asprimile vremii le suportă cu atât mai ușor cu cât 
se dedau așa zicând din leagăn cu ele, căci copiii şi tinerii se 
joacă desculți ori numai într'o cămaşe sub cerul liber șşin cursul 
iernei aspre, când îşi fac un foc mititel în casă, lângă care se 
culcă noaptea pe pământul tare, acoperindu-se cu hainele din timpul 
zilei ori numai cu o pătură slabă. Intr'adevăr, e de mirare simpli- 
citatea în hrană, în îmbrăcăminte şi în toate lucrurile din casă ale 
acestui popor. 

Au corpul vânjos, robust, cărnos, cu temperament sanguinic, 
ori, datorită vârstei, coleric, fără o aciditate însemnată a umorilor!) 
de aceea nu le pasă mult de primejdii, ameninţări, ba chiar nici 
de lovituri. Când îi atacă ori copleşeşte boala, nu se lasă răpuși 
ca Sașii, nici nu se sparie ca ei. Și pricinile bolilor ce îndură le 
atribue, după credința lor religioasă, păcatelor săvărșite. 

Astfel în comparaţie cu Saşii sunt mai potriviți pentru vin- 
decare, încât medicul poate aştepta și obține dela ei un rezultat 
mai bun, dacă n'ar fi stăpâniţi de prejudecăţi de neînvins față de 
medici, la cari sau nu recurg niciodată, sau numai atunci când 
totul s'a sfârşit. Și chiar atunci, abia pot fi înduplecaţi să ia alte 
medicamente dc cât cele pe cari le găsesc pe gustul și gândul lor. 
Și şi de acestea foarte rar se țin. Astfel de multe ori ni s'au 
întâmplat că după ce au luat o doză sau două, celelalte ori le 
refuză, ori cel puţin nu le mai iau, dacă nu-i înduplecă omul din 
nou. Nu poţi aştepta dela ei să ţină dietă și regim, ori abia cu 
mare greu, aceasta atât din cauza sărăciei cât şi din a inculturei 
lor: căci abia ştiu să facă chiar şi fiertura cea mai simplă și cu 
atât mai puţin mâncări potrivite pentru bolnavi; şi chiar dacă ştiu 

') „E vorba de majoritatea lor, căci mulți Români se îngrașe cu caş 


de oaie şi-ţi dau în nas un miros neplăcut care dovedește aciditatea“. (Nota 
lui Chenot). 

nu au vase potrivite, apoi şi posturile lor, cari sunt foarte dese, 
exclud, precum am spus mai sus, cea mai bună parte a alimentării 
raționale. 

O, cât necaz am avut cu bolnavii aceştia! Pe unii trebuia să-i 
liniştim cu momeli, pe alții să-i înduplecăm cu rugăminți, iar pe 
alții cu amenințări, pe cei trişti să-i mângăiem, pe fricoşi să-i îm- 
bărbătăm, pe cei încăpățânați să-i speriem şi să câștigăm încre-: 
derea lor în toate chipurile ca să ia doftoriile pe cari li le dă- 
deam gratuit. 

Astfel am făcut un tratament medical împiedecat de multe 
obstacole, întrerupt de multe turburări şi lipsit de multe mijloace; 
îndreptându-ne atenţia îndeosebi spre a potrivi doftoriile la natura 
poporului de rând, care se îngrozește de lucruri neobicinuite și 
necunoscute şi să ascundem în multe chipuri medicamentele cu 
diferite înșelăciuni, ca cel puţin astfel să le fim de folos. 

1otuşi pe urmă, când văzură că mulți dintre rudele lor, pe 
cari ei înşişi îi socotiseră pierduţi, au fost scoși din ghiarele morții 
prin ajutorul nostru, ne-au privit cu ochi mai buni şi ne-au vestit 
mai cu încredere și mai din vreme pe bolnavii lor; mai ales după 
ce tratamentul suportabil al spitalelor şi imunitatea de acolo îm- 
puţinară cazurile de boală şi micșorară neîncrederea față de doctor. 
Ceeace se întâmplă la mijlocul lui Septemvrie (1856)“. 

Petru Rareș 
22 lunie, 1929.1) 


Implinindu-se, azi, 400 de ani dela biruința oștilor lui Petru 
Rareş pe aceste plaiuri, am crezut nimerit a comemora acest mo- 
ment de mândrie din trecutul nostru, aşezând aici o placă de 
marmoră. Ne facem, astfel, datoria față de un erou al neamului, 
care s'a sbătut să lărgească hotarele țării, pregătind, prin luptele 
lui sufletul românesc pentru ziua cea mare a unirii. Aşezând semne 
pe locurile stropite cu sânge, aşezăm cruci pe morminte; ne facem 
astfel datoria față de morţi şi față de trecutul neamului nostru, ci- 
mitirul cel mare... neîngrijit şi fără de cruci. 

In şirul marilor Voivozi ai Moldovei, chipul lui P. Rareş 
străluceşte ca un luceafăr, cum l-a numit Delavrancea. Petru Rareş 
a reluat politica lui Ştefan cel Mare, a vrut să facă ce făcuse ma- 
rele său părinte. Sub Rareş, Moldova a căutat să se întindă şi 
mai mult: a luat cetatea Unguraşului; în Rodna stătea un cămăraş 
moldovenesc, ce culegea produsele de argint şi aur; Reteagul a 
fost în stăpânirea Moldovenilor; Bistriţa pusă zălog de un rege 
care lupta pentru stăpânirea Ungariei, a fost înconjurată de Petru 
Rareş şi puţin a lipsit de n'a luat-o... a bătut pe imperiali fa Fel- 
dioara. Aceasta înseamnă necesitatea Românilor, când sunt tari 
întro parte, să se întindă şi în partea cealaltă, aşa de fireşte şi 
indisolubil suntem legați de pe un plai la celălalt, — zice d. Ni- 
colae lorga. Şi întradevăr, ne spune acelaş mare istoric, Rareş a 
fost un Domn moldovean râvnitor al Ardealului. 

In șapte rânduri a intrat Petru Rareş în Ardeal, sub el au 
stăpânit Moldovenii cel mai întins teritor, sub el au năvălit mai 
des în Ardeal. Apăsarea Românilor din Ardeal cerea un răzbunător... 
şi răzbunătorul a fost Rareş. 

Intâia expediţie o face în iarna anului 1529, împotriva Să- 
cuilor, pe cari „i-au spart şi i-au risipit,“ — după cum zice croni- 
carul Ureche. „Intr'acestaș“ an a intrat a doua oară. Rareş, nepu- 
tând pleca, fiindu-i bolnavă soţia, a trimes două oşti. Una, condusă 
de Vornicul Grozav, a trecut pe la Oituz şi în ziua de 22 lunie, 
Marţia, s'a ciocnit la Feldioara cu oştile lui Ferdinand. „Inherbân- 


') Cuvântarea ținută de D-l Horia Teculescu, directorul liceului din 
Sighişoara, cu prilejul desvălirii plăcii comemorative dela Feldioara. 

taţi“, Moldovenii au sfărâmat oastea dușmană... „ştiind ajutor 
numai dela D-zeu“. Lupta crâncenă a fost lângă râul Bârsa. Duş- 
manii, zdrobiți „au dat dos a îugire“, lăsând pradă toate tunurile. 
Lovitura a fost puternică; un contimporan spune, că toată Tran- 
Silvania a fost zguduită din cauza dezastrului şi niciodată Țara 
Bârsei n'a suferit un dezastru atât de mare. 

Invinşii, nevoind să recunoască stăpânirea lui Rareş, el intră 
în toamnă a 3-oară în Ardeal. Dela Prejmer scrie Braşovenilor, 
amenințându-i că va distruge tot şi vor ajunge „să roadă pietre“, 
„Cu foc îngrozindu-i“, cetatea Braşovului, Sighişoarei şi Bistriţei 
i se*nchină. Sub ascultarea lui Rareş era acum aproape întreg Ar- 
dealul; iar un contimporan spune, că nimic în lume nu dorește 
Moldoveanul mai mult decât Ardealul; altul, car spune Rareş peste 
tot, că Ardealul este al lui. „Am cucerit Ardealul cu sabia — scrie 
Rareș Braşovenilor — și n'am de gând să-l dau nimănui“... Stă- 
pân în Ardeal, ajungând sub influența lui și Vlad, Domnul Mun- 
teniei, care a ajuns Ja tron cu ajutorul lui Rareş și i-a devenit 
acestuia ginere; de fapt Petru Rareş a isbutit să aducă sub ascul- 
tarea lui toate ţările locuite de Români, realizând, după formele 
de atunci, cea dintâi unire a celor trei țări locuite de Români, — 
după cum spune mult regretatul istoric 1. Ursu. 

A patra oară oștile lui Rareș intră în Ardeal în toamna 
anului 1534, asediind Mediaşul și prinzând pe Veneţianul Gritti, 
comisarul turcesc, care visa reconstruirea Daciei sub stăpânirea 
lui. Refuzând şi plătirea tributului,. Rareș rupe legăturile cu Turcii. 

Inconjurat de duşmani, se refugiază în Ardeal, „tlămând şi 
trudit“ la Ciceu, 1538. Ce D-zeu — spune cronicarul — cel ce-i 
ocârmuitor tuturor celor ce i se roagă cu credință, au acoperit 
pe Petru Vodă și i-au dat cale deschisă; şi mergând cu anevoinţă 
au sosit la Ciceu, Sâmbătă, în răsărita soarelui, Sept. 28... deci 
Petru Vodă a intrat în biserică de sa închinat, mulțumind! lui 
D-zeu că l-a isbăvit de mânile vrăşmaşilor săi. 

Un an şi 6 luni a răbdat aici umiliri sufletul mândru al lui 
Rareş. Apoi, a scris „carte cu mare jalobă și plângere la Sultan“, 
A fost liberat şi ajunse a doua oară la tron şi... „cum se ridică 
şi se risipăşte o negură întunecată așa şi el se curățeşte de scârba 
ce-i zăcea la inimă“. 

In vara anului 1541 Rareş intră a șasea oară în Ardeal, pe 

la Oituz. La Făgăraș, prinde pe Majlâth Voivodul și-l trimite la 
Constantinopol. La 1542 înaintează până la Cetatea de Baltă, cu 
intenția de-a readuce Ardealul sub influența lui, trecând Carpaţii 
pentru a şaptea oară. „Domnul Moldovei se află în inima ţării şi 
supune la dări și oprimă pe nenorociții locuitori“ — scria regina 
Izabella în 20 Noemvrie 1542, iar secretarul acesteia, Porembsky, 
scrie în acelaş an, că dacă Voivodul Moldovei ar intra în ţară, 
mulți bănuesc că are înțelegere cu Săcuii... şi unii Români au o 
bună parte din ţară, cari ușor sar uni cu dânsul pentrucă au 
aceeaș limbă. Se vede lămurit, că teama de unire a Românilor 
există în sufletul streinilor... şi mijia poate, ca un revărsat de 
zori, în sufletul lui Rareş. Raze de lumină cari înroşesc norii şi 
vestesc apropiatul răsărit al soarelui... sub a cărui căldură tresar 
de fericire sufletele noastre azi. La 1543 Moldovenii asediază Ci- 
ceul. lar în vara anului 1544 oştile lui Rareș trec pentru ultima 
oară munţii, a noua oară, asediind din nou Ciceul. Ca să lipsească 
pe Rareş de sprijinul ce-l avea în cetatea Ciceului, din ordinul 
reginei Izabella, cetatea a fost dărâmată... se dărâma, deodată, şi 
visul frumos a! lui Petru Rareş... 

Povestea tristă a vieţii sbuciumate e pe sfârşite... la 3 Sep- 
temvrie 1546, Rareş moare... și cu cinste l-au îngropat la Pobrata, 
ce este zidită de dânsul, cu multă jale şi plângere despre toți, ca 
după un părinte al lor, carele n'a fost mai jos decât alţii, ce au 
lăţit hotarul ţării... spune Cronicarul, zugrăvindu-i şi minunata 
icoană a sufletului: „Cu adevărat era feciorul lui Ştefan Vodă cel 
Bun, că întru toate sămâna tătâne-său; că la războaie îi merge 
cu noroc, că tot au izbândit; și aşa multe lucruri bune şi d-zeești 
apucase de făcea. Ţara şi moșia ca un părinte o ocrotia. Judecata 
cu dreptate o făcea. lar la sfat era om cuvios și la toate lucrurile 
îndrăzneț şi la cuvânt gata a da răspuns, de-l cunoșteau toţi că-i 
harnic să domnească țara“. 

Personalitatea lui Rareş apare lămurit înfăţişată de Cronicar» 
viața şi faptele lui sunt isvor de învățături... am spune mai 
precis numai viața lui, căci întreagă i-a fost faptă şi trământare. 
Numele lui trebue legat strâns nu numai de acest loc, unde a să- 
vârşit o faptă de multă mândrie pentru istoria noastră, ci şi de 
istoria desrobirii Ardealului, alături de a lui Mihai Viteazul. Putem 
spune — zice dl. N. lorga — că, pecând acţiunea lui Mihai e 

personală şi accidentală, a lui P. Rareş e urmarea politicei lui 
Ştefan cel Mare, care înaintând creştea. Şi putem adăogi că, pe 
când Mihai lucrează, din nevoe, cu mercenari străini, cari-l lăsară 
să cadă și suferiră ca el să moară așa cum a murit, P. Rareș 
duce la biruință şi stăpânire numai Românimea Moldovei. | 

Faptele şi gândurile oamenilor mari sunt porunci sfinte 
pentru urmași. Acum, când visul lui s'a'mplinit să-i ascultăm po- 
runcile: S'avem încrederea în noi, cum a avut Rareş, care zicea: 
Cât timp noi vom domni şi soarele va străluci nu se va întâmpla 
ca un păgân să ajungă Domn al țării noastre creştine. Departe 
de ţară, pierzând domnia, el nu pierduse încrederea. Sperăm cu 
ajutorul lui D-zeu să fim iarăş ce am fost şi încă şi mai mare. 
S'avem mândria de Român a lui Rareş, care scria regelui polon: 
Atâta vreme cât trăim, nu vom suferi ca să fim tratați cu dispreţ. 
Pentru o parte din ţară, dorită de duşmani, el jura în faţa icoanei, că 
nu va uita de ea „chiar dacă s'ar prăbuşi toată lumea asupra mea“. 

Pericle la înmormântarea celor căzuţi în războiul pelopone- 
ziac spunea, că preamăririle unor oameni cari s'au făcut viteji 
prin faptele lor să îie arătate tot prin fapte. Admiraţia pasivă a 
trecutului nu e de ajuns; nu ne vom putea face datoria față de 
cei chinuiți de dorul zilelor de azi decât printr'o admirație activă, 
prin fapte vrednice de ei. Să păşim, dar, pe urmele lui Rareș. 
Să ne iubim ţara şi legea ca el, Țara şi legea... pentrucă noi 
nu putem fi creştini, fără a fi Români, ...și nu putem fi Români, 
fără a fi creştini. La Greci, cei cari luptau în potriva țării, nu 
puteau fi înmormântați în pământul ei. Dar cei cari nu fac nimic 
pentru țară, au dreptul să trăiască pe pământul ei? 

Azi visul lui P. Rareş s'a'mplinit. In bucuria noastră mare 
să nu uităm suferințele de ieri. Să ne aducem aminte de cei cari 
s'au jertfit pentru Jărgirea hotarelor țării. Să ne aducem aminte de 
morți... Ei au murit gândind numai la țară; cârmuiți de-acest 
gând trebue să trăim noi. Să cinstim pe cei cari s'au trudit şi au 
murit pentru realizarea idealului. Gândul acesta ne-a adus azi la 
Feldioara. Am venit să ne'nchinăm în fața faptelor unui erou al 
neamului, să culegem îndemnurile din ele, am venit s'așezăm un 
semn rece pe-un loc stropit cu sânge cald, am venit să facem o 
faptă românească şi creştinească: s'aşezăm o cruce pe mormântul 
unui mare Român. 


OBCU CLUJ 


. 


— 332 — 


Legăturile Brașovului cu Ţara 
Românească) 


Condiţiunile cari determină înfiriparea negoțului între două 
centre, pe lângă prisosul de bogăţie, sunt împrejurările politice şi 
naturale. Dela inceput, condiţiile naturale provoacă forme patriar- 
hale de schimb. Comerţul presupune un prisos de producţie. Tre- 
buia, deci, ca în massa compactă de Români, autohtonii celor două 
versante carpatine, să se întemeieze enclave de elemente străine, 
cu o civilizaţie economică înaintată, cari să provoace o circulație 
de bunuri mai intensă, creiând forme superioare de comerț, prin 
producţia de mărfuri, deci prin industrie. 

Schimbarea aceasta a survenit prin colonizările de Sași, făcute 
de regii maghiari. Saşii, întemeietori ai Braşovului, au fost, incon- 
testabil, cel dintâi element de cultură mai înaintată în Ardeal. Re- 
vărsându-se și peste Carpaţi, ei stabilesc legătura comercială cu 
Răsăritul Europei, unde, după căderea împărăției latine de răsărit, 
Genovezii înlocuesc pe Veneţieni, întemeind înfloritorul port Caiia. 
Din acest moment necesităţi de viață comercială cereau înființarea 
unei organizații politice între Carpaţi şi Dunăre, pentru garantarea 
circulațiunii libere a bunurilor materiale. Țara-Românească, ca or- 
ganizație politică, urma să fie zona de schimb între mărfurile 
Orientului cu ale Occidentului. Firește, împrejurările politice urmau 
să aibă, de acum înainte, o mare influință asupra intensificării sau 
scăderii comerțului. Condiţiunile naturale — drumurile —— erau un 
element constant. Drumurile: Buzăului, al Teleajenului prin Bra- 
tocea, al Prahovei şi — cel mai însemnat — acel care trecea prin 
Râșnov—Bran—Câmpulung, bifurcat spre Brăila şi Bucureşti — 
puteau deservi, în toate timpurile, revărsarea bogățiilor Ţării- 
Românești spre Braşov. Mărturile ce exporta în Muntenia Braşovul, 
ca: vilar de Ipru, Luvia, Colonia şi de Ceh, săpci frânceşti apoi fa- 
bricatele proprii: fier, bobon, pânză de cânepă, în, săbii, traiste, 
cuțite, arcuri, funii, blăni, cojoace etc., găsiau o repede plasare pe 
piața românească — dacă împrejurările politice nu erau potrivnice. 
Bună starea Braşovului era, deci, în funcție de privilegiile Domnilor, 


') Resumatul conferinței ţinute în cadrele „Astrei“ de D-l prof. Eug. 
Hulea. 

căci nu numai că Muntenia era piața cea mai apropiată pe care 
brașovenii își plasau produsele industriale, dar tot de aici îşi pro- 
curau şi materialul brut pentru industrie, apoi cereale, miere etc. 
Călătorii streini, ca Michail Bocignoli, Francisco della Valle din 
Padua, Antoniu Verancics, Bongar, Paul de Strassburg, Paul din 
Alep şi alţii, se arată miraţi de bogăţia extra-ordinară a Munteniei. 
(„In toată lumea creştină nu există o ţară mai productivă ca TŢara- 
Românească“ — scrie Paul de Strassburg). Soarta Brașovului fu 
aşa de strâns legată de aceea a Munteniei — în cât dacă voevo- 
datul oltean al lui Litovoi mar fi căzut în luptă cu Ungurii şi 
centrul politic nu s'ar îi deplasat spre răsărit la Argeş, Sibiul ar 
fi întrecut cu mult Braşovul. 

Soarta a voita ltfel și împrejurările au favorizat Brașovul, care, 
eclipsând Sibiul, a luat un avânt de trainică înflorire economică, 
peniru mai multe veacuri. 

Dacă urmărim mai de aproape desvoltarea acestor legături, 
constatăm că ele datează dela începutul sec. XIV. La mijlocul 
acestui secol, în documentul dat la 28 lan. 1358, regele Ludovic 
Anjou porunceşte, adresându-se braşovenilor, ca „nimeni să nu vă 
împedece în această trecere a voastră“ (spre Brăila). La 1368 
20 lan., numindu-i pe braşoveni „vecini și prieteni prea iubiți“ 
Vlaicu Vodă le dă un privilegiu şi vorbeşte despre libertățile avute 
de ei „ab antiquis“. 

Legăturile aceste se întrerup pe câtva timp din cauze politice: 
Vlaicu se opune veleităților de stăpânire ale lui Ludovic, se dau 
lupte, biruind Vlaicu şi — fireşte — braşovenii se resimțiau mai 
pronunțat de închiderea graniței, astfel că la 1377, în documentul 
din 19 Nov. Ludovic le promite mari avantagii, după ce va cuceri 
Muntenia. 

Restabilirea acestor legături comerciale urmează să se facă 
mai ales sub Mircea cel Mare, după privilegiul din 7 Martie 1395, 
privilegiu care reconfirmă pe cel din 1358, permițând braşovenilor 
să facă negoț liber între Buzău, Prahova, Ialomiţa, Siret și Brăila. 
Unul din punctele importante din acest tratat este, scutirea de 
ori ce vamă, a mărfurilor industriei săsești din Ardeal. Mărun- 
țişurile negeţului săsesc au inundat, nestingherite, piaţa Munteniei, 
împedecând acolo, desvoltarea ori cărei industrii naționale. Pro- 
porțiile acestui negoţ au devenit aşa de ample, în cât prin banii 

aduşi în ţară şi prin numeroasele vămi, Muntenia şi-a creiat suficiente 
resurse de rezistență contra Turcilor, cari s'au poticnit de mai 
multe ori de mica țărişoară a lui Mircea. 

Timpurile ce urmează, sec. XV-lea, ne arată o continuă fluc- 
" tuaţie — scăzând şi progresând — a legăturilor dintre Braşov și 
Muntenia. Brusca înlocuire a Domnilor a creiat o atmosferă de 
nesiguranță dăunătoare acestor legături. Pe drumurile. de pe cele 
două versante carpatine, zoreau şi acum care încărcate şi soli — 
Braşovul adăpostea cete tot mai numeroase de emigranți, boeri 
sau domni mazili cu familiile lor — dar către sfârşitul seco- 
lului acesta, suzeranitatea turcească se accentuiază asupra Mun- 
teniei şi stăpânirea turcului înspăimântă pe industriaşul — şi de 
altfel puţin curajios — din Braşov. In repețite rânduri — la 1421 
Şi 1438 — Turcii atacă şi devastează Braşovul, asistați de domnii 
români Radu Praslagnava şi Vlad Dracul, ambii buni vecini cu 
juzii Braşovului pustiit. Cu tot focul luptelor pentru domnie, atât 
de fatale Munteniei, Domnii ajunși în scaun nu uitau să confirme 
braşovenilor vechile lor privilegii. Avem, în această privinţă, o bo- 
gată corespondenţă, începând cu Radu Praslagnava, dela toți dom- 
nitorii Munteniei. Şi nu este lipsit de interes să se ştie, că dom- 
nitorii Munteniei au fost riguroşi păstrători ai convențiilor stabilite 
şi că loialitatea lor a fost neștirbită. In schimb, Sașii au prilejuit — 
prin purtarea lor — mai multe nemulțumiri. „Atunci ce fel de pace 
să fie între noi? Eu ţin pacea și oricâtă marfă se află în ţara 
noastră, fie pește, fie ceară, orice ar fi, ...toată trece prin țara 
noastră și nimic nu vi-se opreşte“... scrie Laiotă brașovenilor, când 
aceştia au oprit la ei, pe nedrept, măriuri muntene. Totuși, frecă- 
rile acestea se aplanau şi spre sfârşitul secolului sub domnia înțe- 
leaptă şi — relativ — lungă, a lui Radu cel Mare, urmează o nouă 
epocă de înflorire a acestor legături. In secolul următor, împreju- 
rările politice nouă. au o puternică şi tot mai dăunătoare influință 
asupra vecinătății Braşovului cu Muntenia. Bătălia dela Mohacs, 
desmembrarea Ungariei, aruncă și în Ardeai torța unor îndelun- 
gate frământări, şi Sașii, aderenţi ai lui Ferdinand în contra lui 
Zapolya, îşi macină, în parte, forța lor comercială. Concomitent și 
Muntenia se îndreaptă, economiceşte, tot mai mult spre Orient, 
aceasta ca o consecință a întăririi suzeranității turceşti asupra ei. 
Ca niște neobosiţi şi puternici polipi au început Grecii să acapa- 

„teze viața comercială a Munteniei, făcând Saşilor o nimicitoare 
concurență, până chiar și în Ardeal. In două rânduri, în 1578 şi 
1591, dietele ardelene caută să-i împiedece, fără rezultat, de a se 
înfige în Ardeal. La acestea se mai adaugă — ca o altă condiţie 
nefavorabilă — şi deplasarea drumurilor comerciale cu Orientul, 
în urma descoperirii Americei și a drumului pe apă în jurul Africei, 
astfel că legăturile comerciale dintre Braşov şi Muntenia coboară 
la un nivel modest, de comerţ local. La marele târg săptămânal 
care se ţinea în Brașov Vinerea şi Sâmbăta, italianul Gromo ne 
informează că mai veniau încă, toate pop. vecine. Epoca de în- 
florire a Braşovului trecuse, aşa după cum și Muntenia, depozitul 
de unde s'a hrănit bunăstarea braşovenilor, trecuse, de mult, pe 
panta unei profunde decăderi politice. "Totuşi, în acest secol apar 
două elemente nouă de comerţ: hârtia şi pergamentul şi în legă- 
tura cu aceasta, cartea. Contrar opiniunilor mai vechi, se pare că 
tipăriturile lui Coressi nu erau altceva, decât articole de comerț— 
căci este greu de admis ca Saşii să fi intenționat prin ele o con- 
vertire a Românilor la lutheranism, întrun timp când confesiunea 
aceasta comporta şi o ridicare la o- stare socială privilegiată — de 
altă parte semnăturile mitropoliților Serafim şi Teofan garantau 
ortodoxia cuprinsului lor. 

Pentru secolii XVII şi XVIII, legăturile aceste comerciale se 
mențin la proporțiile unui schimb de vecinătate, înfloritor în spe- 
cial sub M. Basarab și Constantin Brâncoveanu. Articolul cel mai 
căutat era postavul, pentru uniforma frumoasei armate ce o între- 
țineau aceşti Domni; braşovenii, în schimb, căutau, mai ales vinul 
muntenesc. Cu cât ne apropiem de secolul XIX și XX, cu atât slă- 
besc și aceste legături, între Braşovul medieval şi Muntenia. In 
tot cazul, ele îşi perd însemnătatea escepțională, avută în trecut. 

— O altă lature a legăturilor dintre Braşov şi Muntenia o 
formează emigranții — boeri şi domni — începând chiar cu Mircea 
cel Mare, continuând cu Vladislav, apoi cu nefericitul Dan şi cu 
nemilosul său duşman Vlad "Ţepeş, Apoi Basarab Laiotă care a 
stat aici până la moartea sa, întâmplată în a. 1479. Brașovenii îşi 
permit chiar să sprijine pretendențţii la tron şi Radu lliaş este cel 
din urmă gloritor de domnie munteană pe cari îl hrăniră și îl 
gătiră brașovenii. Boerii secolilor XV, XVI se adăposteau aici de 
atâtea ori şi foarte. numeroși, când trebuiau să ieie drumul pribe- 

giei, de frica vre unui Mircea Ciobanul sau Mihnea cel Rău. Sub . 
oblăduirea înțeleaptă a Domnilor din sec. XVII, boerii nu mai pri- 
begeau spre Braşov ci stăteau „pe lângă spatele Mărirei Sale“ cum 
scrie un boier din ai lui Matei Basarab. 

Pentru multe ilustre vieţi, zdrobite de soarte, Braşovul a fost 
şi un loc de îngropare iar în cursul răsboaielor turco-austriace și 
ruso-tureeşti din sec. XVIII, Braşovul a adăpostit un mare număr 
de pribegi. Astfel sub domnia lui Nicolae Mawrocordat se găsiau 
în pribegie aici: Nic. Ruset cu soția Domnița Ancuţa, Manolache 
Lambrino, Mihai Cantacuzino, Nic. şi Manolache Brâncoveanu, 
Pârvu Cantacuzino, clucerul Pană Filipescu etc. formând, uneori, 
colonii de sute de familii, în mijlocul Sașilor cari îi tratau „cu vorbe 
poncişate şi căutături crucişe“ cum ne spune Zilot Românul, însuși 
pribegit pe aici. Enăchiţă Văcărescu ne descrie o vizită la Braşov, 
a împăratului Iosif II. și audiența coloniei de emigraţi la el. Alte dăţi, 
cum ne spune Nicolae Şuţu, boerii secolului al XIX-lea, pribegiţi 
la Braşov, îşi aduc o operă italiană, căci distracţiile ce le ofereau 
balurile mascate (cu cârnaţ, bere, matroane cu pălării pe cap şi um- 
brelă în mână) nu mulțumeau. gusturile rafinate ale boierilor no- 
ştri, dintre cari la 1821, amintesc pe Dionisie Lupu, mitropolitul 
Munteniei, episcopul de Argeş Ilarion, Grigorie Ghica, viitorul 
Domn, Barbu Văcărescu, C. Bălăceanu, Domnul Grigorie Brân- 
coveanu. La 1848 Bibescu, Eliade, Tell mai trec pe aici. Braşovul 
nu mai era, în acest timp, de cât un loc de popas în drumul spre 
Occident, unde generaţiile de tineri căutau să afirme şi se impună 
drepturile noastre. 

O gramatică patriotică 


Este o Gramatică românească și nemțească penlru tinerimea 
națională. Intr'acest chip întocmită de un prietin al naţii. Tipărită 
cu toată cheltuiala Domniisale Rudolf Orghidan, cetăţean şi neguțător 
de aici. Braşov. In tipografia lui loan Ghett. 1838. 

Din prefaţă reese, că a fost scrisă pentru școalele din Brașov 
și din toată patria. 

"Motivele „prietenului“ erau: 

1. „neîngrijirea pentru dulcea noastră limbă“ ; 

2. „învăţarea limbei nemţeşti a stăpânitorului şi a compa- 
trioților“. 

3. Apoi: „Noi dăm pe fii noştri încă de cruduți în şcoale, 
la fraţii Luterani sau Catolici, unde cu cât este învățătura mai bună 
pentru fii dânşilor, cu atâta este aceea mai nefolosită pentru prun- 
cuții noştri în vrâsta în care îi trimitem acolo“. Pentrucă în acele 
şcoale se vorbeşte în limbi străine! Şi aşa vedem în toate zilele 
cumcă cei mai mulți, după ce petrec 3—4 ani la şcoalele streine, 
abia învață ceva dintr'o limbă, şi atunci încă neregulat, ca unii 
care fuseră siliți a o învăța numai din auz —, adecă fără reguli 
gramaticale. Deci „fii Românilor“, înainte de-a merge la școale 
streine să învețe religia şi limbile „acasă în şcoalele naționale: 
apoi să se dea la streini, după ce au căpătat ceva putere şi aripi“. 

In claseie streine, în cazul nou, elevul roman va învăța ceeace 
deosebeşte limba străină de-a noastră. 

Volumul | cuprinde Etimologia; 216 pagini. 

Volumul Îl nu l-am văzut. 

Interesant, din punct de vedere al patriotismului român, este 
că, pe unde se poate, se dau exemple românești. De exemplu: Ca 
sarate ce este hotărit şi nehotărit, se dă forma un Roman și 
Romanul (p. 2), apoi maică, fiică etc. Apoi, la p. 10 exemplul: 
„Insoţește pretutindenea voile şi faptele Romanilor, o dreptate sântă 
şi vecinică, tu fiică a cerului şi maică a fericirii“ etc. 

Incă un exemplu dela p. 212: Transilvania este țară muntoasă, 
frumoasă, bogată şi sănătoasă, dar patrioților săi rău cunoscută. 
Țara-românească are ceriu sănin şi călduros, ca ltalia de sus, 
pământ roditoriu, lăcuitori puţini. Moldova are lăcuitori români, 
ei să numesc Moldoveni. Basarabia și Bucovina erau odinioară 
țări româneşti. Istoria este folositoare și desfătăcioasă. Istoria Ro- 
manilor este interesantă“. 

La 1238 se scria așa — înainte de apariţia Gazetei; dintr'un 
mai vechiu curent naționalist braşovenesc. Acesta răzbia şi 'n gra- 
matice pentru „pruncuţi“. Ceeace merita să fie relevat... 


G.B.D. 

Notițe 
Andreas Iszer (1846) 


[şi zice Fabriks-Director pe gramatica sa românească: Waia- 
chische Sprahlehre fiir Deutsche. Vervasst von A. |. Kronstadt. 
Gedruckt bei lohann Gâtt. 1846. 

Gramatica, după care a urmat şi un dicționar, este scrisă în 
felul lui Meidinger. 

După câte-o serie de regule urmează o serie de exerciţii. 

Cele dela sfârșitul cărții sunt mai bine redactate. 

Despre limba română autorul era de părere că „este o limbă 
prea. folositoare“. (Pag. 224). 

Literatură românească nu are. 


Numele Brașovului 


Despre numele Brașov se poate ceti un studiu proaspăt (1929. 
lan.-Febr.) în revista Magyar Nyelv, a lui Gombocz Melich şi Pais; 
paginile 17—27. Autorul este Râsonyi Nagy Laâszl6; opiniază că 
acest nume Românii numai dela Unguri l-au putut lua; şi d. N. lorga 
pentru părerea contrară (că Brassd s'ar deriva din Brașău) n'a 
adus nici o probă. 
| G.B.D. 


lezuiții despre Braşoveni 


Cât îi interesa Braşovul pe iezuiții intrați în Ardeal se poate 
vedea și din cât spune Mih. Bonbardi, iezuit, în Topographia magni 
regni Hungariae (Viena, 1718, p. 353), despre „Bulgari“ din Scheiu: 
„altera (sacra saedes), quam Valahorum quidam Princeps post 
victoriam ab hoste relatam statuit, non tam ab elagantia, quam a 
Graecis Ritibus, quibus in eadem Valahici Mystae vacant, hodieque 
celebratur“. 

p. conf. G.B.D. 

Alexandru Mocsonyi 
(4 Nov. 1841 — 2 Apr. 1909). 
de Ax. Banciu. 


Familia Mocsonyi o găsim în Ungaria dela sfârşitul vea- 
cului al XVII, refugiată dinaintea persecuțiilor turcești din im- 
portantul centru cultural și economic al Aromânilor din Mosco- 
polea, locul de obârşie al atâtor coloniști macedo-români de 
ispravă, purtători de tradiţii culturale şi de înfloritoare viață 
economică. 

Stabilită la Budapesta, distinsă la 1780 cu titlu nobiliar și 
înzestrată de losit Il cu dominiul Foen pentru merite și sacrificii!), 
cele două ramiticațiuni ale familiei M. au ilustrat viaţa noastră 
publică cu o serie de bărbați conducători care, mai ales dela 
1848 încoace, au lăsat urme însemnate în istoria noastră de 
necurmate lupte și sforțări întru cucerirea drepturilor la o viaţă 
națională ca o individualitate politică deosebită de cea a stăpâ- 
nitorilor de ieri.?) 

') Cel mai tânăr dintre primii doi fraţi stabiliţi în Ungaria a căzut la 
1697 în bătălia dela Zenta, luptând în oştirea lui Eugen de Savoya împotriva 
Turcilor, iar cel mai mare, preotul Petru, a servit ca preot militar până la 
izgonirea Turcilor din Banat. 

2) Ca Petru, Andreiu, Antoniu, George, Alexandru etc. 

Cel dintâiu, energicul Petru M. „prim reprezentant al comitatului 'To- 
ronta! în dieta dela Pojon (1847), la 1848 chemat de ministrul Stadion la 
Curtea din Viena „ca bărbat de încredere al Românilor, spre a formula po- 
stulatele acestora în noua constituire a monarhiei“, un timp fost „referendar 
la suprema curte de justiție și casațiune în Viena“, — a fost asasinat mişe- 
leşte la 1 Oct. 1858 în Budapesta. 

Al doilea, Andreiu, în 1849 „comisar suprem districtual (pentru Banat) 
apoi, demisionat, la 1860 reprezentant al Românilor din Banat și Ungaria în 
„Verstărkter Reichsrath“, unde şi-a susținut memorandul său privitor la re- 
construirea monarhiei austro-ungare, întemeiat pe egala îndreptăţire a naţio- 
nalităților cu drepturi autonome, memorand care, în urma furtunei ce a stârnit, 
trebuind retras, iscălit de 12.000 Români, a fost înaintat monarhului, cerându-se 
în el încorporarea Banatului la Transilvania, în caz că nu i s'ar admite con- 
stituirea ca provincie de sine stătătoare. 

La 1861, Andreiu M. punea în fruntea . postulatelor naţiunei române: 
„constituirea tuturor Românilor întrun unic corp politic, o ţeară coronată cu 
tip şi caracter român“. La ceeace „ministrul Schmerling insista să se mulțu- 

Cel mai de seamă descendent al familiei e Alexandru M.,, 
fiul lui Mihail și al Ecaterinei Mocsonyi de Fo&n. 

Studiile liceale și le face la Pesta, orașul natal, iar cele 
juridice la Pesta, Viena și Graz unde îşi ia și doctoratul „utriusque 
juris“. La 1865, îndată după terminarea studiilor, e ales deputat 
în circumscripția Rittberg, împotriva fiului consilierului guv. 
Wirkner, deși contrarii se folosiră de toate manoperele, ca să-i 
zădărnicească reușita. Calitățile sale sufletești, cu toate că era 
numai de 24 de ani, îl impun repede de conducător. 

Sentimentul demnității naționale, izvorît din conştiinţa că 
vorbește în numele unui popor de peste trei milioane — sen- 
timent care-l călăuzește în toată activitatea sa politică — se ma- 
nifestă deja cu prilejul primei sale vorbiri ținută în Camera ungară. 

La ll Dec. 1866, la desbaterea adresei la mesaj, sprijinind 
moţiunea dep. Stratemirovici-Gojdu5) își începu discursul cu de- 
elaraţia : „Rezervându-mi dreptul să vorbesc aici româneşte, în 
limba mea maternă, folosesc de astădată limba maghiară numai 
din motive de oportunitate“. 

Era afirmarea unei conștiințe naționale care a înmugurit 
atâtea nădejdi în suflete ; era sublinierea dreptului limbei noastre 
naționale, subliniere care a stârnit în tabăra adversă valuri de 
proteste și de indignare.) 


mească cu autonomia Transilvaniei şi-i promitea postul de guvernator“ (En- 
ciclopedia Română). 

Merite deosebite şi-a câştigat şi în acțiunea pe urma căreia „s'a încu- 
viinţat mitropolia română“ (Ibid). Pentru meritele și sacrificiile sale Acad. 
Rom. îl alese între membrii săi încă dela constituirea sa. (4 5 Maiu 1880). 

Al treilea, Antoniu M., a fost preşedinte al clubului parlamentar al 
naționalităților, distingându-se atât in luptele date de deputaţii români în acea 
vreme cât și prin sacrificiile aduse pentru organizarea și consolidarea eco- 
nomică a neamului nostru. (4 6 Dec. 1890). 

Al patrulea, George M., şi-a înscris numele în cartea neamului mai 
ales ca mecenate al tineretului universitar român. (4 27 Febr. 1887). 

3) Prin această moţiune se cerea ca în pasajul: „Redă deci, Majestate, 
nainte de toate națiunei maghiare libertatea constituțională“, nafiunei maghiare 
să fie înlocuit cu „patriei noastre“. 

4) Acest drept al limbii naționale îl accentuiază şi cu prilejul prezentării 
petiţiei tinerimei rom. (8 Apr. 1872) când cere ca la Universitatea care avea 
să se înființeze la Cluj, paralel cu catedrele maghiare, să se instituie şi 
catedre cu limba de predare română. 

Dela această dată, cuvântul lui Al. Mocsonyi se ridică demn 
și hotărît, necruţător pentru iluziile în care se complăceau să 
trăească Maghiarii, ori de câte ori interesele neamului său îl 
reclamă. 

Era doar din neamul lui Petru Mocsonyi (cel ucis mișelește 
în 1858 la Budapesta) care în 1852 în fruntea unei deputaţiuni 
spunea ministrului principe Schwarzenberg că „reprezentanţii 
Românilor au fost chemați și ascultați, ca guvernul să cunoască 
bine dorinţele și trebuinţele lor, pentru a nu împlini nici una, ci 
a dispune tot contrariul“, (Encl. Rom.) 

Prin puterea argumentelor, prin cultura suipetloarat prin in- 
dependența, prin caracterul său integru, Al. M. devine nu numai 
protagonistul luptelor noastre parlamentare . din aceste vremuri; 
ci şi cel mai temut adversar al stăpânitorilor. 

In 1868, deși cel mai tânăr, calitățile de care a dat dovadă 
îl impun conducător al luptei deputaților aliaţi, sârbi şi români, 
pentru eluptarea asigurării prin legi a egalei îndreptăţiri a po- 
poarelor din fosta Ungarie. 

Ascendenţa pe care și-a cucerit-o asupra celorlalți fruntaşi 
ai vieţii noastre publice îl impune pretutindenea. Conferența na- 
țională ţinută în Timişoara la 26 lanuarie (7 Febr.) 1869 hotă- 
răște în sensul ideilor politice pe care le profesa el; noul partid 
național român din Banat și Ungaria — înființat prin conf. dela 
Timişoara — îl alege președinte al comitetului central; şi, în 
acelaş an, circumscripția Lugojului îl alege deputat, cu toate 
abuzurile săvârșite atât de autoritățile civile cât și de cele mi- 
litare, în două alegeri, prima fiind suspendată din pricina prea 
evidentei imposibilități de a scoate din urnă numele ministrului 
de honvezi Szende Bela, contracandidatul său. 

Tot în urma insistențelor lui Al. M., secondat de Babeșiu, 
Borlea și Cuucu, se întemeiază, la 30 Aprilie 1869, clubul național 
român al deputaţilor din Pesta, având de principiu: „a urmări 
politica națională în solidaritate“. Era „un pas necesar“ „acest 
început bun“ — cum îl numește „Albina“ (Nr. 43) — „și de- 
votamentul acelora ce ni l-au creat, ne sunt foată garanța reali- 
zării speranței noastre“.*) 


5) Clubul deputaților naționali, constituit în sesiunea precedentă, fără 
un program precis şi fără accentuarea hotărită a principiului călăuzitor al! 

Şi dacă clubul, ca club, n'a fost în stare să traducă în 
faptă nădejdile legate de el, — speranțele legate de Al. M. nu 
Sau desminţit. 

Conștient de dreptatea cauzei pe care o reprezenta, nu 
scăpa nici un prilej pentru a o afirma,a o impune. Tare pe po- 
ziţie, bine înarmat, fiecare intervenţie, fiecare ripostă a sa lovia 
în plin. O dovedia zăpăceala sau mutismul care-i urma în ta- 
băra adversă. 

Şi nu e de mirare. Al. M. ţinea să se documenteze temeinic 
înainte de a se exprima în chestiile mari dela ordinea zilei. 
Vrând, de-o pildă, să ia cuvântul în chestia legii de naționa- 
lități, a făcut mai înainte o călătorie de studii prin Belgia și 
Elveţia, ca să se poată dumiri de visu asupra relațiilor dintre 
naţionalitățile din aceste țări. Numai dupăce sa documentat 
asupra realităților de acolo, a pregătit proectul deputaților ro- 
mâni și sârbi. 

lar pentru pregătirea opiniei publice în vederea soluționării 
acestei chestii de capitală importanță, a scris mai multe articole 
în „Reform“-a lui Schuselka, în „Zukunit“, „Politik“, „Albina“ 
(Viena). 

Elaboratul româno-sârb, neîntrunind însă în nici o secție a 
Camerei majoritatea voturilor, Al. M., față de proectul majorității 
„pe baza dreptului de inițiativă ce revine fiecărui deputat dietal“ îl 
prezentă, în ședința dela 12 Nov. 1868, ca propunere a sa. Așa 
ajunge Al. M. raportor al proectului minorității, în ședința din 
24 Nov. Discursul pe care l-a ținut cu acel prilej a evidențiat 
din nou pe temutul adversas. Cu toate acestea mulți Maghiari, 
sub impresia covârșitoare a adevărurilor spuse, nu sau putut 
reținea de a-l felicita. Intre aceștia a fost și ministrul cultelor, 
baronul Estvăs, cu ale cărui vorbe (citate dintr'un studiu privitor 
la chestia naționalităților) își încheiase vorbirea: „Ideile domi- 
nante (în cazul de față: naționalitatea) pot fi oprimate prin mij- 


politicei naționale — cu solidaritatea membrilor mărginită exclusiv ia desba- 
terea proectului de lege „în cauza naționalităților“ — nu putea, fireşte, de- 
ştepta speranțele pe care le-a trezit acest club. Lipsa de solidaritate a tuturor 
deputaţilor români îi pune însă plumb în aripi și acestui club, lipsindu-l 
de puterea cu care — în caz de desăvârșită solidaritate — s'ar fi putut 
impune. |. 

loacele materiale ale puterii de Stat, dar niciodată învinse în- 
tradevăr“, 

Adversarii nu erau însă oameni cari să se lase conduși de 
logica argumentelor. Vraja utopiei că: dintrun Sfat mic poliglot 
se poate face un Stat mare național îi mâna tot mai adânc pe 
povârnişul pe care apucaseră. 

Proectul prezentat de Al. M. cade, cum cade și cel al co- 
misiei centrale. Triumfează proectul lui Deâk, ca bază a desba- 
terii speciale. Deputaţii români și sârbi, în semn de protestare, 
părăsiră demonstrativ sala de ședințe. 

lar în şedinţa dela 29 Nov. AL. M. făcii declaraţia, în nu- 
mele său și al tovarășilor săi de principii că: „deoarece în cursul 
desbaterii speciale (pe articole) nu se mai poate schimba prin- 
cipiul fundamental prin singuratice modificări, nu putem împăca 
cu conștiința noastră marea răspundere ce am lua asupra noastră, 
dacă am participa la desbaterea acestei chestiuni, din care cauză 
îmi iau voie a declara că noi nu vom contribui la crearea acestei 
legi și prin urmare nu vom lua parte la discuţiunea specială“. 

In urma aceasta, în aceeaş ședință a fost votat și pe ar- 
ticole proectul de lege care nici odată n'a fost pus în practică, 
în părţile sale avantajoase pentru naţionalităţi, — rămânând doar 
o lege pentru galantarul destinat privirilor străinătăţii. 

In „Scrisoarea deschisă cătră mulți“ — adresată publicului 
român, după disolvarea dietei (10 Dec. 1868), Al. M. înfierează 
din nou imoralitatea acestei legi. 

„Legea votată în cauza naționalităților — spune — negând 
extstența legală a naţiunilor nemaghiare, negând sântul principiu 
al egalei îndreptățiri naţionale, recunoaște existența numai a 
unei națiuni politice, a naţiunei maghiare, și asigurând naţiunei 
maghiare o supremație, întemeiată nu pe însușirile faptice ale 
ei, ci răzimată pe clauzule legale, invoalvă pentru celelalte na- 
țiuni o subjugare prin lege, va să zică o imposibilitate morală. 
Această imposibilitate morală a fost care împinse pe deputaţii na- 
ționali în acea situație anormală de a nu participa chiar la adu- 
cerea legii celei mai adânc tăietoare în interesele noastre vitale, 
neputând dânșii împăca cu onoarea națiunilor nemaghiare acea 
imposibilitate morală și cu conștiința lor acea responsabili- 
tate grea. 

Legea aceasta este dar făcută fără conlucrarea deputaţilor 
naționali, în contra voinţei lor și în contra intereselor vitale ale 
națiunilor nemaghiare“. 

Tot în această scrisoare își accentuează convingerea „pro- 
bată prin experiențe“ că „constituirea partidului politic naţional 
trebue să fie baza, pentru că este conditio sine qua non a ori- 
cărei lupte naţionale“. 

Resfirați prin celelalte partide politice — cur eră cazul — 
deputaţii români nu puteau deveni un factor politic capabil de 
a înrâuri asupra hotărârilor Corpurilor legiuitoare. 

„Numai o naţiune care ştie a se lupta pentru libertatea sa, 
o merită, dar o va și poseda întreagă“. 

Intoleranții adversari se vor fi gândind însă și azi la vor- 
bele cu care-și încheia Al. M. ultimul cuvânt ținut în dietă în 
apărarea proectului minorităților: „Chestia naţională s'a asemănat 
de multe ori cu modul gordian. Dumnezeu să ne ferească să nu 
se ivească un al doilea Alexandru, care să-l taie în două... cu sabia. 

Al doilea Alexandru s'a ivit și, spre norocul românismului, 
cl a tost Regele României, Ferdinand |. 

Primul manifest al solidarității popoarelor nemaghiare revine 
tot lui Al. M.: e proectul de rezoluțiune privitor la uniunea Tran- 
silvaniei cu Ungaria, prezentat în ședința dela 24 Nov. 1868 de 
E. Măcelariu și subscris, afară de Ardeleni, de deputații naţio- 
naliști ungureni, de Sârbul Dr. Svetozar Miletici și de Ruteanul 
Adolt Dobrzansky. 

“ Iu această chestiune spune articolul „Pasivitatea legală a 
Românilor din Transilvania“ că: chestiunea uniunei nu poate fi 
bine și definitiv deslegată numai prin dieta din Pesta, ci și prin 
conlucrarea unei diete transilvănene, în care poporul român 
trebue să fie reprezentat pe baze democratice şi conform valorii 
sale adevărate. (Nr. 9 al „Albinei“) 

Subliniază apoi că: „Dieta prin întroducerea formei celei 
mai dure de guvernământ, adecă prin puterea discreționară a unui 
ministru neresponzabil față de poporul român“ apoi prin „tendin- 
țele sale suprematistice“ „susţinând pentru Transilvania și pe 
viitor neschimbată legea electorală provizorie cu baze feudale“, 
a ajuns „să-și piardă pe deplin încrederea la popor“. Nu e deci 
de mirare dacă acesta își caută refugiul în pasivitate, în extremul + 

mijloc legal, în lupta pe care o dă pentru eluptarea drepturilor 
sale. „Pasivitatea legală este pururea una din simptoanele cele 
mai periculoase în viața de Stat; dar nici un om cu cuget drept 
nu va puiea acuza pentru aceasta națiunea română, căci ea îm- 
plinește o datorință morală, o împlineşte aceasta în numele 
dreptului etern, în interesul libertăţii“.*) 

Maghiarii — cei cu sentimentul răspunderii —- îngrijoraţi, 
caută să abată pe Români dela acest pas cu promisiuni de sa- 
tisfacere a pretențiunilor îndreptățite. Al. M. le-o declară însă 
oarzăn că: „Increderea poporului român, scăzută prin fapte mult 
ponderante, se poate restabili iarăși numai prin fapte de ase- 
menea mult cumpănitoare“. 

Impresia pe care a făcut-o asupra Camerei discursul său 
dela 2 lulie st. n. 1870, în chestia reformei municipale — discurs 
pe care și-l termina cu punerea întregii politici de guvernământ 
în faţa alternativei: „Sau renunțați la supremaţia artificială a ria- 
fiunii maghiare și vă împrieteniţi cu deplina egală îndreptăţire şi 
liberiate a naționalităților nemaghiare, sau renunțaţi la însăși li- 
bertatea și la orice desvoltare liberă!“ — ziarele de atunci, și 
guvernamentale și opoziționale, ne dispensează s'o caracteri- 
zăm noi?) 

Alte două discursuri impunătoare ale lui Al. M. sunt cele 
ținute la 26 Februarie și 27 Martie 1872, cu prilejul desbaterii 
reformei electorale. 


6) Acestea s'au scris înainte de a se hotări pasivitatea în cont. dela 
Miercurea, convocată de E. Măcelariu. 

?) Pester Lloyd dela 3 Iulie îi laudă „erudiţiunea şi vocațiunea poii- 
tică“, neuitând, fireşte, să spună că discursul său pe lângă mari adevăruri 
cuprinde și mari erori. 

Ungarischer Lloyd din aceeași zi îi recunoaşte erudiţia și originalitatea 
concepției politice, mărturisind că „viața politică a Ungariei nu se poate 
lipsi de colaborarea acestui bărbat înzestrat cu calități eminente“, etc. 

Pesti Naplo scrie între altele: „Discursul lui Al. M., care a ţinut şapte 
sferturi de oră, este o nouă dovadă a facultăţilor strălucite ale acestui om 
tânăr. Noi nu consimțim cu nici o parte a discursului său, dar nu se poate 
contesta dovada ce a dat-o astâzi Al. M. de o excelentă cultură teoretică, 
cugetare independentă și profundă“. 

La fel se exprimă și „Reform“, alt ziar guvernamental. Ziarele opozi- 
ționale sunt mai puțin rezervate. 

Cu metoda sa științifică în analiza problemei dela ordinea 
zilei, cu logica strânsă a argumentației, cu calmul bărbatului 
sigur și stăpân pe sine și pe materialul din care-și clădia argu- 
mentația, cu manierele sale aristocratice, cu forma aleasă în care 
înveșmânta convingeri adânci, — Al. M. se ridicase dela primele 
debuturi între ilustrațiile parlamentului ungar. 

Și nu e de mirare. Puţini adversari aveau cultura filosofică 
a lui AL. M. 

Fire meditativă, năzuind spre o continuă desăvârșire, Al.M., 
familiarizat încă din tinereţe cu diferitele probleme ale filosofiei, 
a rămas până la sfârșitul vieții sale un profund cugetător, un filosof. 

Nu arareori s'au văzut înverșunați adversari politici — ale 
căror atitudini, volnicii, program erau obiectul atacurilor sale 
masive — aplaudându-i discursurile pline de adevăruri crudei 
spuse la adresa lor. Atâta logică, bun simţ, convicțiune cuce- 
ritoare respira din ele. 

Când a fost vorba de extradarea deputatului Alexandru 
kRoman, condamnat la un an de puşcărie pentru patru articole 


D. e. Magyar Ujsdg scrie între altele: „Expunerea splendidă a lui 
AL. M. a trezit adevărată admiraţie chiar și la unii din dreapta, iar discursul 
său „îşi revendică dreptul a fi socotit intre cele mai excelente dintre toate 
discursurile câte s'au rostit în Parlamentul ungar dela 1861 încoace... Prin : 
argumentaţia sistematică a fermecat dieta, cum până acum ma succes aceasta, 
fără vorbe bombastice, decât numai unor puţini oratori“. 

Flon spune că vorbirea lui Al. M. „formează epocă în desbaterea pro- 
ectului de lege municipal... Fa ar face onoare oricărui Parlament... Acest 
discurs este nu numai o operă desăvârșită în privința formei, dovedește nu 
numai știință profundă și genialitate rară, ci formează totodată în chestia de 
naționalități o epocă cu totul nouă, nobilă și patriotică. 

Aici vorbește atletul libertății și vorbește și tonul adevăratei convingeri 
și însuflețiri, tolosind în curs de mai bine de un ceas și jumătate mai mult 
cauzei sale naţionale, decât au stricat toate discursurile răutăcioase de 
până acum“, 

Csernâtony în E/lenâr numeşte discursul „operă de artă atât ca fond 
cât și ca formă“ iar pe Al. M. „politician şi orator de rangul prim“. Relevă 
apoi „definițiunile nimerite, deducțiunile fără greș, argumentarea puternică și 
rotunzimea frazei acestui cap d'operă oratorică“ ş. a. m. d. 

Ministrul Aerkdpolyi, pe care guvernul îl scoase în arenă ca să mai 
diminueze efectul discursului lui Al. M., deşi a vorbit aproape două ore, „s'a 
blamat“ rău, — cum se exprimase Andrâssy. Combătuse, bietul, ceeace Al. 
M. niciodată nu afirmase. 

publicate în „Federațiunea“ în chestia „Pronunciamentului din 
Blaj“,5) dintre 304 deputaţi prezenţi la ședință, după interpelarea 
și mai apoi riposta lui Al. M. la răspunsul ministrului de justiție 
B. Horvâth, 124 de deputaţi au votat contra extradării.*) 

O altă dovadă elocventă a forței sale de argumentație e 
că, nu odată, însemnați bărbați de stat, oratori, ziariști ai Ma- 
ghiarilor i-au rămas datori cu răspunsul.!0) 


5) E vorba de „Pronunciamentul“ dela 3/15 Maiu 1868 împotriva unirii 
Transilvaniei cu Ungaria. Fruntașii cari îl iscăliră fură trași în judecată, dar 
amnestiați. A 

% Ca amănunt interesant amintim că alături de deputații maghiari gu- 
vernamentali au votat pentru extradare şi Sașii și Croaţii. 

E cu atât mai caracteristic acest amănunt cu cât procesul contra au- 
torilor şi subscriitorilor „Pronunciamentului“ se sistase prin „act maiestatic“. 
Fapta şi făptuitorii fiind deci declarați „nepunibili“ „nu poate să fie punibilă 
nici presa care a apărat acea faptă și pe făptuitori, pentrucă nu poate fi 
delict în presă, ce nu este delict ori a încetat a fi delict pe altă cale. Este 
deci evident că, în cazul Roman, avem de a face cu o vexație“ — cum se 
exprima Al. M. în interpelarea sa. 

Dintre Români — indiferent de partidul în care se găsiau — numai 
G. Ivacicovici, unealta guvernului, votase pentru. 

Acest Ivacicovici fu apoi numit de min. Lânyai, la 1871, comite suprem 
(prefect) al Carașului, considerat ca „fortăreața“ intransigentului naționalism 
mocsonyist, cu scopul de a „emancipa“ poporul de sub influența Mocso- 
nyeștilor, — dupăce se convinsese Lânyai că nici îmbierea titlului de baron, 
nici oferirea postului de secretar de stat etc. nu sunt în stare să abată pe 
Al. M. dela atitudinea sa hotărită în chestia națională. 

Și miluitul guvernului, Ivacicovici, s'a conformat dorinței stăpânului său: 
la alegerile din lunie 1872, sfidând drepturi și rușine, prin abuzuri revoltă- 
toare a trântit pe toți candidaţii partidului naț. român, între ei și pe Al. M., 
atât la Lugoj cât și Zorlenţi. 

Revolta pe care au trezit-o samavolniciile guvernului s'a vădit însă în 
curând. In cercul Radnei, guv. n'a mai îndrăsnit să-i pună lui Al. M. contra- 
candidat, atât erau de aprinse spiritele. Și aşa Al. M. a fost proclamat de- 
putat, fără contracandidat. 

10) Aşa, d. p., Francisc Pulszky află de bine să se conformeze zicalei: 
„Tăcerea-i de aur“ dupăce Al. M. îi ripostă în „Neus Pester Journal“ la ar- 
ticolul prin care căutase să combată critica distrugătoare pe care o făcuse 
Al. M. stărilor publice din Ungaria prin „Scrisoarea“ dela 3 lunie 1881, 
adresată membrilor partidului român naţional din cercul electoral al Lugojului. 

La fel şi-a făcut uitat răspunsul cu care datora replicei lui Al. M. ziarul 
„Magyarorszâg“, care se sufulcase să răspundă criticei usturătoare ce o tăcuse 
AL. M. politicei de guvernament în ziarele Reform, Zukunit etc. 

Al. M. şi-a dat însă în curând seama — mai ales după 
alegerile din 1872 — că în împrejurările în care se găsia 
partidul şi ca număr de deputați și ca dezorientare completă 
pe urma conferențelor dela Sibiiu: și Alba-lulia — cea dintâiu 
hotărînd activitatea şi participarea la lucrările dietei din Pesta, 
cea din urmă, din contră, decretând pasivitatea — rămânerea lui 
în Parlament nu mai poate fi de folos. 

Ajuns la această convingere, la 6/18 Apr. 1874 renunță la 
mandatul de deputat, fără să renunțe însă la îndatoririle „ce fot 
insul trebue să poarte în inimă faţă de națiunea sa“ „considerând 
de cea mai frumoasă chemare a sa a-și devota micile sale puteri 


Dator i-a rămas și ministrul Herkdpolyi - la lecţia pe care i-a admini- 
strat-o după răspunsul pe care acesta îl dase în numele guvernului la marele 
discurs pe care Al. M. îl ţinuse în 1870 în chestia reformei municipale. 

După ședința Camerei ţinută la 3 Nov. 1871, în care Al. M. interpelase 
în chestia de naţionalităţi şi a Transilvaniei, min.-preș. contele Iuliu Andrâssy 
îi zise la ieșire lui Al. M: 

— De ce vii cu asemenea interpelare incomodă, la care nu ştiu ce să 
răspund ? 

— Trebuie să știi răspunde! — i-a ripostat M. 

— Dacă voiu răspunde pe placul tău, se răscoală contra mea 200 de 
deputaţi, iar de voiu răspunde pe placul lor, se răscoală contra mea trei mi- 
lioane de Valahi. i , 

— Eu așa cred că alegerea este ușoară! 

— Da, este uşoară, dacă îmi garantezi că dintre cele trei milioane de 
Români nici unul nu va gravita peste frontieră. 

— Ei bine, dacă aș lua eu această garanţă, tu ca om cuminte nu poți 
da nimic pe aceasta. Dar tu poți găsi o garanţă eficace: anexaţi România la 
Ungaria şi nimenea nu va mai gravita peste graniţă. 

— Nu-mi trebuie, căci mie și cele trei milioane de Români îmi sunt 
prea mulți! 

— Atunci e și mai uşor: iata cele trei milioane de Români la Ro- 
mânia şi scăpaţi de năcaz. 

— Du-te — încheie Andrâssy — cu tine nu se poate vorbi serios! 

Al. M. însă nu l-a slăbit. In şedinţa din 9 Nov., apelând din nou la 
sentimentul său constituţional, ceru răspuns la interpelarea sa. Și „speră“ că-i 
va răspunde căci, altfel, „ar ultragia unul din cele mai cardinale drepturi ale 
parlamentului“, făcând „iluzoriu“ însuşi dreptul de interpelare. 

M. „a așteptat“ și „sperat“, Andrâssy însă, ca să nu fie nevoit să ră- 
spundă, nu și-a mai arătat fața în Parlament. Peste cinci zile fu numit ministru 
de externe. 

Dr. V. Branisce : „Pagini răslețe“, Lugoj 1910. pp. 285—7,. 

sacrei cauze a noastre“, — cum se exprimă în scrisorile adresate 
căpitanului N. R. din Brașov și protopresbiterului |. M(eţianu) 
dela Zârnești. Convingerea că guvernul ungar, în urmărirea 
„Doliticei de vabanque care riscă toate pentru a câștiga toate“, prin 
legile în vigoare și prin aplicarea lor, a făcut naționalităților 
nemaghiare „imposibilă participarea la viața constituțională și la 
lupta parlamentară onorabilă“, — nu i-o mai poate modifica nici 
conferința dela Sibiiu din 12—14 Maiu 1881, care hotărăște 
activitatea parlamentară pentru Ungaria propriu zisă și Banat. 
De aceea, când Lugojenii îi oferă la 30 Maiu 1881 iarăși can- 
didatura, Al. M. se vede nevoit să n'o primească, arătându-și din 
nou, în „Scrisoarea“ pe care o adresează alegătorilor, motivele 
care îl îndemană să persiste în hotărîrea luată la 1874 și pro- 
feţind „dauna necalculabilă“ pe care politica de Stat „o va 
produce-o irezistibil, în toate direcţiile“, mărturisind însă în 
acelaş timp ca „ori cât de daunoasă să fie această politică pentru 
noi Românii, ori și cât să împiedece ea desvoltarea noastră na- 
țională, însâși existența noastră națională ea nu o poate atinge, 
cu atât mai puțin a o amenința serios*. 

Activitatea de aci încolo trebuia -transpusă și intensificată 
pe teren cultural și economic, — singura în stare să creieze 
forțele naționale necesare luptei contra sistemului de guvernament 
care avea să sape groapa celor care, în oarba lor încredere și 
trufie, îl practicau împotriva majorității cetățenilor scoși de sub: 
scutul legilor și excluşi dela drepturile lor firești, făcând pe 
surzii, ori de câte ori li se atrăgea atenția asupra prăpastiei spre 
care înaintau, sfidând pe toți cei care nu jurau în posibilitatea 
înfăptuirii himerei, a ideii lor fixe: Statul unitar național maghiar. 
Al. M. și pe aceste terene și-a făcut, după cum vom vedea, da- 
toria cu vârf. 

Obicinuit să judece profund și sub toate fețele lor che- 
stiunile dela ordinea zilei — și întotdeauna sub unghiul inte- 
reselor naționale — cumpănind temeinic și argumentele pro și 
pe cele contra, atitudinile lui erau rezultanta unor convingeri 
profunde, pe care niciodată nu le tăinuia. 

Dar, fiindcă aceste convingeri și atitudini displăceau unora, 
a fost adeseori atacat. Așa s'a întâmplat în deosebi când a fost 
vorba să se înainteze Coroanei Memorandul, hotărît în conf. naţ. 

din 1887, dar înaintat numai la 1892 — conform hotărîrii dela 
21 lan. al aceluiaș an — dupăce, convinsă de sigur de Al.M,, 
conf. din 27 şi 28 Oct. 1890 aprobase motivele pentru care co- 
mitetul nu considerase de oportună înaintarea lui atunci, având 
„să se prezenteze la timp potrivit“ (p. 4 al rezoluţiunilor). 

Această hotărire însă, în loc să liniștească spiritele agitate, 
le ațâță și mai mult. Bombardarea comitetului din partea taberei 
adverse se .intețește, intrând în front și câteva ziare din București. 
Atacul era concentrat mai ales contra lui Al. M. 

Nu aceasta l-a supărat însă, fiindcă: „Aceia cari au cute- 
zanţa de a mă suspiciona, atât stau de jos sub mine, încât cu 
suspicionările lor nu pot să ajungă până la mine, ci cu acelea 
ei înșiși își împrimă pe frunte stigma josniciei lor proprie. A mă 
ocupa cu astfel de oameni și porniri ar fi o proprie dejosire a 
mea, de care nu sum capace“.*) 

Pe Al. M. l-a îndurerat indisciplina din partid care „periciita 
şi dăuna existența şi reputațiunea partidului“. Căci, în timpuri 
când avem să luptăm pentru existența noastră naţională, che- 
stiunea solidarității naționale stă mai sus de ori care chestiune 
controversă și disciplina de partid, pe care se bazează și al nostru 
partid, ca ori care altul, sfă mai pe sus de cât condițiunile indi- 
viduale“ *) „Altmintrelea ființa și organizarea partidului ar fi 
numai cuvinte goale și lupta noastră o jucărie copilărească“. De 
aceea ar fi de dorit ca „fiecare aderinte însuflețirea sa nobilă 
pentru ale sale proprie idei şi convicţiuni să şi-o modereze printr'o 
însuflețire şi mai înaltă pentru solidaritatea națională“.*) 

lar ziarele dela București ar fi de dorit „să observe în che- 
Stiunile noastre interne de partid cel puțin aceeași rezervă, care 
rezervă consideraţiunile de disciplină a partidului o impun foilor 
noastre în astfel de chestiuni“.*) 

Suflet superior, Al. M. ori cât ar fi fost de pătruns de ju- 
stețea părerilor sale, respecta și părerile contrare, dacă avea con- 
vingerea că la baza lor e buna credință.!!) 


Li 
LI] 


*) Din scrisoarea adresată la 14/26 Aug. 1891 Comitetului naţ. central 
din Sibiiu. 

11) Aşa d. e. în scrisoarea pe care i-o trimite lui Aurel Mureşianu la 
AlĂI 1886 (vezi în Anexe) — ca răspuns la o întrebare a acestuia — după 


- OBCU CLUJ 


— 351 


Ceeace respecta însă mai mult era disciplina de partid. 

Când majoritatea hotăra împotriva părerilor sale, el înțelegea 
să se dea la o parte, mâhnit — fără îndoială — de eșecul pe 
care-l prevedea, dar n'a înțeles niciodată să asalteze cu atacuri 
nedemne pe cei pe care nu i-a succes să-i câștige pentru con- 
vingerile sale. 

Nu făcea însă nimic fără să arate și motivele pentru care 
credea sau proceda așa și nu altfel. 

lată, d. p., chestia înaintării Memorandului. Al. M. nu dez- 
aproba ducerea Memorandului la Viena, ci numai hotărîrea de 
a se înainta „fără amânare“ 1?) El cerea numai să fie înaintat 
„la timp potrivit“, adecă: „când națiunea va îi în posesiunea 
de suficiente garanţii, cari îi asigură o prevenire binevoitoare din 
partea Coroanei. Fiindcă scopul prezentării Memorandului din 
partea națiunii nu poate fi altul decât: „a esopera prin invo- 
carea intervenţiunei Coroanei o ameliorare în situaţiunea sa po- 
litică silnică“. 


ce-i arată că o continuare a discuţiunii avute asupra situațiunii politice mar 


avea nici o valoare practică fiind ei de păreri prea divergente, — adaogă: 
„Prin aceasta nu voiu să zic de fel că ale Dale vederi mar fi tocmai atăt 
de indreptățite ca şi ale mele, — aș dori a fi constatat numai sterilitatea 


unor încercări de continuată capacitare“. 


13 „Eu consider un astfel de pas din partea naţiunei nu numai din 
punctul de vedere al constituționalismului în principiu admisibil, ci și din 
punctul de vedere al politicei noastre naționale, între împrejurări, de zor indicat. 

„Coroana este supremul scut pentru drept şi lege atât în Statele auto- 
crate, cât și în cele constituționale și o sănătoasă desvoltare a vieții de Stat 
nici unde nu esige funcționarea corectă a acestui suprem regu/ator de Stat 
în aceea măsură, ca tocmai în Statele cu constituțiune parlamentară, al căror 
sistem de regim se bazează pe domnia de partid. Căci nici unde tentațiu- 
nile de escese pentru regim nu sunt atât de mari şi aceste escese pentru 
binele Statului atât de stricăcioase, ca în aceste State, astfel că parlamenta- 
rismul are să-i găsească indispensabilul său confrapond tocmai în aceasta, 
constituționalminte esemptă pozițiune a Coroanei. Coroana pierde din vedere 
propria ei chemare constituțională când în loc de a ținea prin autoritatea sa 
pe fiecare regim de partid între marginile cuvenite, se identifică cu fiecare... 

„Teoria, care în Coroană nu vede alta de cât pe cel mai eficace dar 
și mai acomodabil instrument al îrecărei Police de partid, aceea falsifică 
chiar esința instituțiunei parlamentare. . 

„Nu altmintre ni se prezintă chestiunea în princip şi din punctul de 
vedere al politicei noastre naționale în Monarhia noastră, care dincoaci și 

lar pentru această „prevenire binevoitoare“ e nevoie de 
unele „fransacțiuni deja mai nainte bine preparate“. „Naţiunei 
nu-i este permis a se expune ușurel eventualității unui eșec“, 
fiindcă „Un astfel de eșec ar influința în cel mai nefavorabil 
mod raportul națiunei cătră dinastie și ar produce o depresiune 
sensibilă a simțului de demnitate al naţiunei“. 

Fără garanţiile de succes, înaintarea Memorandului la Tron 
ar îi „un act de minoritate politică“, pe care anumite cercuri din 
Viena și Budapesta nu ar lipsi a-l escompta fiecare în modul 
său, dar care neapărat ar compromite greu reputațiunea morală 
și politică a națiunei“. 

„Adevărata politică naţională nu este condiţionată numai 
de dreptatea principiilor sale, ci în egală măsură și de bine 
chibzuita lor aplicare. lar la un act politic de asemenea impor- 
tanţă momentul executărei sale este de o însemnătate deadreptul 
decizătoare. Executat la timp potrivit un asemenea act poate să 
producă o întorsătură afund tăietoare în strâmtorata noastră si- 
tuațiune; la timp nepotrivit executat, acelaș act ar compromite 
în mod serios cauza naţională şi reputaţiunea politică a națiunei“; 

Ce te faci în caz de eșec? —- se întreabă apoi. -— Te oprești 
„în mijlocul drumului“ sau „mergi înainte“? 
| A rămânea în mijlocul drumului însemnează a expune un 
popor „pradă blăstămului ridiculozității de moarte“; a merge înainte 
însemnează: revoluția ! (N'o spune, dar o lasă să se înțeleagă). 

„Se mai pot lua în serios oameni cari se avântă la astfel 
de capucinade ?“ „cari nu pregetă de a face un joc frivol chiar 
şi cu cauzele cele mai serioase ale poporului?“ bine știind că 
acesta „n'ar fi în stare a trage extremele consecințe din ruptura 
(cu Coroana) de el însuşi provocată“. 

De aceea în atmosfera bătăioasă de atunci, Al. M. reco- 
mandă fermitate și prudență, armonie şi cumpăt. 


dincolo se compune dintr'un conglomerat de elemente eterogene, în care pu- 
terea casnică a dinastiei formează până și astăzi pe faptorul decizătoriu în 
viața publică, iară acest faptor dincoaci şi dincolo prin propriul său interes 
avizat este a avea pururea în ultima linie de grije ca nu cumva unii arbori 
să crească prea până în ceriu. O politică naţională deci, care m'ar ţinea cont 
de acest faptor, şi-ar face socoteala fără cârciumariu“. 

(Tot din scrisoarea adresată la 14-26 Aug. 1891 Comitetului naţional). 

Anunţă apoi comitetul că, în caz că nar accepta propu- 
nerea sa, își va apăra punctul său de vedere în conferința na- 
țională „căci nici când nu m'aș putea pricepe la un joc de-a 
oarba în politică, în care joc sau conducătorii sau națiunea ar îi 
cu ochii legați“. 

Şi Al. M,, conform promisiunii, sa prezentat la conf. naț. 
din 20 și 21 ian. 1892, apărându-și punctul său de vedere. 

Comisia celor 40 a primit cu majoritate de voturi propu- 
nerile lui Al. M,, ședința delegaților a admis însă și adaosul lui 
Eugen Brote de a se înainta Memorandul fără amânare. 

Al. M., la aceasta, declară că expozeul cu concluziunea 
schimbată nu-l mai consideră de al său. 

Şi-l însuşeşte însă Comisia și, prezentat în ședința plenară 
dela 21 lan. 1892, e primit fără desbatere. 

Urmările se cunosc. 

Al. M., dupăce a făcut tot ce i-a stat în putință pentru a 
duce la izbândă punctul său de vedere, văzându-se în minoritate, 
s'a retras cu durerea în suflet. 

Mulţi însă nici această atitudine cavalerească nu i-au 
putut-o ierta. Atacurile contra lui, în loc să înceteze, s'au in- 
tensificat. 

Al. M. însă nu era din soiul lui Ahile, care pentru o am- 
biție jignită se retrage în cortu-i cu mânia lui, privind imper- 
turbabil pieirea tovarășilor de luptă. | 

Cu toată mâhnirea de a nu fi fost ascultat, în conf. din 
1893 și 1894 — după condamnarea și întemnițarea comitetului 
național — Al. M. încercă să reînchege rândurile. Nu izbuti. 
Era prea accentuată deosebirea de vederi, în cele mai însemnate 
chestiuni, între el și „memorandiștii“ porniţi pe drumul pe care 
apucaseră. 

A rămas însă și pe mai departe acelaș sfătuitor luminat și 
dezinteresat al tuturor celor care l-au căutat, — cum fusese și 
mai 'nainte, 

Dar, dacă de atâtea ori a fost criticat și atacat, nu e mai 
puțin adevărat că superioritatea intelectuală nu i-a tras-o ni- 
menea la ?ndoială, Această superioritate i-a adus la 1901 una- 
nima alegere de președinte al celui mai însemnat așezământ 
cultural al nostru, al Asociaţiunii (Astrei). 

Al. M., deși cu sănătatea zdruncinată, a primit alegerea. 
Cum să n'o primească când „Asociațiunea este expresiunea uni- 
fății şi solidarităţii noastre naționale pe terenul cultural“. Și „lupta 
pentru cultură (pentru cultura adevărată care nu poate fi decât 
naționată) nu este altceva decât lupta pentru existență națională“. 

In organizarea Asociațiunii el vedea „posibilitatea concen- 
trării puterilor noastre“. 

„Ca o zi epocală va străiuci în analele ei ziua în care Aso- 
ciațiunea va vedea organizată sub stindardul său întreaga inte- 
ligență română ca o armată bine disciplinată în serviciul cauzei 
naționale“ — spune în discursul cu care a deschis adunarea 
generală a Asociaţiunii, ținută la Oraviţa în 14 Sept. 1902. 

Dar starea sănătăţii silindu-l „să rămână cea mai mare parte 
a anului internat la Birchiș“ şi, fiindcă — cum o spune în scri- 
soarea sa dela 10 lan. 1904 (vezi Anexe) — neputând lua parte 
nici la ședințele comitetului, nici la ultima adunare generală, îi 
era jenant să figureze numai ca președinte nominal, după trei 
ani se retrage din postul cu care l-a onorat încrederea neamului. 
E gestul omului cu bun simț care știe că onorurile implică și 
datorii. 

Asociaţia, în ad. gen. dela Timișoara, apreciindu-i însă me- 
ritele deosebite câștigate pentru neam, l-a proclamat președinte 
de onoare. 

Fiu credincios al bisericii ortodoxe — Petru M., unul din 
întemeietorii fam. M., fusese doar preot, iar un altul, Naum M,, 
figurează între întemeietorii bis. macedo-române din Bpesta — 
Al. M. nu numai că nu i-a refuzat niciodată sprijinul său, dar 
a făcut tot ce i-a stat în putință ca să creieze din ea întradevăr 
un scut al individualității noastre naționale. 

In această năzuință el n'a fost decât continuatorul unei 
frumoase tradiții familiare. Se știe doar că un unchiu al său, 
Andreiu Mocsonyi, inițiase după moartea patriarhului Raiacici 
(1861) puternica mișcare pe care episcopul Șaguna a dus-o la 
biruință, la obținerea rezoluţiunii imperiale din 24 Dec. 1864, 
prin care s'a încuviințat mitropolia română ort. 

La desăvârșirea acestei opere a pus umărul și Al. M. Incă 
în ședințele din 6 și 7 Maiu 1868, la desbaterea proectului pri- 
vitor la despărțirea ierarhică a bis. române de cea sârbească, 

afirma cu mândrie că „nu e vorba de înființarea unei mitropolii 
ort., ci numai de reactivarea ei, căci „mitropolia română orientală 
nu este ceva nou, ci ea a existat deja până la finea veacului 
al XVII-lea“. 

„Ţin să subliniez aceasta — spune — ca nu cumva din 
manca textuare a legii, să tragă cineva concluzii incompatibile 
cu dreptul bisericii, în înţelesul ca și când orişicine — care stă 
afară de sânul bisericii — ar avea dreptul de a înființa mitropolii“. 

Şi în aceeaș ședință, la desbaterea pe articole, se ridică 
și împotriva măsurii „dreptului de supremă inspecţie a guver- 
nului asupra vieții autonome bisericești“. Tot Al. M. intervine în 
ședințele din 30 și 31 Martie 1871 întru apărarea intereselor 
românești în chestia bis. grecești „Sf. Treime“ din Brașov. Pro- 
misiunile obținute dela ministrul Baron Estvâs mau mai iost 
însă respectate de T. Pauler, urmașul acestuia. 

Constituţiunea bisericească („Statutul organic“) cu care 
şi-a înzestrat Şaguna biserica, cuprinde și contribuţii de ale lui 
Al. M. lar congresul naţional bis. ca şi sinodul diecezei Caran- 
sebeșului, al căror membru a fost până la moarte, de-atâtea ori 
au fost direcționate în hotărîrile lor de cuvântul și sfatul lui. 

Al. M., ca și alți membri ai acestei familii, a înțeles apoi 
că nici cea mai demostenică oratorie nu-și atinge ținta, dacă nu 
e secondată şi de jertie. Mai ales când lumea știe că ai de unde 
le face. Și Al. M. le-a făcut, ca puțini alţii. 

Ziaristica noastră, lipsită de fonduri și de abonamente su- 
ficiente, s'a susținut, în bună parte, și cu jertfele materiale ale 
Mocsonyeştilor. 

Aproape n'a fost instituție culturală rom. ca să nu bene- 
ficieze de dărnicia lui. 

Sume însemnate — averi pe acea vreme — au intrat din 
buzunarul lui Al. M. la fondul catedralei ort. din Sibiiu, la gim- 
naziul din Brad, la „Fondul cultural“ al arhidiecezei, la fondul 
Muzeului Naţional din Sibiiu, la fondul pentru înfiinţarea unui 
teatru național! român!?) etc. etc. 


13) A &ontribuit chiar la elaborarea proiectului de program al „Societăţii 
pentru crearea unui fond de teatru român“, ca membru al comisiei aleasă 
spre acest scop la 28 Febr. 1870. 

Tot cu sprijinul eiectiv al Mocsonyeştilor se întemeiază și 
primele noastre instituţiuni economico-financiare sprijinitoare și 
ele, la rândul lor, ale instituţiilor noastre'*) chemate să ne spo- 
rească forța de rezistență. 

lar ca mecenaţi ai tinerimei studioase, Mocsonyeștii și în- 
deosebi Al. M. — sunt capi de listă. Avem mecenați care au 
lăsat fundațiuni respectabile, de venitele cărora beneficiază mulți 
tineri de-ai noștri. Dar mecenaţi care, în viață fiind, să ajutoreze 
la școli atâţi tineri câți au ajutorat Mocsonyeşiii, nu cunoaștem!?). 

% 


Cunoscând această viață, nu ne vom mai mira că în Aprilie 
1909, când osămintele pământești ale lui Al. M. coborau în cripta 
dela Foeni, lumea românească de dincoace de Carpaţi avu im- 
presia că s'a stins un far, spre care de atâtea ori se îndreptaseră 
cu încredere liniștitoare privirile dezorientate, conştiințele îngri- 
jorate și nedumerite, spre a desluși calea de urmat în atâtea 
răscruci ale vieţii noastre politice din ultimele decenii antebelice. 

Lespedea grea care sa lăsat în 1909 peste mormântul dela 
Foeni a închis nu numai trupul istovit de boală al unui mare 
Român, distins apărător al drepturilor unui neam oprimat, o su- 
perioară energie intelectuală, ci şi pe spriijinitorul, cu fapta, dacă 
nu chiar fundatorul, atâtor instituțiuni culturale, economice, îi- 
nanciare, pe sfătuitorul dezinteresat, pe mecenatele care, prin 
însemnate jertie băneşti a dat posibilitatea atâtor tineri să-și 
termine studiile, ca apoi, unii din ei să se ridice în șirul frun- 
tașilor neamului nostru de aici. 


13) Chiar cererea pentru aprobarea statutelor institutului de credit și 
economii „Albina“ o prezintă ministrului Slavi el şi cu unchiul său Anton, la 
3 Nov. 1870. 

Al. M. a fost, după cât știu, şi cel mai mare acţionar al acestui în- 
semnat institut financiar al nostru și primul președinte al consiliului de 
administraţie. 

15) Informaţii mai amănunțite privitoare la Al. M. vezi în Dr. V. Bra- 
nisce : Pagini răslețe (Capitolul „Al. de Mocsonyi“, material biogratic) Lugoj, 
1910 și, de acelaș autor, „Amintiri și aprecieri“, publicate în rev. „Transil- 
vania“ 1909, — de cari ne-am folosit şi noi în aceste pagini de reîmprospătare 
a vieţii şi activității lui Al. M. Citatele al căror izvor nu e indicat sunt luate 
din aceste lucrări. Ax. B. 


OBCU CLUJ 


— 357 — 


Cu toate acestea, azi, abia la 20 de ani dela ziua în care 
inima lui n'a mai bătut, nu se mai găsește nimenea, nici măcar 
între aceștia din urmă, care să-i aprindă o candelă de recu- 
noștință la mormântul uitat. 

O facem noi, din acest colț de ţară, și ca o datorie de 
gratudine pentru tot ce a făcut și jertfit Al. M. pentru neam, şi 
ca o mustrare pentru cei care, ridicați prin marinimia lui, l-au 
uitat atât de repede. 

Vieţi închinate cu atâta dezinteres, demnitate și profundă 
înțelegere a nevoilor unui neam, ca cea a lui Al. M,, nu trebuie 
uitate. Evidenţiarea lor, la anumite date, o impune nu numai o 
elementară datorie de recunoștință, ci și necesitatea, adeseori 
ardent simțită, a pildelor admonestătoare în calea mărunților și 
grăbiţilor profitori ai roadelor jertfelor altora. 


*% 


Scrierile rămase pe urma lui Al. M.: 

„Conştiința naţională“ (în Almanahul societății „România 
Jună“. Viena 1888). 

„Libertatea presei“ (în „Rum. Revue“. 1888). 

„Problema vieţii“ (în Almanahul societăţii „Petru Maior“ 
Budapesta 1901). 

„Religiune şi ştiinţă“ Studiu asupra raportului lor (Citite de 
Dr. V. Branisce la ad. gen. a Asociaţiunii, ținută la Sibiiu în 
11/24 Aug. 1905). 

Din puţinele aceste lucrări, în deosebi din studiul ultim, 
relevat și de critica germană — se poate convinge oricine de ce 
a pierdut literatura noastră filosofică prin boala care ma dat 
răgazul și liniștea necesară acestei inteligențe superioare ca să 
se poată exterioriza și în scris în toată plenitudinea capabilități 
sale creatoare. 


Câteva idei din scrierile lui Al. Mocsonyi 


„Cultura naţională şi reacţiunea naţională (împotriva năzuin- 
țelor de desmaționalizare) sunt cele două condițiuni pe lângă cari 
conștiința naţională se va desvolta mai bine. Pentru cultura na- 
țională fiecare popor are el însuși să grijească; pentru reacţiunea 

națională alții grijesc. Dar cultura națională a poporului este 
carea tinde sistematic a pune în serviciul marilor scopuri ale 
națiunei deoparte rezultatele științifice ale culturii moderne, de 
altă parte — toate puterile intelectuale și morale ale conaţio- 
nalilor. O cultură a poporului animat de acest spirit, precum 
luptele ce le-am susținut până acu și luptele și mai mari, ce 
vom avea a susținea în viitor pentru cele mai mari ale noastre 
bunuri naționale, de sigur nu vor lipsi a aduce la deplina des- 
voltare și conștiință națională a poporului român“. 


' * 


„Fiecare popor, deșteptat la conștiința sa naţională — încât 
posede celelalte calificațiuni materiale și spirituale pentru for- 
marea unui Stat — are și dreptul natural nedisputaver a se constitui, 
după propria sa autonomie suverană, în un Stat național independent “. 


* 


„Principiul de naţionalitate apare ca acel puternic principiu 
distructiv şi constructiv de staturi, cărui asemenea îndeșert cercăm 
în istoria întreagă și pe care nici o putere a pământului nu-l 
va putea opri în cursul său triumfal repezindu-se din victorie 
în victorie“. 


* 


„Numai în Statul național este posibilă o desvoltare firească și 
sănătoasă a vieții de Stat“, 


* 


„O desvoltare sănătoasă și firească a vieții interne de Stat și 
un drept internațional portat de principiul ideii de drept, — este și 
va fi opera conștiinței naționale“. 

(Din „Conșştiința naţională“). 


* 


„n caracter, mai precis zis: în integritatea resp. defectuozitatea 
caracterului, cum le cuprinde amăsurat gradului său de cultură 
conștiința poporului, zace, și singur numai în aceasta zace, în- 
treagă valoarea și nevaloarea morală a omului, fără considerare, 
dacă e! altmintrelea duce o viață fericită sau nefericită, ceeace 

depinde, precum se ştie, nu numai dela caracter, ci și de fa- 
vorul sau nefavorul relațiunilor vieții“. 


“e 


„Instinctul fericirii este atât de general impregnat naturii 
omului, în cât fiecare caracter, cel moralminte integru ca și cel 
moralminte defectuos, țintește la fericire; este însă o mare deo- 
sebire în modalitatea cum aceste două specii de caractere caută 
a ajunge fericirea. Pe când deviza uneia sună: fericirea cu orice 
preț, deviza celeilalte este: fericire, dar nu cu orice preț. 

Ambele tind la fericire, însă în cazuri de conflicte între 
principiile moraiității și între fericire, cum cursul vieţii, precum 
se știe, atât de des le aduce cu sine, caracterul moralminte de- 
fectuos va sacrifica principiile moralității instinctului său de fe- 
ricire, din contră caracterul moralminte integru, căruia “aceste 
principii îi stau mai presus de toate, va renunța fără șovăire 
mai bine la fericirea sa, ba în caz de lipsă, chiar și la viața sa 
de cât să-și vateme integritatea caracterului“. 


E= 


„De integritatea caracterului singuraticilor depinde toată, 
puterea și valoarea morală a unei națiuni“. 
_ (Din „Problema vieţii“). 


Ei 


Din credința în Dumnezeu și din iubirea de neam își trage 
poporul român nădejdea întrun viitor mai frumos. Şi aici se 
confirmă de nou adevărul concepției creștine, că din credință 
Și iubire răsare nădejdea. 

(Din „salutul“ lui Al. M. trimis cu prilejul inaugurării 
Muzeului Asociaţiunii, la 19 Aug. 1905). 


* 


Cultura este cel mai însemnat factor de putere al popoa- 
relor în toate timpurile, între toate împrejurările. Sunt însă tim- 
puri şi împrejurări când — precum o simțim și noi — che- 
stiunea ctlturei poate să devină pentru un popor chiar o che- 
stiune de viață. Astfel, lupta pentru cultură nu este altceva, decât 
luptă pentru existența naţională. 

„Fireşte, numai cultura adevărată are această putere con- 
servatoare, iar cultura adevărată nu poate să fie alta decât nu- 
mai şi numai cultura națională. 

„Dacă cultura poporului este — precum deja etimologia 
cuvântului ne-o indigitează —- cultivarea însușirilor intelectuale 
și morale ale unui popor, și dacă tocmai aceste însușiri sufle- 
tești în specifica lor sinteză psihică constituie caracterul naţional 
al acelui popor, atunci e lucru invederat, că numai cultura na- 
țională este cultura adevărată. 

„Şi precum caracterul național se manifestă în limba, în 
modul de gândire și de simţire, în datinile și moravurile, în tra- 
dițiunile și idealurile naţionale, în portul național și altele, așa 
şi cultura naţională are să îmbrățișeze întreaga viaţă națională 
în toate manifestațiunile ei. Ea are să conserve, să cultive, și 
unde e de lipsă să nobiliteze toate elementele naţionale ale vieţii 
poporului. 

„Ea are să desvolte conştiinţa naţională, baza culturei na- 
ționale, sentimentul religiozității, baza moralității, patriotismul, 
baza virtuţilor cetățenești, spiritul economic, baza prosperării 
materiale, simţul estetic, baza nobleței inimei, cu un cuvânt cul- 
tura națională are să deslege toate puterile rămase încătușate 
prin vicizitudinea vremurilor, are să deștepte toate puterile latente 
ale poporului, ca astfel să fie asigurată, în butul tuturor peri- 
clelor amenințătoare, existența naţională a poporului român din 


Ungaria“ 
(Din discursul ţinut la Oravița în 1902). 


Anexe*) 
— Câteva scrisori — 


Bpesta 4/XI 1886. 
Stimate Domnule ! 


Preţuita-Ţi epistolă am primit-o tocmai în ziua plecării mele dela Ca- 
polnaşiu, — d'atunci încoaci am fost tot pe drumuri. 

La întrebarea Dtale, deacă asupra repeţitelor schimbări de idei între 
noi în Sibiu şi Brașov, am mai cugetat, trebue — dacă vreu să fiu sincer — 

*) Originalele acestor scrisori se găsesc în posesiunea d-lui Aurel A. Mureşianu, care 


a binevoit a mi le pune la dispoziţiune. Sunt adresate lui Dr. A. Mureşianu, directorul și 
proprietarul de atunci al „Gazetei Transilvaniei“. Ax. B. 

să-Ţi răspund cu „Nu“, dupăce încă atunci am avut ocasiune de a observa, 
că apreciațiunile noastre asupra situaţiunei politice în genera! diverg în așa 
măsură, încât o discusiune și mai ulterioară a cestiunei noastre controverse 
— după părerea mea — n'ar avea o valoare practică. Prin aceasta nu pot 
să zic defel că ale DTale vederi n'ar fi întocmai atât de îndreptăţite ca și 
ale mele — aş dori a fi constatat numai sterilitatea unor încercări de conti- 
nuată capacitare. Altmintrelea pot numai să-Ți repet și aci încredințarea : că 
la timpul său voi fi desigur la locul meu. 

Deasemenea ia ulteriora DTale întrebare regret a nu-i putea da ră- 
spunsul ce ai dori. Aş avea adecă dorința a mă ocupa cu studii logice mai 
aprofundate, a căror necesitate neapărată tot mai mult o simţesc; dar timpul 
îmi este atât de întrerupt prin micile afaceri de zi, încât trebue să mă mul- 
țumesc numai cu bunele intențiuni. 

Cu bucurie pot să-Ți spun la amicala interesare despre ai mei că toţi 
se află bine. — In speranța că și DTa cu ai DTale Vă bucuraţi de cea mai 
bună sănătate, Te salut 

Ales. Mocsonyi. 


Capolnaș 5/VIII 1890. 
Prea Onorate Domnule Doctor! 


Reîntors acasă dela Bulciu, unde am petrecut câteva zile şi de unde 
Ți-am telegrafat, vin acum a-Ţi împărtăși consideraţiunile îndegetate în de- 
peșia mea şi înainte de toate a-Ți esprima mulțămita mea pentru încrederea 
măgulitoare, cu care ai binevoit a mă onora. Asecurarea că la recercarea 
DTale ai fost condus, fără orice considerațiuni laterali, numai de interesul 
causei naționale, nici că a fost de lipsă, — despre aceasta sum pe deplin 
convins. Tot așa în măsură deplină apreciez și intențiunea D'Tale şi nu vreu 
să contestez nici aceea că, argumintele, cu cari sprijineşti recercarea DTale 
— deşi ele sunt atât de linguşitoare pentru mine, încât nu ştiu ar fi permis 
să o zic — sună cam plausibil. Toțuși ele nar fi putut să fie decizătoare 
pentru mine chiar şi dacă starea actuală a sănătății mele nu mi-ar fi o piedecă 
(sufer de alteraţiuni catarali, derivă de mult, am petrecut o cură la Glei- 
chenberg). y 

ideia ca să funcţionez ca apărător, s'a ivit deja cu ocasiunea procesului 
Doda. Incă atuncia am desbătut-o, ponderat-o între noi şi, deşi atuncia au 
subversat unele mominte, cari lipsesc în casul present, totuși m'am abătut 
de ea. 

Vederile mele în privința aceasta nu s'au schimbat de atuncia. In ge- 
neral procesul în cestiune, nu se deosebește nici de acela, nici de celelalte 
făcute pân' aci presei naționale, — toate ele sunt procese de tendinţă poli- 
tică, prin urmare un motiv special că, tocmai în acest proces eu să fiu apă- 
rătoriu, din dtest punct de vedere genera! nu obvine. Dar DTa crezi că, cu 
privire la substratul special al] acestui proces, şi anume că, cu privire la in- 
terpretarea legii de naţionalităţi, pe carea se basează actul de acuzaţiune, mi 

s'ar oferi o strălucită ocasiune de a conbate curentul şovinistic. Eu sum de 
altă părere. 

Recunosc însemnătatea principială (a) unei interpretațiuni, carea este atât 
de nouă cât de volniceasă, încât ea involvă un nou progres de netoleranțiă 
șovinistică, va să zică, apreciez pe deplin momentul principial în acest proces, 
totuși, considerând compunerea, întreaga organizațiune a tribunalului, care 
are să judece în aceste procese, sum de părerea că în toată Ungaria nu este 
loc mai nepotrivit pentru discusiuni serioase ale cestiunilor politice de prin- 
cipiu, decât forul juraţilor. 

Abstrăgând de aceea că, la pertractările acestor procese discusiunea 
asupra principiilor politici generali are să vină în linea a doua și să formeze 
fundul în cadru mai restrâns, iar pondul apărării are să pice pe cestiunile 
juridice și de fapt; abstrăgând de aceea că, verdictului juraților nu se poate 
atribui nici măcar o importanţă principială juridică, necum politică : juriul este 
instituit şi organisat ca forul de volnicie legalisată în administrațiunea justi- 
ției pentru naționalități. Lipseşte aci priceperea, simțul de dreptate şi de in- 
dependință, nu găsești aci decât șovininismul orb. O discusiune asupra poli- 
liticei de stat în stil mare, cum i-o represinți, ar fi după părerea mea — 
pardon pentru espresiunea trivială — a hărăni porcii cu mărgele. — Dacă 
aș fi de convicțiune(a) că timpul a sosit unde prin eșirea din reserva mea 
politică aş putea folosi și cât de puţin causei naționale, aş reintra în parla- 
ment, forul mai competent pentru desbaterile asupra politicei de stat, dar 
nici decum nu m'aș osteni să capacitez filisterii magiaroni, figuranţi de juraţi!). 


1) E vorba de procesul intentat generaiului Traian Doda, care la 17 Sept. 1888 a 
fost condamnat, în unanimitate de voturi, din partea Curţii cu juri din Arad, prezidată de 
Caro! Ottrubay, la maximul pedepsei prevăzute de lege, la doi ani temniţă de Stat și 100) 
îl. amendă. Motivul: aţâţare la ură contra maghiarismului, prin presă, anume prin scrisoa- 
rea adresată cătră alegătorii din circumscripţia Caransebeş, care-l aleseră acum a șasea 
oară deputat şi în care spune: Astăzi nu mai e vorba de un loc sau de un vot în Parla- 
mentul ungar, nici de mici succese naţionale, de concesiuni de limbă sau politice, nu; toate 
acestea în situaţia critică în care ne aflăm, sunt fără importanţă; azi e în joc chestia între- 
gii naţiuni; ba mai mult, azi e în joc onoarea naţională a poporului român, care prin şiret- 
lic şi violenţă este respins din toate poziţiunile luptei sale constituţionale, găsindu-şi ulti- 
mul loc de refugiu politic în circumscripţia dv. 

Gândiţi-vă insă totodată, că tocmai din cauza ac- asta, adversarii noştri politici vor 
face totul ca să ne izgonească şi din această mică redută*). 

*) „Romăânische Revue 1888 Oct. pp. 558—9. 

Potrivit acestei convingeri, trimise şi preşedintelui camerei deputaţilor o declaraţie 
în care îi face cunoscut că deoarece poporul român care humără aproape trei milioane de 
suflete şi care cu toată arondarea măiestrită a circumscripţiilor electorale, reprezintă încă 
marea majoritate a populațiunii în cca 70—75 circumscripţii, totuşi nu s'a putut afirma, în 
cea mai recentă luptă electorală, decât într'o singură circumscripție“ o dovadă că „pop. 
român n'are loc în cadrele constituțiunii maghiare“. 

De aceea îi aduce la cunoștință că nu va lua parte la şedinţele Camerei, fără a re- 
nunţa însă la mandatul său. 

Sentimentul de dreptate de care a fost stăpânit tribunalul se vădeşte clar și din 
împrejurarea că, deşi inculpatul era absent, pe motiv de boală, i s'a respins singurul apă- 
rător pe care-l avea, Carol Etvâs, care, după enunţarea sentinţei, a atacat-o în 11 puncte 
lovite de nulitate, caracterizând procesul prin cuvintele: 

„Aţi biruit vitejește un generali, care nici n'a fost de faţă“ **). Ax. B. 

**) Ibid. pe. 543. 

Sper că nu-mi vei lua în nume de rău că din considerațiunile atinse 
n'am putut îndeplini dorinții DTale. Rugându-Te încă a trece cu indulgenția 
pestd eventualele greșeli limbistice, sum cu salutări amicale 


al DTale stimătoriu 
(ss) Ales. Mocyonyi. 


Birkiş 26/VI 1892. 
Stimate D-le Doctor! 


Să mă scuzezi că ieri, în pripă, am zeuitat să-Ți reîntorc pe lângă 
mulțămitele mele „Lupta“ ce ai binevoit a mi-o prezenta spre informaţiune. 

Chiar și această comitivă binevoitoare a epistolei mele dovedește cât 
de rătăcită și sedusă este opinia publică și peste Carpaţi, constatând Lupta 
cu bucurie că cu toții, chiar şi cei acuzați de a înclina spre o conlucrare 
cu Ungurii sunt conduși de gândul solidarității, când întradevăr lucrul stă 
așa că, chiar rumai noi suspicionaţi și calumniați stăruim cu toate puterile 
pe lângă solidaritate, pânăce acuzatorii şi calumniatorii noștri de 2 ani încoace 
au început răsboiul pe față în contra solidarităţii și-l continuă în mod siste- 
matic chiar și în momentele critice de astăzi. 

Poate că n'ar strica a lămuri prin constatarea faptelor situaţiunea și 
din acest punct de vedere, 

Vei fi cetit telegrama tinerimei universitare din Bucureşti cătră regele 
Carol. Ce spui la aceea? Mi-a plăcut foarte bine; cât de avantagios contra- 
stează spiritul bărbătesc și hotărit, ce resultă diu această manifestare, cu spi- 
josnic ce-l documentează telegrama din Casina Elterlein !*) 


Cu salutări cordiale al DTale devotat amic 
Ales. Mocsonyi 


, Birkiş 29/VI 1892. 
Stimate Domnule Doctor! 


Sper că vei fi primit scrisorile mele dela 25 şi 26 1. c. 
leri am primit a DTale dela 26 1. c. Pe lângă telegrama mea de ieri 
mă grăbesc a-Ţi răspunde la întrebările în privinţia articoliior apărute în P. 


*) E vorba de umilitoarea telegramă omagiaiă pe care conducătorul deputațţiunii celor 300 
de Români cari plecaseră cu „Memorandul“ la Viena o adresă Monarhului austro-ungar, dupăce 
acesta refuză primirea deputaţiunii, trimițând guvernului ungar „Memoriul” „ca sâ-şi urmeze calea 
oficioasă“, 

Declaraţiunea cuprinsă în această telegramă —- trimisă din clubul „Elterlein“ din Viena — 
că „cele 300 de persoane de încredere ale poporului român .,.., îşi iau voie în numele și la însăr. 
Cinarea celor tre! milioane de conaţionali ai lor, a asigura pe Maiestatea Voastră imperială și regală 
apostolică de Italitatea necondiționată a poporului român şi a ruga pe Maiestatea Voastră a primi 
încredințarea, că noi nu ne vom clătina în fidelitatea noastră chiar şi dacă va continua apăsarea 
exercitată asupra noastră etc." — nu puteau decât să revolte orice suflet de Român nevămuit de 
sentimentul demnităţii. 

H. şi P. L. că acele mi-au fost deja cunoscute, cum, în privința celui din 
urmă vei fi şi văzut asta din declarațiunea mea apărută în Abendbiatt dela 27 
1. c. Cred că şi D-Ta vei fi aflat-o oportună. 

Incât pentru vederile mele asupra astorfel de articoli, trebue să-Ți măr- 
turisesc că, încă nu sum în curat unde au să tindă. Simt toate cercurile ho- 
tăritoare că cestiunea română începe a-i arde pe degete și vreau deci să 
prepare șovinismul magiar la o schimbare a direcțiunei politice, sau tind nu- 
mai prin astfel de manevre a mări neîncrederea și neînțelegerile — ce tribu- 
niștii noștri au știut să producă cu atâta virtuozitate în sânul nostru — spre 
a ne slăbi și a ne paralisa puterile pentru o ținută şi păşire solidară și ho- 
tărită, cum ea ar fi de trebuință neapărată tocmai între împrejurările de față 
— cine ar putea să-l ştie deja astăzi ? 

Din articolul dela C. H. se vede atâta că, oamenii aceștia știu să pri- 
vească lucrurile și din un punct de vedere politic mai înalt, dar cine sar 
putea încrede în sincerițatea lor, pânăce în loc de fapte, n'ai să auzi decât 
numai vorbe frumoase, şi dacă ceva din acest articol, tocmai lingușirile gro- 
solane, trase de păr și fără temeiu în fond, îmi fac lucrul cevași suspect. 

De aceea cred că noi pentru un moment n'avem decât să observăm 
cum se desvoltă lucrurile și să stăruim la solidaritatea și consolidarea parti- 
dului naţional. 

Observările redacționale la dechiarațiunea D-lui G. B. Popp sunt bine- 
nimerite. i 

“ Precum Ţi-am telegrafiat ieri, sum silit a amâna pe câteva zile călă- 
toria mea la Karlsbad; mărim adecă casa noastră de aici şi afaceri de clă- 
dire mă rețin încă dela plecarea mea, despre care nu voiu lipsi a Te înşti- 
ința cu rugarea de a-mi trimite Gaz. Tr. atuncia acolo, dar până atunci aştept 
foaia aici. 

Cu salutări cordiale al DTale devotat amic 
Ales. Mocsonyi. 


Capolnaş 4/VIL 1893. 
Stimate amice ! 


Dela amicabilele D-tale rânduri, pe cari le-am primit eri şi la 
cari astăzi voiam tocmai să răspund, situațiunea s'a schimbat deodată și 
pe neașteptate complet, precum vei fi ştiind deja şi Dumneata. Conferința 
națională a fost interzisă pe cale oficioasă și ne aflăm în fața unei stări 
constituționale de asediu în oprima forma. Mult mai străin decât acest 
unicum constituțional este motivarea lui. Conferința este interzisă — se spune 
— de frică că ea se va indentitica cu Memorandul şi din consideraţie la agi- 
tațiunile în contra Ungariei din România. Nu însemnează însă această moti- 
vare atâta că guvernul (maghiar) să îngrijește să dea conferinței ceeace a 
vrut să evite prin interzicerea ei ?! Nu zace în această teamă cel puțin acea 
mărturisire tacită a guvernului, că el consideră Memorandul ca expresia ade- 
vărată şi fidelă a vederilor conferinței şi prin aceasta a întregului popor ro- 
mânesc ?! Poate dear să mai existe o condamnare mai aspră a procesului 

Memorandului decât această condamnare de sine care se cuprinde într'o ast- 
fel de mărturisire proprie?! Şi crede oare guvernul că va putea face să în- 
cete agitațiunile din România ce i-au devenit atât de neplăcute, prin aceea 
că le dă nouă alimente, că varsă ulei pe foc?! Intradevăr bărbaţii noştri de 
stat încep să-și peardă mințile. 

Până acum vocea noastră — care a întâmpinat în întreagă Europa un 
ecou puternic și simpatic — a răsunat în lăuntrul granițelor patriei noastre 
în pustiu. Astăzi ei fac un pas mai departe. £i ne închid simplaminte gura 
și uită, că alții își vor ridica cu atât mai tare vocea pentru noi. 

Este o fatalitate pentru orice țară, când îngustimea de suflet și miopia 
incep să conducă destinele ei în închipuirea că ideile ar putea îi nimicite cu 
pumnul ! 

In această situaţie nouă va îi necondiționat de lipsă, ca să discutăm 
iarăşi verbal împreună. Te voi încunoștiința cât se poate de curând despre 
locul şi timpul rendez-vous-ului nostru. 

Acum se vede mai bine, ce mare greșală a comis Comitetul (național 
— Not. Aut.) de a nu fi conchemat conferința la timp, precum i-ar fi fost 
datoria. 

Cu multe salutări și din partea fratelui meu și în așteptarea a tot felul 
de comunicări interesante al D-tale amic 

Ales. Mocsonyi 


Pesta 24 XI 1894. 
Stimate amice ! 


[eri după masă am fost la Timişoara, până mâine seară voi sta aici, 
Pentru orientarea D-tale în mijlocul marei zăpăceli vreau să-ţi fac unele co- 
municări scurte. Conferinţa dela Arad, la care din 46 de invitaţi au luat parte 
numai 15, a ratificat marșruta stabilită în conferința premergătoare dela Sibiiu, 
și a hotărit, ceea-ce știi deja din ziare, convocarea unui meeting de alegă- 
tori pentru 28 D.(ecemvrie) la Sibiiu. Brediceanu, Ungurianu și Branisce s'au 
opus și au refuzat să iscălească convocarea. Mai târziu însă Branisce a cedat 
stăruințelor majorităţii cu consideraţie la Seghedinieni*), cari sunt preocupați 
de idea fixă, că acest meeting va avea negreșit de urmare graţiarea lor. Aceste 
detalii le aflai la Timişoara, unde mă dusesem ca să public în Dreptatea o 
declarație, pe care o recomand prin aceasta aprecierii D-tale atente. 

Văzând că treaba a devenit deja prea încurcată, am considerat această 
declarație indispensabilă. La conferința din Timişoara Brediceanu și Ungu- 
rianu, îngrijaţi, că voiu fi expus la nouă atacuri, m'au sfătuit la 'nceput să 
renunţ la ea; Rotariu și Branisce, dimpotrivă, cu toatecă cel din urmă îigu- 
rează, precum am amintit, printre convocători, au votat hotărît pentru publi- 
carea declaraţiei. La această părere se alătură apoi și Ungurianu, după expu- 
nerea mea, în care am arătat că un proces de purificare al partidului este 
neapărat de lipsă, și că pentru aceasta cu greu se va mai oferi în curând o 


*) Intemniţaţii procesului Memorandului, 

ocaziune atât de binevenită, ca această ultimă improvizaţiune a jocului de copii 
de-a politica (des politischen Kinderspiels) urmărit la noi cu atâta predilecţi- 
une. Afară de aceasta era neapărat de lipsă, ca în toiul activității nebunești, 
care e gata să sdruncine acum și baza de existență a partidului, să se ridice 
cel puţin o voce care să salveze punctul de vedere principiar ameninţat. 
Atâta de astădată în grabă și pe scurt. Cu cele mai bune recomandații 
către soția D-tale, Te salută amicul D-tale 
Ales. Mocsonyi 


Birchiş 10 lan. 1904 
Stimate amice ! 


După cum văd. nu eşti mulțumit că timpul îţi trece aşa de iute. Dar, 
cine lucrează cu atâta diligință ca D-ta, nare într'adevăr timp să se gândească 
la timp, mângăe-Te însă cel puțin, că nu ajungi să meditezi asupra soartei 
D-tale. Aceasta ma emoţionat foarte mult. Ai vre-o cauză să fii îngrijat de 
viitorul D-tale ? Eu nu am această grije. O luptă pentru principii atât de 
mari, ca și aceea, în serviciul căreia Te-ai pus D-ta, wa avut niciodată un 
succes imediat; la opera cea mare a emancipării unui popor trebue să 
conlucre generații întregi, dar mai curând sau mai târziu, victoria cauzei 
drepte este inevitabilă, cu atât mai mult cu cât contrarii noștri, ne pregătesc, 
în orbirea lor, ei înșişi calea spre această victorie. 

Nici uneltirile oportuniştilor noștri nu mă neliniştesc, căci și eu sunt 
de părerea D-tale, că acestea ne vor procura argumente favorabile nouă. 

Ținuta politică a Sașilor nu mă surprinde. In situațiunea desperată, în 
care se găsește acest popor, nu-i mirare, că se agaţă, ca şi cel ce se înneacă, 
de un paiu. 

Dacă cabinetul Tisza se va putea menţine sau nu, nu știu nici cei din 
Budapesta, ba nici chiar Tisza însuşi. 

Starea sănătății mele este ceva mai bună, cu toate aceste trebue să 
rămân cea mai mare parte a anului internat la Birchiș. Aceasta este și cauza 
retragerei mele din postul de preşedinte al Associaţiunei, fiindcă neputând 
lua parte nici la şedinţele comitetului, nici la ultima adunare generală, îmi 
era jenant să figurez numai ca președinte nominal. 

Mulţumindu-vă din inimă pentru urările cele bune, Vă doresc, D-tale 
și soției D-tale, un an nou cu adevărat fericit al D-tale vechiu amic 

Ales. Mocsonyi*) 


90 i: 


*) Ultimele trei scrisori au fost scrise în |. germană. Le dâm în traducere românească. 

Streinii și sunetele limbei noastre 


Refiexii stârnite de o experiență fonetică făcută 
cu studenții minoritari, la Vălenii de Munte 


D-lui Prof. D. Gusti, acest essay filo- 
logic cu o insemnată față sociologică. 
De fapt am făcut două asemenea experiențe la Universi- 
tatea de Vară de sub rodnica conducere â dlui prof. N. lorga: 
prima în 1923 (înainte ca eu să fi urmat studii de specializare 
la Phonetic Department al lui University College, Londra); iar 
a doua în vara aceasta. Deja încercarea de acum șase ani, — 
mi-aduc aminte, primită foarte favorabil de ascultătorii minoritari 
de pe atunci -— mă convinsese că problema înfățișării limbei 
române pe seama streinilor trebuie pusă pe temelii nouă. Expe- 
rienţa verii acesteia mi-a luminat și mai bine aspectele lucrului. 
Căci aceasta e o problemă de profundă însemnătate nu numai 
culturală ci și politică, în sensul cel mai înțelept al cuvintelor. 
De aceea țin să o înfățișez aici restrângându-mă deocamdată 
numai la faţa ei fonetică căreia, sunt încredințat, suntem departe 
de a-i îi dai atenţia cuvenită. 


% 
* * 


Limba noastră, ca oricare alta, e alcătuită din foni, cari 
sunt de fapt unităţile ei fonetice constitutive. 

Fonii pot fi sunete simple („curate“) ca de pildă a,b,n 
Ș. a. m. d., sau o grupare de sunete în imediată succesiune, cum 
Atât fonii simpli cât și cei compuși sunt: 1) consonantici (precum 
b, p,.. „africatele“ dela începutul cuvintelor cer, ger, fară...) şi 
2) vocalici (a, e, i, o,u, ă, î și i „scurt“; ai, ie etc..., iau, tail...). 

Exemplele de mai sus sunt luate din limba noastră care 
are, mai ales pentru streini, două însușiri de seamă: 

|. aceea de-a avea o ortografie quasi-fonetică (cu mult mai 
fonetică decât cea spaniolă și chiar decât cea italiană), și 

2. dg a-și avea fonii atât cei dubli cât și tripli, — precum 
sunt africatele și diftongii, resp. triftongii — formaţi numai din 
sunetele simple. Cu alte cuvinte, dacă cineva poate „face“ corect 

cele 8 vocale pure a, e, i, o, u,ă,î și i!) nu va întâmpina nicio 
greutate în rostirea cum trebue a di- și triftongilor. La fel, dacă 
cineva poate articula un d și un j bun, va putea produce cu 
ușurință şi „africata“ (e) din ger. Compară și c(e) din cer, 
compus din f şi ș în imediată succesiune.?) (Nu tot așa stau lu- 
crurile în nemţește și englezește bunăoară: cp. diftongul din 
deutsch sau pe cei doi „diftongi netezi“ din engl. fine, fair). 

In această privință limba noastră e de o simplitate pe care 
aș numi-o clasică, contribuind mult la estetica ei cântată în 
versurile vechi: 


Mult e dulce şi frumoasă, 


Limba ce vorbim. 


% 
% %* 


Luând în vedere cele de mai sus pricepem lesne virtutea 
de desnaţionalizare pe care graiul poporului nostru totdeauna a 
avut-o (vezi între altele și constatarea primejdiei românizării 
masselor maghiare pe la sfârșitul sec. XVIII, în volumul E/e- 
tembăl, „Din Viaţa mea“, de prolificul scriitor maghiar J6kai Msr. 


* 
= * 


Inainte de a face un nou pas spre miezul subiectului nostru 
e nevoie de câteva lămuriri preliminare. Consonantele sunt su- 
nete la cari aerul întâmpină o piedecă oarecare (parțială sau 
totală) la ieșirea lui. La vocale dimpotrivă aerul se scurge în 
afară fără nici un fel de oprire. Urmează dela sine că îndeobște e 
mai ușor să deprinzi pe cineva să recunoască și să facă o conso- 


1) | „scurt“ e un fon foarte interesant mai ales prin faptul că el nu 
distinge semantic cuvintele („semnul după care cunoşti un fon e că el e se- 
manticeşte distinctiv“) ci numai gramatical (actor, actori, actori; încap, în- 
capi etc.) In acest sens el are o funcțiune atât de esenţială încât nu trebue 
considerat ca un „membru subsidiar“ al fonemului i („lung“). 

2) Se înțelege că lucrurile pot fi ilustrate și mai bine într'o transcriere 
strict fonetică pusă pe temelii raționale. Cazul cu c(e), g(e) l-am experimentat 
cu un băiat de 17 ani care (printr'un defect de pronunțare rămas necorectat 
din prima lui copilărie), — înlocuia aceste africate cu o fricativă destul de 
bizară. L-am vindecat lesne de acest cusur — pe care altfel mai mult decât 
probabil şi l-ar fi păstrat până la adânci bătrânețe — când mi-am dat seama 
că el articula f. bine, pe t și ș (resp. d şi j), elementele constitutive ale afri- 
catelor de cari vorbim. 

nantă decât o vocală, tocmai pentrucă la o consonantă se poate 
indica precis (fiind vorba de un „contact“ undeva) locul și felul 
articulației!) De aceea tehnica unei consonante se poate binișor 
asemăna cu tehnica sunetelor la un piano: pui degetul pe o 
anumită clapă şi nu se poate să nu iasă curat un do,re, mi 
etc. De asemenea nu-ți trebuie nici o „ureche“ ca să poți face 
intervalul fa-sol diez la o orgă. (Chiar și un surd o poate face). 

Lucrul se schimbă Ja vocale. La ele limba plutește în gură 
așa zicând. Urmează dela sine că ceeace te ajută să recunoști 
(deci să și faci) corect o vocală e înainte de toate auzul. Cu 
cât vocalismul unei limbi este mai subtil, aș zice mai „cro- 
matic“, cu atât auzul trebue să fie mai disciplinat. In cazul unui 
fonetism bogat cultivarea sistematică a urechei, făcută de fone- 
ticianul practic, e indispensabilă. (Vezi și studiul meu: Fonii 
englezi în „Societatea de Mâine“.) 

Căci tehnica unei vocale e foarte asemănătoare cu deprin- 
derea „călcării juste“ pe o coardă de violoncel sau de vioară. 
lată deci pentruce auzul ne ajută așa de mult la vocale. Răpo- 
satul Henry Sweet, cel mai mare linguist al lumii anglo-saxone, 
avea dreptate când spunea că sunt vocale cari cer urechei 
câteodată șase luni ca ea să se familiarizeze cu ele. El recu- 
noștea bunăoară că el era prea în vârstă ca să-și mai poată 
ascuţi auzul cât îi mai trebuia ca să-și poată da bine seama 
de finețele vocalismului suedez. Acum să reținem faptul de co- 
vârşitoare importanță (căruia numai în linguistica ţărilor înaintate 
i sa dat atenția cuvenită): dacă urechea nu recunoaşte corect su- 
netele cu nuanțele lor, limba nu le poate reproduce cum trebuie 
căci psihologicește legătura dintre „centrul auditiv și cel de 
vorbire“ e indisolubilă. Cum să poată cineva care nu simte in- 
tervalele de secundă dintre si și do, re și mi de ex. să le into- 


1) Diagramele schematice ne sunt de nepreţuit ajutor la aceasta. Expe- 
riența mea e că până şi consonante extraeuropene (cele „feringalizate“ și 
fricativele glotale tipice limbei arabe) precum și curioasele şi dificilele „click“-uri, 
„cel lateral şi palatal“, caracteristice pentru Zulu, (limbă din Africa de Sud), 
toate sunt maj ușor de asimilat decât multe vocale franceze și engleze (vocale 
din Lord, Sir de ex.) Se înțelege că noi mavem în vedere asimilarea apro- 
ximativă a sunetelor: un sunet e bun numai când un băştinaș îl cunoaște 
lesne, chiar când e făcut izolat și nu în cuvinte. 

neze just!2 A cere unui om cu urechea necultivată să facă corect 
sunete (și mai ales vocale) streine noi e cam același lucru ca 
şi cum ai pretinde unui om suferind de boala lui Dalton (inca- 
pacitatea de a percepe anumite culori) să zugrăvească corect un 
buchet de flori. Comparaţia trebuie totuși retușată: daltonismul 
nu-i curabil, pe când chiar și cea mai obtuză dintre urechi se 
poate ageri. Ba încă într'atâta că Harold E. Palmer, cunoscutul 
linguist teoretic și practic, — trăeşte în Tokyo, unde a fost che- 
mat de guvernul japonez ca în calitate de „sfătuitor linguistic“ 
să organizeze învățământul limbilor în acea cuminte țară care a 
știut totdeauna să prețuiască enormele avantaje ale unei îndru- 
mări temeinice, — Palmer, zic, are perfectă dreptate când spune 
că „cel ce îndeobște pronunță rău niciodată nu va rosti bine 
fără o sistematică trenare fonetică, dar va deveni un bun ro- 
stitor cu ajutorul unei educaţii fonetice“, la ceeace D. Jones dela 
University College (Londra) adaugă cu tot atâta dreptate: „cu o 
trenare fonetică cei înzestrați vor ajunge probabil să rostească 
periect!). 

In treacăt spus cusurul de căpetenie al școalei „zi ca mine, 
ia-te după mine“ (numită și „metoda directă, școala Berlitz“, etc.) 
stă tocmai în faptul că nesocotește foloasele unei iniţieri teore- 
tice-practice?) în fonetica limbilor ce predă. 

A spune cuiva: „Fă ca mine!“ — mai ales când e vorba 
de sisteme fonetice pretențioase — e oarecum ca și când un 
profesor ar cânta elevului său o sonată de Corelli și punând 
vioara jos, i-ar spune: „Ei, acuma fă ca mine!“, fără ca elevul 
să cunoască măcar elementele de muzică. 

* 
* *% 


') Trad. din English Phonetics. D. Jones a scris până și tratate asupra 
a o sumă de limbi asiatice și africane. A sa Pronounciation of Russian, e o 
capodoperă de expunere clară ce nu poate fi trecută cu vederea de oricine 
se ocupă de rusește. 

2) Să se noteze că nu există nici o prăpastie între teorie și practică, 
între Știință și aplicaţiile ei. Omul de ştiinţă trebuie să stea pe terra ferma 
realităților, iar cel ce aplică ştiinţa e nevoit să alerge mereu la luminile ira- 
telui său, teoreticianul. O bibliotecă linguistică netraductibilă în bune sunete 
vii e ca o partitură muzicală pe care nu se găsește nimeni în stare să o 
execute: e un lucru mort. Poate oare cineva care nu cunoaşte și practic to- 
netica franceză să scoată tot folosul din monumentala /sforie a limbei fran- 
ceze a danezului Chr. Nyrop? Nu putem simți „cum crește iarba linguistică“ 
fără să fi luat contact personal cu limba în forma ei vie, grăită. 

Dacă înainte de experiența dela Văleni, — „fonetică expe- 
rimentală“ în cel mai viu înțeles al cuvântului — m'ar fi între- 
bat cineva de este nevoie de o specială educaţie a urechei pentru 
ca streinul să deosebească îonii vocalici, mai ales ai limbei 
noastre, aș fi răspuns fără să stau la îndoială: 


— Nu! Alcătuirea fonetică a limbei române e foarte clară. 
Oricine poate deosebi fără multă osteneală dintre-olaltă vocalele: 
a,e,i.0,u,ăşii. 

Şi rău maș îi înșelat. Experiența dela Văleni mi-a arătat 
cât de greșit e să te înțepenești într'o atitudine dogmatică, înte- 
meiată unilateral pe considerații teoretice. Nepreţuită vorbă a lui 
Goethe: „Grau ist jede Theorie, und griin des Lebens gold'ner 
Baum !“ 


* 
* * 


Aproape toți ascultătorii streini dela Văleni cunoșteau limba 
română destul de bine, mai ales sub raportul lexic. Dar sunetele 
şi intonația, accentuarea lor capricioasă, îi trădau neplăcut pentru 
o ureche românească. 

In treacăt spus, de obicei ajung 20-30 minute de exerciţii 
inteligent conduse pentru ca oricine să recunoască fără greș 
locul accentului în orice limbă. Nu trebuie să se uite nici faptul 
că tonul (intonaţia) e în strânsă dependență de accent, după 
cum se poate vedea și din cuvântul german Betonung (accent), 
a cărui rădăcină e cuvântul 7on. 

Am întâmpinat mare greutate când am încercat să-i fac să 
rostească corect mai ales vocalele (vezi cele spuse mai sus despre 
natura „violonistică“ a vocalelor în genere). Dar vocalele lor ră- 
mâneau lamentabile. Şi așa am ajuns la concluzia logică pentru 
clinicianul fonetic că rădăcina răului stă înainte de toate în 
faptul că urechile lor erau „surde“ pentru nuanțele vocalismului 
nostru, cu toată „diatonica“ lui simplitate! 

Diagnoza odată pusă, am încercat singurul mijloc în ase- 
menea cazuri: Am dictat cuvinte „absurde“, cuvinte fără înțeles 
ticluite fişește din sunete românești. Cuvintele absurde au marea 
însușire că silesc pe studenți să se concentreze numai asupra 
materialului fonic. E una din aplicațiile metodei „izolării“. In 
cazul acesta înlăturăm prin disociere înţelesul, elementul semantic 

perturbator și îndreptăm toate reflectoarele și ochianele noastre 
exclusiv asupra elementului acustic (foni, intonaţie, accent, ritm). 

Se poate spune că-i absurd să nu se întrebuințeze la în- 
ceput cuvinte absurde mai ales cu cei ce și-au însușit limba 
greșit. Căci experienţa ne arată că dacă dictăm texte reale, stu- 
dentul va (trans)scrie nu ceeace aude ci ceeace își închipuie că 
aude. Nu arareori el va scrie condus de memoria lui ortografică. 
Aceasta însemnează că el își va pune adesea pe hârtie — și 
aceasta imperfect pentrucă el a fost obișnuit să gândească în 
litere şi nu în sunete — propria lui pronunțare. In etimologiile 
populare joacă firește un rol preponderant astiel de iluzii fo- 
netice (acustice). Urechea mătușii mele care zicea „patru sore la 
Miţi“, nu era de loc critică când auzea astfel pe „fa, do, sol, 
re, la, mi, si“, cunoscutul „ciclu al diezilor“. Doamna franceză 
care cerea dulceaţă de „gunoi“ (voind să zică de gutui) era vic- 
tima unei iluzii similare; ca și Grecoaica, pe care o dureau „mă- 
țelele“ (cu accent pe fe, în loc de mafele), unde fireşte urechea 


noastră auzea măselele. 


% 
% %* 


Desigur fonetica n'a pierdut nimica că sa pierdut poemul 
sarmat al lui Ovidiu; el auzise probabil limba în nopţile nesfâr- 
șite de iarnă dobrogeană când gelu acuto îi îngheţa și singura 
lui mângăere în exil, vinul, cași săratul Pont Euxin. Foneticianul 
mo să verse lacrimi pentru MS. (barbar) al lui Ovidiu căci di- 
băcia de a auzi și transcrie corect e o cucerire a veacului XIX, 


periecționată abea în zilele noastre. 


E” 
%* % 


Pentru a deprinde pe streinii dela Văleni cu sunetele 
noastre am fabricat deci cuvinte absurde ca: 

mânuciecură, schelogâmbe, zbrâlopechi și le-am cerut să 
(trans)scrie cu accentul indicat prin îngroșarea silabei respec- 
tive, ceeace auzeau realmente. Le-am aplicat deci metoda între- 
buințată la Phonetic Department („University ot London) strei- 
nilor ce studiază științific fonetica engleză. Metodă care și mie 
mi-a fost de cel mai mare folos. 

In treacăt spus, pacienţii cărora li se aplică acest tratament 
nu i se supun de loc bucuros la început: e straniu și mișcător 

"în același timp cu ce încăpăţinare își apără oamenii urechile. Un 
medic italian, căruia la Londra, ca doctor în meseria mea, căutam 
să-i dovedesc că nu auzea corect limba ce se vorbea în juru-i 
(el auzea și zicea corni în loc de cockney!) mi-a ripostat cu 
fascistă energie: „per chi mi prende Lei?“ Cu toate acestea ace- 
lași um nu S'ar fi supărat deloc dacă un desenator i-ar fi atras 
atenția că un disc văzut din muche nu e deloc rotund ci o linie 
dreaptă. De unde conservatoarele socotesc de multă vreme dic- 
teul muzical ca un mijloc indispensabil, dicteul fonetic e încă 
din nenorocire la începutul lui. | 


Procedeul, mai ales american, de a cere copiilor să descrie 
strict obiectiv, sine ira et studio ceeace sa petrecut sub ochii lor 
la un moment dat, e un procedeu similar cu acela al foneticia- 
nului sau muzicantului care pretinde studenţilor săi să transcrie 
corect textul fonetic (sau muzical) ce li s'a dictat. Astfel insul se 
deprinde cu acea înaltă atitudine de olimpică obiectivitate ce 
împodobește spiritele de felul lui Goethe și Leonardo da Vinci. 
Pentru cari Maxima amica veritas. 


*% 
% % 


Nu-i locul să arăt cari sunt greșelile pe cari le fac dife- 
ritele națiuni (dialecte) în transcrierea cuvintelor de laborator. 

In esență, am constatat (la Văleni) că erau streini cari nu 
puteau deosebi pe a de ă (deci pe casa de casă etc.), că alții 
amestecau pe o cu ă. Alții nu simțeau calitatea acustică ce dis- 
tinge pe â def. 

Maghiarii în genere nu simțeau deosebirea între ă și e, (limba 
maghiară nu cunoaşte nici o speţă de ă)). De aici pronunțarea 
machen, gehen (în gura maghiarilor cu e) în loc de cea corectă 
cu ă: machân, geân! Această coniuzie o explică și firmele clu- 
jene ca: „mâncare calde/“ 

Cu surprindere am descoperit și confuzia între o și u/ 
Pentru aceștia din urmă nu există deosebire acustică între torc 
și turc, foc şi fug, joc și jug (e final sună în româneşte mai 
mult c decât g, căci explosivele sonore la noi se afonizează 
aproape tomplect înaintea unei pauze). 


* 
* * 

Le ton fait la musique, la ceeace noi am adăuga: ef les sons 
font la langue. Sunt încredințat că una din pricinile pentru care 
limba engleză n'a căpătat la noi răspândirea pe care o merită 
pentru marea ei literatură și înalta ei civilizație e că fonetica 
așa de grea a acestei limbi na premers, cum era logic, învățării 
lexicului şi a gramaticei. Ci elevii au învățat astfel o limbă pă- 
sărească pricepută numai de ei. 

Se uită că estetica unei limbi e doar rezultanta factorilor 
acustici: sunet, intonaţie, accent și ritm. Cari toate trebuesc bine 
auzite ca să poată fi bine imitate. Tânărul care își dă seama că 
este condamnat să nu mai iasă din faza scârțâitului nu va mai 
pune mâna pe vioară! 

* ui % 

Limba noastră e „dulce și frumoasă“ numai când e rostită 
cum trebuie, adecă: „dulce și frumos“. Streinul în gura căruia 
ea va ajunge să sune cu minunata ei melodie, cu ritmul ei lin 
curgător, cu limpezimea ei așa de asemenea clarității vocali- 
smului spaniol şi italian, cu intonaţia ei și mlădioasă și expre- 
sivă —- „romanică“ spunea profesorul meu londonez — nu poate 
să nu o iubească. Căci omul totdeauna a îndrăgit lucrurile cu 
adevărat frumoase. 

% si + 

Avem deci datoria să ne răspândim graiul sub formele lui 
cele mai ademenitoare. Limba în care au scris, cugetat şi cu- 
vântat un Eminescu, un Creangă şi un Odobescu, trebuie să o 
trecem și streinilor altfel decât până acum. Pe alte căi! Lămu- 
rindu-le auzul pentru freamătul ei de codru verde, pentru cân- 
tecul ei cristalin ca izvoarele din stâncă, pentru ritmul ei de 
lan de grâu în adierile verii. Făcându-i să priceapă seninătatea 
ei: măreaţă, simplă și clară. Avânturile ei de șoim carpatin. 

Și muzica ei așa de italică. 

I. Olimpiu Ștefanovici-Svensk 


(Doctor în litere dela „University of London“, 
Prof. de |. engleză la Acad. Comercială, Cluj). 

Partea literară 
O frunză. 


Mi-a bătut în geam o frunză 
Și-a plecat pe drum la vale, 
Se grăbea c'avea să facă 
Lungă, foarte lungă cale. 


Am rămas cătând în urmă-i 
Gânditoare, multă vreme... 
A venit să-și ia adio, 

Ori venit-a să mă cheme? 


oa 
Soo 


Dor pustiu. 


Și-a lesut păinjinișul 
Înserarea pe fereşti, 
Încâlcitu-și-a frunzișul 
Firul dalbelor povești. 
S'a ivit în pragul zării 
Luna plină, e târziu — 
Suflă 'n candela visării 
Și te culcă, dor pustiu. 


Ecat. Piti. 

Calatis. 


Cu negrele pustiuri ce coboară 

Pe 'ntinderile mării furibunde, 

Epava cea din urmă 'n port pătrunde, 
De mii de ani în fiecare seară. 


Cetatea 'n palme tâmplele-și ascunde 
Şi-adorm prin temple idolii de ceară, 
Când porţile cetăţii se 'nchid iară, 
Sub talismanul liniștei profunde. 


Cum frâng domol nostalgicele strune 
Tăcerea sepulcralelor coloane, 
Vestala sarcofagelor imune 


Aprinde focul sacru la icoane, — 
Și-atunci Penaţii vetrelor străbune, 
Ocoluri dau tăcutelor obloane. 


Dumitru Olariu 

Costache Florescu 
de Gh. Tulbure 


Eram la Vălcele. 


Modesta localitate de cură din apropierea Brașovului era 
frecventată pe vremuri de lume bună și aleasă. Nu pentru luxul 
și confortul, ce-l oferea cu aceaș sgârcenie săcuiască, cât mai 
ales pentru renumita ei apă minerală, a cărei faimă trecuse de 
mult piscurile Carpaţilor. Era o vreme, când cele mai veritabile 
familii boierești „din țară“, se 'ntâlneau aici cu vlădicii Sibiului 
și ai Blajului sau cu alte cinstite feţe bisericești și politice din 
Ardeal, cari veneau să-și mai câtpească sănătatea cu o „cură 
de borviz“. lar în zile de Duminecă ori sărbătoare nu era boier 
sau cucoană, care să nu se 'nchine la icoane în vechea biserică 
românească din sat, înălțată din dania regescului ctitor Miloș 
Obrenovici, care fusese și el odată oaspele băilor dela „El6patak“. 

Dar, în afară de puterea vindecătoare a apelor minerale, 
boierii „de dincolo“ mai erau atrași de liniștea și răcoarea pă- 
durilor de brad, minunat loc de refugiu din dogoarea tropicală 
a Bucureștilor. Mulţi veneau, în sfârșit, de ochii lumii, pentruca 
să iasă undeva. Să nu rămână 'n capitală cu sărântocii dela 
mahala. lar toamna, reîntorși, să poată spune prietenilor: „de, am 
ieșit și noi niţel în Europa“... 

Așa zisa „cură de borviz* însemna a te scula de dimi- 
neață, a-ți umplea paharul la una din fântânile miraculoase și a 
te plimba pe urmă, încet și tacticos, dealungul promenăzii, sor- 
bind la mici intervale câte o 'nghiţătură şi stând de vorbă cu 
cunoscuți, dacă aveai. Cât despre cunoștințe, slavă Domnului, 
ele nicăeri nu se leagă mai ușor decât la băi. 

Pe vremea mea, Vălcelele mai păstrau încă un rest din 
farmecul și pitorescul lor de odinioară. In pestrița mulțime de 
vilegiaturiști de pe promenadă se mai zărea câte o figură brunetă, 
cu mustățile negre ca pana corbului, cu portul și vorba de din- 
colo de Predeal. Fie că erau magistrați, șefi de vamă sau arândași 
greci, pentru noi erau tot „boieri“. Bagseamă așa aiere îşi dădeau 
şi ei, pentrucă așa le spunea toată lumea. 

Băiat tânăr pe atunci și mai mult timid, decât îndrăzneț — 

probabil fiindcă avusesem un profesor, care mereu ne spunea, 
că „modestia este podoaba tinereţelor“ —— mă strecuram discret 
prin preajma acestor persoane simandicoase, privindu-le cu o 
juvenilă curiozitate, sau trăgând cu urechea la conversațiile lor, 
pururea vesele și sgomotoase, al căror accent, dulce și mlădios, 
mi se părea atunci o muzică suavă. 


% 
%* Ei 
Intro dimineață mă găseam, ca de obicei, la fântână. Mi-am 
umplut paharul și l-am beut dintr'o 'nghiţitură. N 
— Că bine-l sorbiși! — aud lângă mine o voce necu- 


noscută. Mă uit împrejur. La spatele meu un domn bătrâior şi 
mărunţel, mă privea cun zâmbet de prietenie binevoitoare. 

— Micera grozav de sete — răspund eu, niţel încurcat — 
şi n'am mai ţinut socoteală de rețeta doctorului... 

— Firește. Dă-i încolo de doctori! Dar... îmi dai voie, 
tinere ... eu sunt Costache Florescu, prezident de tribunal din 
Pitești, la pensie... 

Cu aceste cuvinte, spuse cun aier degajat și foarte amical, 
necunoscutul îmi strânse mâna, ca și când ne-am îi cunoscut de 
multă vreme. 

Mă prezint și eu cu tot respectul. 

Fram foarte 'ncântat, că pot să stau de vorbă cun domn 
„din lumea bună“ și mai ales din țara, spre care se furișau 
toate gândurile și dorurile mele de student. Ne umplem paharele, 
pe care le purtam agățate de o curelușă, atârnată de după gât 
și pornim amândoi pe o potecă umbroasă, care se pierdea *n 
cotituri prin desișul brazilor din faţă. Era o zi de lulie cu 
soare mult. 

— Eşti d'aici din Transilvania, nu-i așa? începu dânsul 
să lege firul conversaţiei. 

— Da. 

— Unde ai învăţat carte? 

— Am făcut liceul la Braşov. 

— D'aia vorbeşti bine românește. Înţeleg. Aci la poalele 
Carpaţilor n'a ajuns încă „Moghiororsagu“, cum îi spuneți dum- 
niavoastră. Ferice de dumniata ... 

Apoi, ca trezit dintr'o reverie: 

— Ehei, tinere, am învăţat și eu carte, pe vremea mea |! 

Carte grecească, carte românească și chiar nițică franțuzească. 
Pe atunci nu se franțuzise lumea din saloane, ca astăzi. La noi 
în Câmpulung era un singur dascăl dar om foarte învățat. Ştia 
grecește și latinește, de mama focului. După ce am mântuit cu 
gramatica, am început a citi dintro carte, am uitat cum îi spunea. 
Era tradusă de pe grecește și cuprindea fel de fel de pilde și 
fabule, cu poveţe moralicești, unele pline de haz. Când eram 
mai mărișori am trecut pe urmă la științe și am învățat „starea 
de acum și oblăduirea gheograficească și politică a Principa- 
turilor Valahiei și Moldovei“. Era o carte groasă, cât evanghelia 
popii din biserică, din care ce-i drept nu prea mult înțelegeam... 

Când am isprăvit-o mântuisem și cu școala. 

Eram flăcău mare, cui îi mai stătea capul la școală? E 
cam multișor datunci, prietene! | 

— Cu atât mai interesant pentru mine... îndrăsnii eu s'adaug. 

— Dacă-ţi face plăcere, ascultă, să-ți istorisesc. Să vezi 
prin câte am trecut eu pâw'ce am ajuns aici. N'are să-ți pară rău. 

Şi conu Costache începu să-și toarcă mai departe firul 
povestirii. 

La "'nceput încurcat de această sinceritate intempestivă, apoi 
din ce în ce tot mai cucerit de lumea cea nouă, care mi se des: 
velia din vorbele lui, am început să-l ascult cu atenție și să-l 
privesc cu interes. 

Era un om subțirel și mai mult mic de statură Figura se- 
nină și uscățivă, un barbișon alb „a la Boulanger“, ochii mici 
și naivi, împrumutau expresiei sale un aier de seriozitate blândă 
Şi puerilă. 

Deși, după propria sa mărturisire, Conu Costache trecuse 
bine de șaptezeci, ca exterior, era cum s'ar spune, ireproșabil. 
Jacheta cafenie, croită pe talie, îl prindea de minune. Jiletca gris, 
cu picățele negre, pantalonii vărgaţi, aveau o muche mai tăioasă, 
decât ai oricărui fîilfizon modern, cu pretenţii de arbitru al ele- 
ganţei, de pe calea Victoriei. In cravata asortată cu haina, lucea 
un cojcogeamite ac colorat. Lanţul de aur așezat binen evidenţă, 
mănușşile, glasă, din care una o ținea de obicei netrasă și atâr- 
nată pe mânerul bastonului său cu cap de argint, — toate la 
un loc făceau din conu Costache un personaj dichisit și fasonat, 
după toate preceptele unei cochetării de modă veche. 

Și'n timp ce eu îl examinam discret, dânsul, volubil și de- 
clamator, urma cu povestea: 

— Cum îţi spusei, nu 'mplinisem încă optsprezece ani, când 
am isprăvit de 'nvăţat toate școlile, câte erau pe vremea aia, la 
noi în Câmpulung. Mama, Dumnezeu so ierte, era văduvioară 
și nu mvavea decât pe mine. 

Intr'o zi, era vară ca acum, mă ia de mână, mă mângâie 
pe păr, aveam un păr negru lucios, şi-mi zice: Costache, dragu 
mamii, cu ajutorul lui Dumnezeu ai mântuit cu cartea. Deacum 
nu mai ai ce să 'nveți. Am vorbit chiar eri cu conu Fotache; 
prezidentul. Mi-a spus, că-ți dă un post la tribunal. Ştii tu, ce 
nu face dumnealui pentru mine?.... 

Adevărat, că erau mai bine decât fraţii, prezidentul și cu 
mama. Mai ales, decând a murit bietul tată-meu, boier get-beget 
Şi om cu vază mare, Dumnezeu să-l ierte. 

„Bine, mamiţico, zic eu. Dac'așşa doreşti dumniata, fie!“ 

De slujbă, de, nu-mi prea ardea mie la vârsta aia. Dar 
din cuvântul mamii nu ieșeam, Doamne păzeşte! Și la urma 
urmelor nu-mi puteam permite să-l supăr nici pe domnu Fotache, 
prezidentul. care pentru mama era'n stare să scoată și apă 
din piatră. 

N'au trecut câteva zile și eram insta'at într'un birou al tri- 
bunalului. Ca cel mai tânăr mi-au dat o masă mică, tocmai în 
fund, după ușă. Şeful de birou mi-a pus dinainte un teanc 
de hârtii. 

Şi scrie, băiete, scrie. Azi așa, mâine aşa. 

Intro bună zi mă pomenesc, că mă chiamă prezidentul la 
el. Imi trecu un fior prin tot trupul. De ce m'o fi chemând? îmi 
ziceam speriat. Am greșit poate vre-o hârtie. Are să-mi tragă 
o săpuneală... , 

Intru ?n biroul lui. Prezidentul ţinea în mână o coală de 
hârtie scrisă: 

— Ascultă Costache! Al cui e scrisul acesta? M'apropiu 
cu frică și mă uit bine la hârtie. 

— Al meu este domnule prezident. 

„De mâine în colo... cu trei mese înainte! Ai înţeles?“ 

— Am înțeles, să trăiţi! 

— Când i-am dus mamii vestea cam fost avansat, m'a 
sărutat pe amândouă părțile.... 

„Să fie sănătos domnul Fotache, dragul mamii, că ce nu 
face el pentru mine... 

Avansasem repede, e adevărat. Dar să nu crezi că era 
numai protecția. Mai eram și eu, pentrucă, cum îţi spuneam, 
carte aveam eu și nu prea. Dar aveam un condei, nene, cum nu 
s'a mai pomenit în Ţara Românească... 

Cuvântul „condei“ la rostit conu Costache foarte apăsat 
și cu multă mândrie. 

Scriu azi, scriu mâine, scriu de zor înainte. 

Intro zi prezidentul mă chiamă la ședință și îmi dă ordin 
să iau procesu! verbal. Din ziua aceia eram grefier. 

Nu trece un an și se face un loc vacant de judecător. 
Ce-ţi închipui? Cât ai bate 'n palme am fost numit. Când i-am 
spus mamii nu mai putea de bucuriie. Ma 'mbrăţișat, ma să- 
rutat cu foc și mi-a zis: 

„Costache, dragul mamii! In vârstă ești, slavă Domnului, 
de neam ești, slujbă frumoasă ai. Acu ţi-a venit vremea să 
te'nsori.“ Mie drept să-ți spun nu prea mi se făcuse de 'nsură- 
toare. Dar văzând, că mama și-a pus de gând ca să n'o con- 
trazic, îi răspund: 

— Bine mamă dacă zici dumneata... 

N'a trecut mult și s'a aranjat în Câmpulung un mare bal. 
Mama a decis ca să mergem. Să strânseseră o mulțime de fete 
din toate împrejurimile. Dar mie nu prea 'mi ardeau călcâiele 
după ele. Şedeam lângă mama și priveam la dans. Ea mi-le 
arăta una câte una și-mi șoptea la ureche: — Pe oacheșa de 
colo, aia cu nasu n vânt nu ţi-o prezint, dragul mamii, că nu-i 
viță de neam boeresc. Bălana de colea nu-mi place, că prea e 
dalea cu păr pe limbă. Mărunţica cu ochii de drac, care trece 
pe colo, ar fi nostimă, dar mamă-sa a fost cam deocheată în 
vremea ei... 

Și așa mai departe, cu toate. Eu dădeam din cap și aprobam 
ce spunea mama. În sfârșit, ce să mai lungesc vorba? Mamii 
i-a plăcut din capul locului de Fifița. Fată cuminte de familie, 
ce-i drept. Neam de boer, get-beget ca și noi. Asta e de noi, 
dragul mamii. 

— Bine mamă zic eu, dacă crezi dumneata... 

Zis și făcut. La câte-va săptămâni îu nunta. Prezidentul naș. 
Şi a fost un chef şi o veselie știi, ca la nunțile mari boierești 
din vremurile vechi. Căci așa era voia mamii, să fie nunta după 
toate uzurile și obiceiurile, pe cari le apucase din bătrâni. Așa 
sa făcut căsătoria mea cu Fifiţa, fosta mea nevastă. Şi trăiam 
zile bune și frumoase. Căci Fifiţa, Dumnezeu so ierte, era o 
femee și jumătate. Ce să-ți spun, băiete, o gospodină ca ea rar 
mai întâlneai în Ţara Românească. 

Când îți făcea ea un ghiveci, o musaca, o oală cu sarmale, 
sau o ciorbă de burtă îți lăsa gura apă. Dar ciulamaua Fifiţii? 
Asta era de neîntrecut! O duceam — vorba aia, — ca *n sânul 
lui Avram. 

Trece o lună, trece un an, doi, nu mai știm câţi or fi trecut. 
Intr'o zi cine moare? Nașul, prezidentul. Dumnezeu să-l ierte, 
că bun om mai era. Şi ţinea la noi lucru mare. L-am îngropat 
cu cinste și mama mult l-a mai jelit. N'apucasem să ni se usuce 
bine lacrimile pentru pierderea nașului, când într'o bună zi 
primesc porunca să plec numai decât la București. Fram chemat 
la Vodă. 

Ce-o mai fi asta, sfinte Dumnezeule? — ne întrebam cu 
Fifiţa. Poate oi îi greșit ceva la slujbă... te pomenești că mă 


dă afară... Mai ales acum, că murise și nașul. 


* 
%* * 


Cu inima cât un purice plec eu la Bucureşti. Așa ceva 
pe atunci era mai greu, decât poftim la masă. Mergeam cu di- 
ligența cu şase cai, că trenuri nu se pomeneau. Drumurile erau 
rele și neumblate, adeseori împreunate cu primejdii de tot felul. 
Câmpurile, un pustiu întins și fără margini, hanurile rare de tot. 
Sătișoarele aproape că nu se zăreau. Erau pitite prin tufișuri, la 
poalele pădurilor, sau tupilate sub glia pământului, de teama 
zapciilor și a birurilor. De multe ori poștalionul era prădat la 
drumul mare. Surugiii erau înţeleși, când duceau negustori streini 
cu bani mulți la chimir, să oprească diligența tocmai la răs- 
crucea, unde așteptau hoţii de tovarăși... 

Cu frica 'n sân, — că Doamne fereşte de ceasul rău — 
dar cu gândul la Maica Domnului mă urcai — cum spuneam — 
în poștalion. Era seară când am întrat în București. Trag la han 

la Gabroveni și m'aşez numai decât în pat, după ce mă închin, 
ca de obicei, şi fac câte-va cruci pe pernă, ca să-mi ajute 
Dumnezeu la ziua de mâine. 

A doua zi mă scol dis-de-dimineață, îmi fac rugăciunile 
și... aţă la palat. Intru mai întâi într'un salon luxos, căptușit 
cu pliiș roșu de jur împrejur. Şi aştept, aştept. Ce să-ți spun? 
Imi tremurau picioarele, ca niște piftii. La un moment dat se 
deschide ușa și sunt condus la Vodă. Parcă-l văd și acum 
în fața mea. 


Era întro haină de mătase verde, cu fireturi multe și 
scumpe, numai fir de aur. La brâu un hanger cu prăsele de sidef. 

Fac metanie, până la pământ și m'apropiu. 

— Dumniata ești Costache Florescu? 

— Eu sunt, Măria Ta, răspund eu cun nod în gât. 

— Te cunosc de pe condei. De mâine încolo ești prezident 
de Tribunal la Câmpulung... 

Când am auzit mi-a stat graiul de bucurie. Nici nu ştiu 
cum m'am închinat și cum am ieşit, că numai nemeream nici 
ușa. Când am ajuns pe podul Mogoșoaii mi se părea, că toată 
lumea de pe stradă mă privește și mă admiră. 

Sosesc acasă. La scară mă 'ntâmpină mama și Fifița, care 
sărindu-mi de gât, îmi zise: 

— Costache, sunt prezidentă ! 

Adică ele ştiau totul, pentru că patalamaua sosise înaintea 
mea. Eu mai zăbovisem niţel în capitală. 

Acum așterne-te Costache la treabă. Aveam de lucru, nu 
glumă. Curgeau procesele și 'mpricinaţii cu duiumul. De hotărnicii, 
de moșteniri, despărțenii, călcări de casă, împărțiri de pământ 
și câte și mai câte încurcături de tot felul. i 

Veneau împricinaţii ca la târg. Dar eu le descurcam repede 
pe toate. Fără multă vorbă și ciorovoială. Pentru că, să vezi, eu 
îmi aveam „tabietu“ meu. Scurt: 

—  Ăsta-i pământul tău, ăsta-i pământul lui. Hai, că- 
rați-vă acasă! 


Şin scurt timp făcusem o pace și o rânduială, cum nu s'a 
mai pomenit în Ţara Românească. 


% 
* % 

Trece azi, trece mâine, trece un an, trec doi, cât o îi trecut 
nu știu că e cam multişor deatunci. 

Intr'o bună zi mă pomenesc iarăși cu ordin dela București, 
să mă prezint la palat. larăşi intru la grijă și la spaimă, dar 
mai ales mama și Fifiţa, Dumnezeu să le ierte. Acum nu mai 
poate să fie bine, ziceau ele. In fine, cu inima înghețată plec 
tot așa, cu diligența poștei, lăsând pe mama și pe nevastă-mea 
cu ochii 'n lacrimi. Sosesc a doua zi seara la București și trag 
tot acolo, la han la Gabroveni. 

Mă culc numai decât, firește, după ce mai întâi mă închin 
lui Dumnezeu, cu gândul la ziua de mâine. Dimineaţa următoare 
eram în fața lui Vodă. Fac mătania şi m'apropiu. 

— Bine ai venit, coane Costache, — zice Vodă, apropi- 
indu-se cătră mine. Ţi-a mers vestea în toată țara. Ai și condei 
şi minte 'n cap. De mâine 'ncolo ești prezident de tribunal la 
Pitești. Să-mi faci rânduială bună și acolol.. 

— La ordin, Măria Ta, — răspund eu, deastădată cu mai 
mult curaj. Mă 'nchin și plec. Eram avansat la un tribunal mai 
mare. Auzisem eu, că la Pitești sunt multe *'ncurcături. Astea 
numai Costache Florescu le poate descurca — și-o fi zis Vodă, 
bagseamă. Era o cinste mare. 

Mama și Fifiţa să moară de fericire, când au aflat. In sfârșit 
fă pregătirile pentru mutat. adu oameni, încarcă mobila în patru 
care cu boi, așează-le pe mama și pe Fifița deasupra mobilei 
și... hai la Pitești. 

Să fi văzut dumniata acum procese și 'mpricinaţi! Câmpu- 
lungu fusese floare la ureche. Dar, cum spusei, eu le dădeam 
gata la iuțeală, pentrucă 'mi aveam „tabietu“ meu. Scurt: 

—  Ăsta-i pământul tău, ăsta-i pământul lui. Hai că- 
rați-vă acasă! 

Şin scurtă vreme am făcut și aici o pace și o rânduială, 
cum nu sa mai pomenit în Ţara Românească. 


+ 
* * 


Trece un an, trec doi, câți o îi trecut. Dela un timp ce să 
vezi dumniata? Bag de seamă, că 'mpricinaţii nu se mai pre- 
zentau singuri la desbateri, ci cu câte un avocat și cu martori. 
Şi în loc să desbat cu 'mpricinaţii, trebuia să desbat cu avocații, 

căci ei vorbeau. Ziceau, că fac pe apărătorii. Altădată făceau pe 
acuzatorii, după cum le venea lor la socoteală. Azi un avocat 
mâine altul. Azi un martor mâine altul, toți povestind fel de fel! 
de întâmplări mincinoase și născocite de ei. Ei comedia naibii 
— mă gândeam eu... 

Şi dă-i și dă-i din gură. Era o sporovoială cum n'am mai 
pomenit. Şi o suceau și o 'nvârteau ca niște moriști. Şi mă pisau 
întruna, ba cu codu lui Napolion, ba cu articolul cutare din cine 
știe ce carte franțuzească, ba cu legea cutare din Belgia și câte 
alte bazaconii, de care nu mai auzisem. Eu mă ţineam de „ta- 
bietu“ meu cum îţi spun. Nu-mi băteam capul nici cu Pravila, 
nici cu legile lui Caragea. Așa și tot așa. In fine bag eu de seamă, 
că asta tot așa are să meargă. 

— Ehei — îmi zic — s'au schimbat vremurile, Costache ! 
Sa isprăvit cu tabietul meu... 

Şi într'o bună zi, când sosesc acasă, zic către nevastă-mea: 

— Ştii ce am socotit eu, Fifițo dragă? Patalama n sus, 
patalama ?n jos: hai la pensie! 

Şi am ieșit la pensie. Nu peste mult mi-a murit și Fifiţa, 
Dumnezeu s'o ierte. 

Şi acum, iată-mă aici la „ElGpatak“... 

* i * 

Când a terminat conu Costache s'a oprit o clipă în loc și 
m'a privit drept în ochi. In privirile lui juca o rază de mândrie 
boierească, învăluită întro ceață de melancolie uşoară. Apoi ple- 
oapele i s'au închis, ca un oblon voalat, ce acoperă o imagină 
scumpă. Apoi, strângându-mi mâna: 

—-— La revedere, tinere. Acum știi cu cine ai făcut cuno- 
ștință. Plec să-mi iau cafeaua. 

Şi porni. Buzele lui pare că fredonau încetișor: „Când eram 
şi eu odată“. 

Sunt mulți ani deatunci. Conu Costache so fi mutat și 
dânsul alături de cele două ființe, cari au avut un rol atât de 
hotărîtor în cariera lui pământească : acolo sus, în lumea păcii 
senine și nesfârşite, unde nu sunt nici procese, nici avocați. 
Ajuns în faţa dreptului judecător, va îi așteptat de sigur, ca 
Domnul Sfânt să-l recunoască numai decât „după condei“, în- 
tocmai ca Vodă; Şi dacă va îi greșit ceva, — deși el ar fi jurat 

i 


' 

că a dat în totdeauna cele mai drepte sentințe —:să-l judece 
scurt, după „tabietu“ Lui, care desigur va fi existând şi acolo'n 
împărăția cerului, unde Dumnezeu, încunjurat de arhanghelii 
dreptăţii, stă ca un Vodă luminat peste toți și peste toate... 
Astăzi, când rătăcind pe potecile trecutului, amintirea mea 
sa oprit o clipă la imaginea conului Costache Florescu, așa cum 
l-am cunoscut la băi, îmi pare, că m'adulmecă mirosul unui 
parfum din alte vremi. Și fără să vreau, îmi vin în minte cuvin- 
tele nu știu cărui scriitor rus, care zice: „Inainte de a dispare 
din lume, anumite tipuri de oameni parecă ne roagă: descrieţi-ne, 
zugrăviți-ne, ca să nu fim uitaţi cu totul de generaţiile viitoare! 

Răstoind ziarele şi revistele noastre 
Cum se sărăceşte limba 


Noutatea întotdeauna și-a avut farmecul său, în toate dome- 
niile preocupărilor sufletului omenesc. 

De aci predilecția, uneori chiar goana după inedit. 

Conservativ, refractar la inovaţii a rămas doar țăranul, — 
cel dela coarnele plugului. 

Tendinţei acesteia de continuă primenire e numai firesc lucru 
deci, dacă nu-i scapă nici limba, — veşmântul sufletului. 

Intocmai ca o croială nouă de haină şi o expresie nouă, în- 
trebuințată la loc potrivit de un scriitor îndemănatic, câștigă ade- 
renți, face școală, creiază modă. 

Am mai vorbit de acest fenomen, cu altă ocaziune, în „Al- 
manahul Presei Române“ pe 1926 şi în „Societatea de Mâine“ 
Nr. 1—2, 1926. 

De astă dată vreau să completez cele spuse atunci cu nouă 
exemple, arătând, în acelaş timp, cum unele din aceste expresii 
tind să se generalizeze şi să elimine din uz expresii vechi, în- 
deobşte cunoscute şi întrebuințate. 

Şi dacă această substituire ar fi spre folosul, spre îmbogățirea 
limbii, — n'ar fi nimic de obiectat. 

Generalizarea unor expresii nouă, fiind însă, nu arareori, numai 
rezultatul unei simple maimuţerii din partea unor inşi care n'au 
nici un scrupul pentru ce e admisibil sau inadmisibil, nici un 
respect pentru moşteniri seculare — patrimoniu concrescut cu su- 
fletul Românului de pretutindeni — ea, adeseori, contribuie la 
sărăcirea, nu la înavuţirea limbii. 

Fenomenul e vechiu şi a fost subliniat de mult de filologi. 

Atâtea cuvinte, părți întregitoare ale sufletului românesc — 
doar cu ele ne-am pomenit, am copilărit şi trăit — sunt trecute 
de întrecuți la garderoba vechiturilor, destinate moliilor. 

Şi aceasta, deatâtea ori, din simplul motiv că nu sunt con- 
fecţionate la Paris. 

Căci, pe filfizonul îmbrăcat odată în capitala Franţei, nu-l mai 
mulţumeşte nici stofa nici croiala de acasă, — deşi nici stofa în- 
trebuințată nu e superioară nici croiala mai bună decât cea din 

Țară. Ba, cum se întâmplă uneori, ea mai mult desbracă decât 
îmbracă. 
lată, de-o pildă, vorba integral care, asemenea pădurii de brad 
ce distruge orice vegetaţie, tinde să desființeze vechile noastre 
cuvinte întreg, deplin, desăvârșit. 
Ca să nu se pară că exemplele pe care le dau sunt inventate 
de mine, citez. 
In aceeași pagină 
proletariat integra! (Cv. 15-IV, 1929 p. 1 c. 3*) 
naționalism integral (Cv. 15-1V, 1929 p. 1. c. 4) 
izolare integrală (Cv. 15-IV, 1929 p. 1 c. 7). Apoi: 
ediții integrale (Cv. 15-IV, 1929 p. 2 c. 6) 
patriot integral (Cr. 19-1, 1929 p. 3 foil. c. 1) 
i (Cv. 7-V 1929 p. 1 c. 3) 
demagogisrm integral (Viitorul 29%XII 1928 p. 1 c. 2, ua a ÎN 
românism integral (Viitorul 27-11 1929 p. 1 c. 2) 
„ (Cr.20-X 198 p.1c.5) 
democrație integrală (Cr. 20-XI 1928 p. 1 c. 1) 
liberalism integral (Cv. 2-11 1929 p. 1 c. 3) 
traducerea Bibliei integrale (Cv. 8-V 1929 p. 1 c. 6) 
îiu integral al românismului (Ordinea 26-VI 1929 p. 1 c. 7) 
compromisuri policianiste infegrale (Epoca 16-VIl p. 1 c. 1) 
unirea integrală a neamului (Cv. 22-V 1929 p. 6 c. 2) 
activism integral (Rev. gen. a Inv. Dec. 1928 p. 605) 
activitate infegrală (Dreptatea 27-VI 1929 p. 1) 
răspundere integrală (Cr. 12-X1 1928 p. 4 c. 7) 
independență integrală (Cv. 26-l 1929 p. 3 c. 3) 
“i (Cv. 30-XI1 1928 p. 1 c. 3) 
restituiuni integrale (Cv. 30-1 1929 p. 5 c. 7) 
text integral (Cv. 4-Il 1929 p. 1 c.6 jos) 
N „ (Cv. 24-11 1929 p.6 c.2) 
onestitate integrală (Cv. 29-1V 1929 p. 1 c. 1) 
problemă integral înfăţişată (Cv. 19-1l 1929 p. 2 c. 5) 
problema integrală a salarizării (Cv. 11-1V 1929 p. 1 c. 2) 
rezolvirea integrală a problemei (Cr. 9-1 1929 p. 2 c. 4 
dezarmare integrală (Cr. 14-11 1929 p. 6 c. 7) 
vină integrală (Cr. 16-1X 1928 p. 3 foil. c. 3) 
să plătească integral (pământul) (Cr. 20-1 1929 p. 6 c. 4) 
» (Cv. 29-1 1929 p. 4 c. 5) 
cultură integrală (Cr. 13-VII 1929 p. 5 c.7) 
tipărirea integrală a ineditelor lui Barac (Rev. Ist. nr. 7-9 1928 p. 336) 
încredere integrală (Cv. Pop. nr. 47 1928 p. 2 c. 1) 


*) Cv. Cuvântul, Cr. Curentul, p. pagină, c. coloana. 

a satisface integral pretenţiile cuiva (Cr. 21-1 1929 p. 8 c. 4) 

împlinirea integrală a revendicărilor minoritare (tot acolo) 

opera integrală a lui Eminescu (Cv. 3-Ill 1929 p. 2 c. 1) 

acoperire integrală în dolari (Cv. 21-11 1929 p. 6 c. 2) 

succese pe care le merită integral Mircea Eliad (tot acolo p. 2 c. 7) 

realizarea integrală a idealului naţional (Dreptatea 6-V 1929 p. 3 
c. 3 sus) 

satisfacție integrală SR 

Reparaţie norii integrală ) Biruirița 47 VI 1929 e 1. 6-45 

autorul Medelenilor nu ţine integra! de estetica simbolismului (Cv. 
1-IV 1929 p. 2 c. 4) 

cea mai integrală antologie a poemei poporane (Cv. 23-11 1929 p. 2 c. 5) 

incredințarea integrală (a Memoriilor regelui Carol) unei publicități 
intră de acum în domeniul posibilității (tot acolo p. 6 c. 2) 

Banatul românesc integral (Ordinea 6-III 1929 p. 4 c. 4) 

reînnoire integrală (Ordinea 6-IlI 1929 p. 2 c. 2 foii.) 

sancțiuni integral aplicate (Cv. 6-Ill 1929 p. 1 c. 2) 

reprezentantul guasi-integral al naţiunii (Cr. 7-XII 1928 p. 8 c. 5 sus) 

Pedagogia ca ştiinţă e azi integral. obsedată de copilul democratic 
(Gândirea nr. 4, 1929 p. 117). 

Cuvântul îşi are fireşte și la noi familia sa, cum şi-o are şi 
în franțuzeşte: a integra, integrant, integralitate, a reintegra, integra- 
țiune şi cum şi-o are şi vechiul nostru întreg, întregime, întregitor, 
întregesc, reîntregesc, 

Exemplele şi pentru aceste derivate sunt destul de frecvente. 
Inlocuiţi acum, vă rog, pe integral, în exemplele citate, cu vechile 
noastre expresii şi constatați: în câte cazuri ar suferi înțelesul prin 
această înlocuire? Vedeţi, apoi, nu e cazul să vă puneţi întrebarea: 
Nu e păcat să ne sărăcim limba de aceste expresii, concrescute 
cu sufletul Românului, de dragul unei expresii luate din franțuzeşte? 


Sunt desigur cazuri când acest neologism e necesar, indi- 
spensabil, chiar exprimând nuanțe de înțeles care nu se pot reda 
nici prin întreg nici prin deplin, nici prin desăvârșit, nici prin neo- 
Jlogismul complet. | 

Aşa, bună-oară, vom păstra calculul integral, pânea integrală 
etc., fiindcă una e: o pâne întreagă şi alta: pâne integrală. 

Cei care-l întrebuințează în locul expresiilor: în întregime, 
pe deplin, mai au scuza scurțimii (d. ex. a satisface integral pre- 
tenţiile cuiva), deși nici în cazul acesta n'avem nevoie de el. De 
ce n'am zice a satisface toate pretenţiile cuiva? 

Ce nuanţă de deosebire e însă între: 
izolare integrală şi: izolare deplină (desăvârșită) ; 


democraţie , şi: democrație - 
încredere şi: încredere deplină , 
Banatul integral şi: Banatul întreg 

textul > şi: textul înfreg ş. a. m. d. 


Dacă a păstra pe integral îu cazul dintâiu însemnează a ne 
îmbogăţi limba, a-l păstra în cazul din urmă însemnează a ne-o 
uniformiza, monotoniza, a ne-o sărăci. 

Continuând pe calea aceasta, încurajind această tendinţă, nu 
va trece mult pânăce vom auzi vorbindu-se și vom vedea scriin- 
du-se şi: om integral, familie integrală, sat integral, ţară integrală, 
lume integrălă. 

O ţară integrală s'a cutremurat la vestea morţii lui. O lume 
intregrală s'a crucit văzându-l. 

Și de ce nu, dacă se admite: O ţară s'a cutremurat integral... 
O lume s'a crucit integral... (Vezi analogii în exemplele citate!) 

Ba, în felul acesta, vom ajunge să nu mai supere urechea 
nimănuia când vr'un declamator va spune: 

Mila infegrală-ţi cer. In loc de: „Intreagă mila ta o cer“ („EI 
Zorab“) Sau: Integralu-Aliotman să se 'mpiedece de-un ciot?... 
In loc de: „Şi întreg Aliotmanul să se 'mpiedece de-un ciot?“ 
(Satira III de Eminescu) Sau:... fulger lung încremenit 

Mărgineşte munţii negri *n elite integral. In loc de: „în 
întregul asfinţit“ (tot acolo). 

Vom ajunge, vorba Românului, de pomină, — pentru viaţa 
integrală. 

Ax. Banciu. 

Rând pe rând revin cu toții... 


După un popas de şapte ani într'o criptă străină, osămintele 
lui Andreiu Bârseanu au fost aduse la Braşov şi la 27 Octomvrie 
a. c,, în prezența autorităților, a şcoalelor şi al unui numeros public, 
au fost reînhumate în cimitirul de lângă capela ortodoxă din Groaveri. 

Doamna Bârseanu, văduva fostului preşedinte al „Asociaţiunii 
pentru literatura română şi cultura poporului român“, și-a dat seama 
că osămintele soțului D-sale nu-și pot găsi odihna decât în pământul 
orașului în care a trăit peste patru decenii, al orașului de care-i 
erau legate cele mai dragi amintiri: ca elev, ca profesor, ca preșe- 
dinte al secţiei Braşov a Astrei etc. 

Locul de vecinică odihnă a lui Andreiu Bârseanu nu putea fi 
decât aci, în vecinătatea lui Virgil Oniţiu, Î. Lapedatu, Mișu Pop 


şi ceilalți colegi sau profesori ai săi, — în apropierea instituţiilor 
pentru a căror prosperitate a muncit, la a căror temelie a îngropat 
o bună parte a sufletului său, — în apropierea şcoalelor pe care 


le-a servit cu atât devotament și al căror istoric ni l-a lăsat moște- 
nire, ca pagini de mândrie și de încurajator stimulent spre fapte 
care, la rândul lor, să rodească alte fapte, menite să supravețuească 
celor care le-au săvârșit. 

Lăcașul său de veci nu putea fi decât aci, la poalele Tâmpei, 
pe sub care de-alâtea ori a visat singuratic sau, în tovărăşia nedes- 
părțiților prieteni Dionisie Făgărășianu și LI. C. Panţu, a căutat în- 
viorare, după istovitoarea muncă de apostolat dăscălesc. 

Aci, alături de „al semnelor vremii profet“, se cuvine să-și 
doarmă somnul din urmă şi autorul lui „Pe-al nostru steag e scris 
unire“. 

Aci, ca, la 15 Maiu ale fiecărui an, când elevii liceului „A. 
Șaguna“ vor svârii spre tării, cu elanul primei tinereți, accentele ener- 
gice ale „hRăsunetului“ lui Andreiu Mureşianu, să-și poată uni și el 
avântul ritmat al tinereţelor sale cu cel al bardului dela 1848, iar 
asistența, mişcată de fiorii evocării vremurilor de uitată restriște, să 
poată desluși sbătându-se deasupra capetelor şi steagul cu deviza 
„unire“ al noului locatar subterestru. 

Ce bucurie va încălzi inima lui A. B. când îi va fi dat în 
astfel de prilejuri să vadă din nou în jurul său tineretul şcolar și 

să audă de aci din poarta Șcheilor, intensificat şi prelungit de coa- 
stele dealurilor împrejmuitoare, înfrățindu-se cu elanul din preajma 
lăcaşului său de teci, și ecoul accentelor metalice ale sentinelei din 
partea opusă a orașului, din poarta Braşovului vechiu, ale fostului 
său elev Și O. losif/ 
Ce cimitire bogate are Braşovul! 
Ax. B. 


Dări de seamă 


George Moroianu: „Luptele de emancipare ale Românilor 
din Ardeal, în lumină europeană“ (Extras din „Transilvania, Ba- 
natul, Crișana, Maramureșul“, 1918-1928, vol. III). Atelierele grafice 
„Cultura Naţională“ București 1929. Pg. 92, format mare, prețul 
150 Lei. 

Lucrarea d-lui G. Moroianu, în execuţia tehnică ireproşabilă 
a „Culturii Naţionale“, caută mai ales să evidențieze — cum ne-o 
spune însuși la pg. 6, — „cum a privit şi judecat streinătatea, 
Europa apuseană mai liberală chiar de pe atunci, și din timpul 
revoluţiei lui Horia, suferințele fără seamăn ale neamului nostru 
din Transilvania și Ungaria, impuse de o aspră stăpânire mile- 
hară streină, cari au fost instrumentele opresiunii acestor stăpâniri 
streine, şi ce sforțări uriașe a făcut nația noastră în decursul 
vremii, spre a înfrânge forțele dușmănoase văzute şi nevăzute, cari 
voiau să o nimicească, şi spre a ajunge în fine, cu ajutorul pro- 
videnţei divine și cu jertfele mari şi eroice ale celor mai buni ai 
noștri, la libertatea şi la unitatea naţională de astăzi!“ 

Partea meritorie a lucrării d-lui Moroianu o formează însă, 
în deosebi, amănuntele puțin cunoscute — unele necunoscute — 
despre acțiunea şi propaganda vie dusă în streinătate prin con- 
grese, broşuri, articole de ziar, corespondenţă particulară, în inte- 
resul cauzei noastre naţionale, de atâţi bărbaţi de seamă, streini 
şi români. 

Din această parte a lucrării cunoaştem și frumoasa contri- 
buție a autorului în această acțiune de informare a streinătăţii ca 
şi în combaterea propagandei și respingerea atacurilor adversarilor. 

Interesul cald şi simpatiile multe de care s'a bucurat neamul 
nostru în Occident în cursul luptelor pe care a fost nevoit să le 
dea pentru asigurarea individualității sale naţionale, se desprind 
clar din lucrarea d-lui Moroianu — bogată în prețioase extrase 
din reviste și ziare streine — lăsându-ți în suflet mângăierea — 
pentru trecut ca şi pentru viitor — că: atâta vreme cât lupţi pentru 
o cauză dreaptă, poţi conta şi pe alt sprijin în afară de forţele tale. 

Lucrarea d-lui G. Moroianu merită să fie citită și răspândită. 

$. 1, 


Noi şi Fonii englezi 


O problemă mare într'o coaje de nucă de Dr. |. Ol. Ştefanovici-Svensk, 
idei dintr'o serie de conferințe ţinute la Universitatea de Vară din Vălenii de 
Munte. (Extras din rev. „Societatea de Mâine“). Cluj, 1929, 

Autorul acestei broşurele de 15 pag., d. Ștefanovici, care a făcut studii 
speciale de fonetică la University College (London), ne arată marea impor- 
tanță a „educaţiei urechii“ („ear-training“), a „ascuţirii metodice a auzului“ 
pentru a putea exprima gama extrem de fină a sunetelor englezești. lar unicul 
mijloc care duce spre idealul nostru, atât pe Neenglez cât şi pe Jankee-ul sau 
pe Englezul ce vrea să-și cultive literar pronunțarea — și în Anglia un gent- 
leman san o lady se cunoaşte nu numai după maniere ci şi după pronunțare — 
e transcrierea fonetică, aplicată cu vădite rezultate în școalele Apusului. 

„Deprinderea limbei engleze pe orice alt temei decât cel fonetic e o 
primejdioasă irosire de trudă, bani și timp“ pentru cel care urmăreşte „pri- 
ceperea şi vorbirea limbei vii“. Căci dacă „în italiană, germană, poloneză 
scrisul te ajută să şi vorbeşti, ortografia istorică a limbei engleze — a cărei 
logică o pricepe numai filologul! — te rătăcește la fiecare pas, la fiecare 
silabă“. 

Deci, să căutăm „să gândim și să auzim fonetic, nu în litere, ci.în 


sunete vii!“ 
3% 


In broșura „Ortografii istorice, pseudo- şi quasi-fonetice“, (Cluj, Tip. 
„Editura de Ziare“ S$. A. 1929) tot d. Dr. 1. Ol. Ștefanovici. combate pe cei 
cari susțin că „limbile streine trebue să se înveţe dela început numai prin 
lectură“, demonstrând că aceasta nu e cu putință decât pentru unele din lim- 
bile streine, şi anume „pentru acelea a căror ortografie e quasi-fonetică“ — 
neexistând“ortografii strict fonetice sau strict istorice. 

Fixând apoi linia de fonicitate a celor mai de seamă limbi europene 
ce-au intrat până acum în cercul experienţii d-sale linguistice conchide că: 

„cu cât ortografia unei limbi se află mai aproape de capătul guasi-fonetic al 
liniei cu atât mai mult se poate spune că cineva îşi poate asimila /imba prin 
simpla lectură, presupunând firește că-i bine familiarizat cu fonii graiului re- 
spectiv. Şi întors: cu cât o limbă are o ortografie mai istorică (capătul opus 
al liniei), cu atât mai mare e nevoia de ajutorul transcrierii fonetice, pentru 
a ne-o însuşi cât mai aproape de ființa ei aievea“. 

„Neexistând însă ortografii pur fonetice, transcrierea e indispensabilă 
și pentru limbi dela capătul quasi-fonetic al liniei de fonicitate, când urmărim 
preciziunea demnă de numele de știință, căci și „transcrierea fonetcă nu-i 
muci mai mult, nici mai puțin decât cel ma: rațional fel de a scrie, deci de a 
pune un grai „pe note“. 


Așa dar nici ea nu dispensează de viva vox. sii 


E 
La Londra a apărut de curând un volum de traduceri în englezeşte din 
poeziile lui Eminescu, datorit d-lui Dr. I. Ol. Ştefanovici-Svensk în colaborare 
cu Miss Sylvia Pankhurst. 
Tot din pana d-sale va apărea în luna aceasta, la „Cartea Româ- 
nească“, volumul de schiţe și essayuri: „Chipuri și suflete engleze“. 


o 
% 

Cronică 
Mercure de France — Oct. 1929. 


„Ducele“ — creatorul Italiei fasciste, continuă să preocupe 
lumea cercetătorilor istorici şi sociologi, cu truda de a-l fixa într'o 
lumină adevărată, unde să se poată preciza toate influenţele şi toate 
ideile din cari s'a fermentat şi s'a cristalizat impunătoarea lui per- 
sonalitate. Astfel Raoul de Nolva caută să stabilească iniluința lui 
Nietzsche asupra Ducelui, despre care odinioară, sora celui dintâi 
declarase, că Mussolini este supra-omul prevestit de fratele ei. 
Cercetând de aproape ideologia socială a lui Mussolini — e uşor 
de stabilit că el răstoarnă raporturile, admise până aici, dintre in- 
divid şi Stat. Ideea de libertate, sufragiul universal sunt îndepărtate. Cel 
tare ocupă locul care-i convine, prin auto-elecțiune, iar sub el, în 
organismul social, fondat pe o supunere oarbă şi disciplină mili- 
tară — se înşirue cei mai puțin tari. Peste societatea aceasta, cu 
o morală de un pronunţat caracter utilitar, veghiază, cu o autori- 
tate indiscutabilă, cel tare, omul generos înzestrat şi anume indicat 
de natură pentru a guverna. Doctrina această musoliniană, deu n aspru 
individualism, a fost de atâtea ori etalată de „Duce“. Comparată 
cu morala lui Nietzsche, ele, de atâtea ori, se confundă, nefiind 
aceasta, cea fascistă a lui Mussolini, de cât o parafrazare a ideilor 
lui Nietzsche. Liberalismului, Mussolini — ca și maestrul său — îi 
opune hegemonia forței — pacifismului îi opune imperialismul. 
„Abia acum abordăm timpurile construcțiilor ciclopice“. sau „suntem 
în epoca clasică a răsboiului. Să trăim deci riscat“ — nu sunt 
altceva, de cât influenţe nietzscheene. „Cu riscul de supăra pe 
aceia, pentru cari naționalismul integral este o erupție din profun- 
ziunile solului şi ale tradițiilor — zice Raoul de Nolva — rămâne 
stabilit că o mare parte din ideile lui Mussolini aparţin lui Nietzsche. 

O oare care influință asupra Ducelui a avut şi Sorel, care în 
cartea lui „Reflexions sur la violence“ condamnă democraţia care 
şi-a fixat ca scop să fixeze unitatea morală, adică disciplina auto- 
matică a producătorilor. Revoluţia socială socialistă va creia o ui- 
mitoare « servitudine — zice Sorel, care divinizează, în schimb, 
Statul. Ori, pentru fascism, Statul trebue adorat în genunchi. 

Dintre cei doi inspiratori ai lui Mussolini, Nietzsche are, in- 
contestabil, prioritatea, de a-l revindeca, pe acesta, ca „discipol“. 


e. h. 


„Arhiva“... din laşi în numereles ale din Ianuarie şi Aprilie 
— pe lângă contribuţii filologice şi istorice — ne aduce şi o foarte 
interesantă comunicare a D-lui dr. Petre Caraman despre: Motive 
românești în literatura semipopulară cehă (Teatrul de marionete : 
„Horia şi Cloşca“). Părintele teatrului de păpuși al cehilor, Matej 
Kopecky, născut la 28 Mai 1762, fusese un om umblat prin multe 
țări şi avea un mare talent pentru adaptări și localizări de piese, 
mai pe urmă compunea chiar şi piese originale, pe cari le-a ştiut 
populariza în timpul celor 30 de ani de rătăciri pe căile Bohemiei. 
In lumea aceasta de spectatori entuziaşti şi de bieţi actori, eroici prin 
sărăcia pe cari o suportau o viaţă, în slujba idealului de artă — 
în atmosfera îmbibată de romantism dintre culisele acestei literaturi 
dramatice, naivă şi plină de fantastic, este oare cum firesc să fi 
avut o repercusiune, întrun fel oare care, sângeroasa dramă a 
celor doi conducători de vijelioasă luptă pentru dramu! de libertate 
care se refuza şi cari au fost Horia şi Cloşca. Așezaţi în jurul 
lădiței minunate, țărani şi târgoveţi, împestrițaţi, poate, şi cu câte 
vre-un aristocrat rătăcit — vor fi ascultat, uimiţi, această răbuf- 
neală, diiormată, ce-i drept, de pretenţiiie romantismului — ale 
dramei îndepărtate, ţâşnită din prea multă suferință pe plaiurile 
Ardealului de atunci. Personagiile reale și profilul lor moral — 
se pierd în această copilăroasă realizare dramatică, în tumultul de 
cavaleri, conți și haiduci groaznici. Horia şi Cloşca, supușii prin- 
țului sârbesc al Sibiiului, sunt prezentaţi ca niște răsbunători hai- 
duci ai codrului, cari în fruntea pumnului lor de tovarăşi, ostra- 
cizaţi ai societății, devastează, pentru ca la urmă, în actul al cin- 
cilea al piesei, să se căiască amar de faptele lor şi să primească 
pedeapsa cu o oarecare bucurie, ca un fel de ispășire a păcatelor 
lor grele. 

Asemănător acestui teatru de păpuși, foarte răspândit şi la 
Germani — era și la Români obiceiul, ca — în cursul carnava- 
lului sau la Crăciun şi Bobotează, trupe de actori flăcăi, „Jienii“ 
cum îi numeşte poporul, să cutreere satele unei regiuni întregi, 
reprezentând acest teatru romantic popular, cu acțiune improvizată, 

de obicei, în jurul vre-unui haiduc care a dobândit faimă mai 
mare. Nici aceste piese — izvorite din farmecul unui Jianu, nici 
teatrul religios al Vicleimului sau lrozilor — nu şi-au găsit încă 
cercetătorul lor atent la noi, cum au făcut, de exemplu, vecinii 
noştri Cehi, cari și-au dat, se pare, seama, de importanţa ce o 
prezintă aceste creații populare, pe cari timpul, fără intervenţia 
scrutătorului chemat, le nimiceşte iremediabil. 
e. h. 


La Nouvelle Revue Franţaise dela 1 Octomvrie cor. publică, 
sub semnătura lui Panait Istrati un fulminant articol, care con- 
stitue, în adevăr „la monstrueuse revelation“. „L/affaire Ronssakov“ 
— nenorocirile unui biet chiriaş, amenințat să se trezească, din 
grația U. R. S. S.-ului, într'o bună dimineață aruncat în stradă — 
nu interesează în sine, căci, orice s'ar zice, odisseia unui biet 
evreu revoluţionar, nu s'ar putea impune în atenția opiniei euro- 
pene. Incidentul însă, așa de patetic şi viu descris, desvălue stări 
generale, sisteme, mentalități şi concepții sociale nebănuite şi de nimeni 
aşa de viguros şi implacabil stigmatizate, cum o face P. Î., căruia 
nimeni nu-i va contesta „competința“ în această materie „bolşevistă“. 
Aflăm, de pildă, că „ce comble du banditism et de la terreur, a 
trouve sa pariaite expression dans lUnion des r&publiques sovi6- 
tiques socialistes“ — o caracterizare prea elocventă ca să mai fie 
comentată. Ce sunt sindicatele roşii şi care este rostul ființării 
lor într'o ţară, unde patronatul nu mai este decât o suvenire înde- 
părtată ? lată răspunsul — venit dela aceeaşi competință: sindica- 
tele roşii fabrică legile în usină, atelier, magasine, birouri, locuinţe 
— pretutindeni. Dacă cineva este expulsat din aceste sindicate, rămâne 
muritor de foame, căci nicăieri nu i se va mai oferi lucru. Bieţi 
„roussakovi“ ai Rusiei de azi, numărul vostru este imens, trăiţi cu 
miile sub dulcea stăpânire a proletariatului, care vă aruncă în 
prinsoare sau vă exilează în Siberia, dupăce s'a servit de voi. O 
spunem aceasta nu noi ci acelaş Istrati, care mărturiseşte că atâta 
teroare, o aşa pălmuire a umanităţii, o aşa politică a pumnului în 
gură nu există în nici-o ţară, nici chiar la... Mussolini. Cuvântul 
de ordime s'a dat şi nimeni nu îndrăznește să i-se împotrivească: 
„Nous devons avoir tonjours raison, nous sommes infaillibles“. Nu 
e mirare această lipsă de reacțiune — căci conducerea sovietică e 

secondată, în opera de „fericire“ de o castă „isnorante, perverse, 
vulgaire“ şi de sindicate conduse de tot ceiace a putut produce 
„de plus porc et de plus sauvagement stupide“ dictatura proletaria- 
tului. Prin urmare corupție fără păreche, atât în susul cât şi în 
josul societăţii „egalitare“ bolșeviste. 

Este bine să se reţină aceste mărturisiri şi nu trebue să 
uităm nici numele declarantului, care nu odată ne-a judecat și pe 
noi — şi cu câtă severitate, dacă nu şi cu reacredință! — din 
înălțimea parapetului social bolșevist. 

e. h. 

BIBLIOGRAFIE 


Reviste primite la redacţie: 


Ritmuri An. [. Nr. i şi 2 (Sept.-Oct.) 
1929. Directori: /on Focşeneanu şi loan 
Al. Bran-Lemeny. 

Apariţia unei noi publicațiuni literare 
la Braşov, ne bucură. Celor ce se gă- 
sesc de-abia la începutul drumului 
greu, le dorim să poată duce la bun 
sfârșit programul anunţat. O revistă, 
ori din ce latură am privi-o, însem- 
nează un dor înspre mai bine. E, însă, 
așa de trist, când entuziasmul înaripat 
al iniţiatorilor se izbeşte — frângându-și 
aripele — de zidul indiferenței publi- 
cului cetitor (ori necetitor ?). Se cunosc, 
doar, atâtea cazuri. lată dece „Ritmu- 
rilor“ le dorim, înainte de toate, numă- 
rul de aGOnaţ, care să le garanteze 
existența. Ar fi păcat să se întâmple 
altfel şi noi, cei dintâiu, am regreta-o. 


Nr. 1 închinat memoriei poetului 
St, O, Iosif, cuprinde versuri şi proză 
semnate de: 1. Minulescu, Î. Al Bran- 


Lemeny, lon Foti, Maria Baiulescu, Emii 
Isac, G. Voevidca, G. Bacovia, Al. Că- 
linescu, P. Nedelcu, lon Focșeneanu, 
N. Niculescu-Cantonieru. Traduceri din 
Ch. Beaudelaire, Gustav Valke, Ady 
Endre, Zoşcenco. 


No. 2 e închinat memoriei lui Andrei 
Mureșianu şi cuprinde: Ion Focșe- 
neanu : Gânduri pe marginea comemo- 
rării lui Andrei Mureşianu. 7 A/. Bran- 
Lemeny : Poezia lui A. Mureşianu, Aurel 
A. Mureşiunu : Mureşianu intim. Apoi 
versuri semnate de: Al lacobescu, Șt. 
Stăncescu, Al. Călinescu, G. St. Cazacu, 
I. lordache, George Acsinteanu. Câteva 


- traduceri din Reiner Maria Rilke, Ch. 
Beaudelaire, lulius Megay şi Al. Cuprin. 


Revista apare în bune condiţii tehnice. 
* 


Codrul Cosminului. Buletinul „Insti- 
tutului de Istorie şi Limbă“. (Univer- 
sitatea din Cernăuţi). Anul IV şi V (1927 
—1928) Partea i şi II. (2 vol.) Lei 450 
(D4+250 (15. Director: Jon 1. Nistor. 

O serioasă publicaţie în genul „Da- 
coromaniei“ de sub conducerea D-lui 
prof. univ. Dr. Sextil Pușcariu. 


Partea 1. (654 pag.) cuprinde: Studii 
de A. Jeșann: Doctrina spiritistă a lui 
Hașdeu. Simeon Reli: Inceputurile ca- 
tolicismului austriac în Bucovina. Ni- 
colae Grămadă : Contribuţii la istoria 
cărții şi a scrisului în evul mediu (| 
cartea medievală, Il. Scrisul în evul 
mediu, III. Unele note din manuscrisele 
medievale. IV. Subscribţiile scribilor). 
Vasile Gherasim: Din problemele isto- 
riei filosofiei. Victor Morariu:  Ince- 
puturile nuvelei germane (Premisele 
istorice până în sec. al XVIII-lea, Îl. Teo- 
ria, III. nuvelele lui Goethe, IV. nuve- 
lele lui Tieck.) Claudiu Isopescu : Con- 
tribuţii la istoria calendarului. A 
Nistor : Grigore Ghica Vodă. Simeon 
Reli : Politica religioasă a Habsburgilor 
față de biserica ortodoxă-română în sec. 
al XIX-lea. 


Articole mărunte. 
Cronică. 


Partea 11. (339 pag.) e rezervată pro- 
blemelor de filologie: Leca Morariu: 
Morfologia verbului predicativ român. 
Vlad Bănăţeanul : L'emploi de la pre- 
position am dans la lanque des Mabino- 
gion. E. Herzog și V. Gherasim : Glo-. 
sarul dialectului mărginean (i—k). 

Articole mărunte, cronici, reviste. 


* 


Făt-Frumos. an. IV. Nr. 4 (lulie-Aug.) 
Suceava. Lei 35'— Cu articole semnate 
de: Leca Morariu : despre + Eusebie 
Mandicevschi, Drumuri cirebire. A/. 
Ieşan: Pe marginea unei disertaţii asu- 
pra concepției pesimiste la Eminescu. 


Victor Morariu : larăşi „O Mamă“... 
de Eminescu. A. Gerovei: Influenţa 
poeziei populare asupra lui Eminescu. 


Recenzii. Cronici. Bibliografie. 


Nr. 5. (Sept.-Oct.) 1929. Leca Mo- 
rariu : despre + Dr. Octavian Gheor- 
ghian. Drumuri cirebire. Prevtu carle a 
urectile lu un fecior popravit (în dia- 
lect istroromân). Dr. Sion: Eroii ne- 
știuți din războiul de întregire. George 
Voevidca : Supremul argument, satiră 
întrun act. 


Dări de seamă. 


* 

Buletinul Grădinii botanice și al 
muzeului botanic dela Universitatea 
din Cluj. Nr. 3-4. 1929 vol. IX. Cu urmă- 
torul sumar: E. Pop: Analize de polen 
în turba Carpaţilor orientali (Dorna- 
Luciana). E. Pop: Bibliografia botanică 
a Dobrogei (1878—1928). G. Bujorean: 
Cazuri de teratologie încă necunoscute. 
E. ]. Nydrâdy: Adnotaţiuni la Flora Ro- 
mâniei IV. 

La sfârșit câteva planșe artistic exe- 
cutate. 

* 


Cronica numismatică şi arheolo- 
gică. Director: C; Moisil. An. IX Nr. 89-91 
(lan. lunie). Dinu V. Rosetti: Din pre- 
istoria Bucureştilor. St. Capşa și Const. 
Moisil: Medalii istorice şi comemora- 
tive privitoare la România din timpul 
războiului mondial. 

Li 


Revista Geografică. Anul 1. Nr. 3-4, 
5, 6-7. Organ al Societății studenţilor 
în geografie „Soveja“ publică descrieri 
de excursii făcute de membrii acestei 
societăți la: Sinaia, București-Cernica- 
Pasărea, Tinosu-Pucheni, Bucureşti-So- 
veja-Năruja, prin N. României, datorite 
d-lor N. Pavel, N. Popp și 1. Roșca. 
In Nr. 5, N. Popp: Prin câmpia Târ- 
goviștei. N. Pavel: Caracterizarea an- 
tropogeografică a aşezărilor omeneşti din 
“Țara Moților. /. Petrescu: Intre Geo- 
grafie și Zoologie. In Nr. 6-7 găsim în- 
tre altele: 7. Isbășoiu: Aşezările ome- 


nești locuite temporar în munţii Buză- 
ului. In Nr. 8-9 semnează: N. Popp: 
Câteva observări asupra Subcarpaților 
buzoeni. M. Țigoia: Pe litoral între 
Constanţa și Balcic. Recenzii. 

*% 


Buletinul Eugenic şi Biopolitic. An. 
1929, vol. Il. Nr. 7-8 cu articole sem- 
nate de: Alex. Roşca: Cercetăria supra 
inteligenței populaţiei din circumscripția 
sanitară model cu centrul Gilău. Dr. 
Râmneamțu şi Dr. Oprea: Mișcarea na- 
talității în Banat. V. Noveanu: Orien- 
tarea profesională. M. Zolog: Copii 
dependenți. Ovidiu Comșa: Semnitica- 
ţia socială a venerilor. Dr. P. Pâm- 
neamțu: Importanța Educaţiei Fizice în 
şcoalele primare. W. Noveanu: Lupta 
în viață. 

* 

Luceafărul literar și artistic. An. |. 
No. 1 şi 2. O nouă revistă literară, 
deastădată la Brăila. Sunt anunţaţi vre-o 
18 de colaboratori prin cari dăm de 
nume consacrate. Programul ? „Am ră- 
sărit de-asupra Brăilei ca să luminez 
cărările îndrăgostiţilor, saloanele feme- 
ilor şi manuscrisele literaţilor“, Cam 
ironic! Numai de-ar avea viaţă lungă! 

+ 


Lupta cea bună. organ al Asociaţiei 
preoților musceleni. An. II. Nr. 7—8, 
lulie—Aug. 1929. 

I. C. 


Dela „Astra“ 


Informaţiuni 


S'au mai primit următoarele donaţiuni pe seama bibliotecii : 
D-l Vasile M., Kogălniceanu : 80 vol. şi broşuri (câteva legate), o scri- 
soare a lui Eliade și un însemnat număr de documente cari au aparținut lui 


Mihail Kogălniceanu. 


D-1 loan Mușlea (Cluj): 38 vol. şi broșuri și câteva Nr. răsleţe din 
revistele Convorbiri Literare și Gândirea. 

D-l prof. D. Lupun (Braşov): 102 vol. şi broșuri (majoritatea în 1. ger- 
mană); un vol. msse, legat, datând din 1803—1807 (chirilice) și câteva Nr. 
răslețe din revistele Convorbiri Literare, Viaţa Românească și Luceafărul. 

D-l Dr. Mircea Suciu-Sibianu (Braşov): 5 exemplare din vol. „Gânduri 


sănătoase“. 
Pentru Muzeu: 


D-l loan Maniu (Braşov): două ulcioare vechi, de pământ, smălțuite 


și bine inflorate. 


Ceeace însemnează că ASTRA are prieteni buni. 

„Astra'' Braşov. 


TARA BÂRSEI 








Cuprinsul: 


a” + Regentul Gh. Buzdugan 
G. Bogdan-Duică: Un actor braşovean: |. D. 


lonescu 
|, Prișcu: Scrisori Domnești 
lon Mușlea: Insemnările doctorului 


Chenot despre Românii și 
Sașşii din Brașov (1756) 


H. Teculescu;: Petru Rareș 

E. Hulea: " Legăturile Braşovului cu 
Țara Românească 

G.B.0D;: „O gramatică patriotică 

G.B.0D.: Notiţe 

Ax. Banciu; Al, Mocsonyi 

Dr, |. Ol. Ştefanovici:; Streinii și sunetele limbei 
noastre 

Ecaterina Pitiş: O frunză 

i Dor pustiu 

Dumitru Olariu: Calatis 

G. Tulbure: Costache Florescu 

Ax, Banciu: Răsfoind ziarele și revis- 

- tele noastre 
Ax. Banciu: Rând pe rând revincutoţii.., 


Dări de seamă, Cronică, Bibliografie, 
Informaţii de Ax. B., |. C. și E.H, 

SPRIJINITORII 
REVISTEI „ȚARA BÂRSEI“ în 1929. 





1. Primăria municip. Braşov iventii 
2. „Astra“ Braşov î id 
3. AL Băcilă . . . . . . Lei 16.000— 


4. Fraţii: Dr. D. Zernoveanu 
Lt. Col. i. r. Zernoveanu | Lei 6000 
Maior i.r. N. Zernoveanu 

5. Camera de Comerţ şi Indu- 


strie Braşov . . . . . Lei 5000— 
6. Fraţii Orghidan . . . . . „ 2000— 
7. Inginer Vincențiu Stoicovici, 

Reşiţa ap T740— 
8. D. Ghimbăşan, comer. . . „  500— 
9. Ing. Camillo Popp. . . . „ 500— 
10. loan Măzgăreanu, funcţ. . . „  250— 


11. Dr. Aurel Țeţu, pref. M.-Ciuc „  240— 
12. Dr.Ghiţă Guiman,pr.M.-Ciuc „  240— , 


13... D. Murgulescu, prof. Silistra „  240:— 
14.  Pomp. Teodorovici, M.-Ciuc „  240:— 
15. lon Pană, comerciant . . „  150— 
16. lon Hamzea, primpretor Ciuc „  100— 
17. Cristea Tabără, comerciant . „  100'— 
18. Solomon Cotta, av. M.-Ciuc „  100;— 
19. Gustav Olteanu, av. M.-Ciuc „  100-— 


20. Gheorghe Mohan, M.-Ciuc. , 40:— 

